Nyɔŋmɔ Nɔkeenɔ Ni Fe Fɛɛ Lɛ—Nɔ Hewɔ Ni Kpɔmɔnɔ Lɛ Jara Wa Waa Nakai Lɛ\nKANEMƆ YƐ Acholi Afrikaans Albania Amharic Arabic Armenia Armenia (West) Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Biak Bicol Bislama Blɔfo Bulgaria Cambodia Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatia Czech Dangme Denmark Digor Drehu Dutch Efik Estonia Ewe Fiji Finland Fon French Ga Garifuna Georgia Germany Guarani Gun Haitian Creole Hausa Hebri Hela Hiligaynon Hindi Hiri Motu Hmong (White) Hungary Iban Ibanag Iceland Igbo Iloko Indonesia Isoko Italia Japan Javanese Kabiye Kamba Karen (S'gaw) Kazakh Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korea Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lhukonzo Lingala Lithuania Lomwe Luganda Lunda Luo Luvale Macedonia Macua Malagasy Malay Malayalam Malta Mam Mambwe-Lungu Mapudungun Mauritia Creole Maya Mazatec (Huautla) Mbunda Mongolia Moore Myanmar Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niue Norway Nyaneka Nzema Oromo Ossetia Otetela Pangasinan Papiamento (Aruba) Papiamento (Curaçao) Persia Pohnpei Poland Portuguese (Brazil) Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romania Runyankore Russia Rutoro Samoa Sango Saramacca Sena Sepedi Serbia (Roma) Serbian (Cyrillic) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenia Solomon Islands Pidgin Spania Sranantongo Swahili Swahili (Congo) Swati Sweden Tagalog Tahiti Tamil Tatar Telugu Tetun Dili Thailand Tigrinya Tiv Tojolabal Tok Pisin Tonga Tshiluba Tshwa Tsonga Turkey Twi Tzeltal Tzotzil Ukrain Umbundu Urdu Urhobo Venda Vietnam Wallis Waray-Waray Wayuunaiki Wolaita Xhosa Yoruba Zande Zulu\nMɛni hãa obuɔ nɔkeenɔ ko akɛ ejara wa waa? Eeenyɛ efee akɛ nibii ejwɛ ni nyiɛ sɛɛ nɛɛ baahã omu sane naa nakai: (1) mɔ ni kɛ nɔkeenɔ lɛ hã bo, (2) nɔ hewɔ ni ekɛhã bo, (3) nɔ ni ekɛshã afɔle dani ekɛ nɔkeenɔ lɛ hã bo, kɛ (4) kɛ́ nɔkeenɔ lɛ tsu nɔ pɔtɛɛ ko he nii ehã bo. Nibii nɛɛ ahe ni wɔbaasusu lɛ baanyɛ aye abua wɔ ni wɔná hiɛsɔɔ kpele wɔhã kpɔmɔnɔ lɛ, ni ji Nyɔŋmɔ nɔkeenɔ ni fe fɛɛ lɛ.\nNAMƆ KƐ HÃ?\nKɛ́ mɔ ko ni yɔɔ hegbɛ loo mɔ ko ni wɔbuɔ lɛ waa lɛ ke wɔ nɔ ko lɛ, wɔbuɔ nii lɛ akɛ nɔ ko ni jara wa waa. Ni nibii komɛi hu yɛ ni eyɛ mli akɛ shika fioo ko pɛ akɛhé moŋ, shi akɛni wɔwekunyo loo wɔnaanyo ko ni wɔmuɔ wɔfɔ̃ɔ enɔ lɛ ji mɔ ni kɛke wɔ hewɔ lɛ, wɔhiɛ sɔɔ waa. Nakai eji yɛ nɔ ni Russell kɛke Jordan, ni atsĩ etã yɛ sane ni tsɔ hiɛ lɛ mli lɛ gbɛfaŋ. Te enɛ kɔɔ kpɔmɔnɔ lɛ ni akɛhã wɔ akɛ nɔkeenɔ lɛ he ehãa tɛŋŋ?\nKlɛŋklɛŋ lɛ, Biblia lɛ kɛɔ akɛ “Nyɔŋmɔ tsu e-Bi koome lɛ kɛba je lɛ mli koni wɔtsɔ enɔ wɔná wala.” (1 Yohane 4:9) Anɔkwa sane nɛɛ hãa nɔkeenɔ nɛɛ bafeɔ nɔ ko ni jara wa waa. Hegbɛ ni Nyɔŋmɔ yɔɔ lɛ nɔ kwɔ fe hegbɛi fɛɛ. Hebri lalatsɛ ko wie yɛ ehe akɛ: “Bo, ni okome too ogbɛi ji Yehowa lɛ, bo ji mɔ ni kwɔ fe fɛɛ yɛ shikpɔŋ lɛ nɔ fɛɛ.” (Lala 83:19) Mɛɛ hegbɛ kpele po eji nɛkɛ akɛ mɔ ko ni nɔ kwɔ tamɔ nɛkɛ baake wɔ nɔ ko!\nNɔ ni ji enyɔ lɛ, Nyɔŋmɔ ji “wɔtsɛ.” (Yesaia 63:16) Mɛni hewɔ wɔkɛɔ nakai? Ejaakɛ lɛ ehã wɔ wala. Kɛfata he lɛ, ekwɛɔ wɔ jogbaŋŋ be fɛɛ be, tamɔ bɔ ni tsɛ ko ni yɔɔ suɔmɔ kwɛɔ ebii lɛ. Be ni Nyɔŋmɔ wieɔ ewebii ni hi shi yɛ blema lɛ ateŋ mɛi komɛi ahe lɛ, ewie akɛ: “Israel ji mibinuu kpakpa lɛ. Lɛ ji misuɔmɔ bi lɛ . . . Mitsui shweɔ lɛ. Bɔ fɛɛ bɔ ni fee lɛ mana lɛ mɔbɔ.” (Yeremia 31:20, Ga Biblia hee) Nakai nɔŋŋ Nyɔŋmɔ nuɔ he ehãa ejálɔi ŋmɛnɛ. Jeee akɛ eji wɔ-Bɔlɔ kɛkɛ, shi moŋ lɛ, eji wɔ-Tsɛ ni yeɔ anɔkwa kɛ wɔ-Naanyo fɛɛ. Ani enɛ hãaa wɔna akɛ, nɔ fɛɛ nɔ ni ekɛbaake wɔ lɛ ji nɔ ko ni jara wa waa?\nMƐNI HEWƆ AKƐHÃ?\nWɔbuɔ nibii komɛi ni akɛkeɔ wɔ lɛ akɛ amɛhe hiaa waa, akɛni nikelɔ lɛ jɛ suɔmɔ krɔŋŋ mli efee nakai, shi jeee akɛni eji esɔ̃ lɛ hewɔ. Nikelɔ ni jɛɔ suɔmɔ mli ekeɔ nii lɛ kpaaa gbɛ akɛ abaato lɛ najiaŋ yɛ ejurɔ ni efee lɛ hewɔ.\nAkɛni Nyɔŋmɔ sumɔɔ wɔ hewɔ lɛ, ekɛ e-Bi lɛ hã yɛ wɔ hewɔ. Biblia lɛ kɛɔ akɛ: “Enɛ nɔ atsɔ ajie Nyɔŋmɔ suɔmɔ lɛ kpo yɛ wɔgbɛfaŋ, no ji akɛ Nyɔŋmɔ tsu e-Bi koome lɛ kɛba.” Mɛni hewɔ efee nakai? “Koni wɔtsɔ enɔ wɔná wala.” (1 Yohane 4:9) Ani eji Nyɔŋmɔ sɔ̃ akɛ efee nakai? Dabi kwraa! “Kpɔmɔnɔ ni Kristo Yesu wo lɛ” ji Nyɔŋmɔ ‘duromɔ’ lɛ kpojiemɔ.—Romabii 3:24.\nMɛni hewɔ Nyɔŋmɔ nɔkeenɔ lɛ ji “eduromɔ” lɛ kpojiemɔ lɛ? Biblia lɛ tsɔɔ mli akɛ: “Nyɔŋmɔ jieɔ lɛ diɛŋtsɛ esuɔmɔ lɛ yi ehãa wɔ, akɛ be ni wɔkã he wɔji eshafeelɔi lɛ, Kristo gbo ehã wɔ.” (Romabii 5:8) Suɔmɔ krɔŋŋ ni Nyɔŋmɔ yɔɔ lɛ tsirɛ lɛ ni eye ebua adesai eshafeelɔi ni nii yɔɔ mɔbɔ lɛ. Jeee nɔ ko ni wɔfee wɔhã lɛ lɛ hewɔ ejie suɔmɔ nɛɛ kpo etsɔɔ wɔ lɛ, ni asaŋ wɔnyɛŋ wɔto lɛ najiaŋ hu. Enɔkeenɔ lɛ ji suɔmɔ kpojiemɔ ni fe fɛɛ yɛ yinɔsane mli.\nMƐNI MƆ LƐ KƐSHÃ AFƆLE?\nWɔbuɔ nibii komɛi ni akɛkeɔ wɔ lɛ akɛ amɛhe hiaa waa, ejaakɛ ebi ni nikelɔ lɛ kɛ nɔ ko ni jara wa ashã afɔle dã. Kɛ́ mɔ ko hã enɔ ko ni jara wa waa ŋmɛɛ lɛ ni ekɛhã wɔ akɛ nɔkeenɔ lɛ, wɔhiɛ sɔɔ nakai nɔkeenɔ lɛ waa yɛ nɔ ni mɔ lɛ kɛshã afɔle lɛ hewɔ.\nNyɔŋmɔ ‘ŋɔ e-Bi koome lɛ ehã.’ (Yohane 3:16) Mɔ ni ekɛhã wɔ lɛ ji etsui naa bi ni esumɔɔ lɛ waa fe mɔ fɛɛ mɔ. Ehe Nyɔŋmɔ afii babaoo kɛbɔ je lɛ, no mli lɛ, Yesu fata ehe, ni enáa Yesu ‘he miishɛɛ waa daa gbi.’ (Abɛi 8:30, NWT) Yesu ji Nyɔŋmɔ ‘Bi ni esumɔɔ,’ ni ‘eji Nyɔŋmɔ ní anaaa lɛ lɛ henɔ.’ (Kolosebii 1:13-15) Wekukpaa ni yɔɔ gbagbalii ni tamɔ nɛkɛ ehiko nilelɔi enyɔ ateŋ nɛkɛ pɛŋ.\nKɛ̃lɛ, Nyɔŋmɔ ‘kamaaa wɔ lɛ diɛŋtsɛ e-Bi lɛ.’ (Romabii 8:32) Yehowa kɛ enii ni hi fe fɛɛ lɛ hã wɔ. Nɔ ko nɔ ko bɛ ni ekɛke wɔ ni fe enɛ.\nETSU NƆ KO NI HE HIAA WAA HE NII\nWɔbuɔ nibii komɛi ni akɛkeɔ wɔ lɛ akɛ amɛhe hiaa waa, ejaakɛ amɛtsuɔ hiamɔ pɔtɛɛ ko he nii. Akɛ nɔkwɛmɔnɔ lɛ, kɛ́ mɔ ko wo nyɔmɔ ko ehã bo koni anyɛ atsa hela ko ni kulɛ ebaagbe bo lɛ, ekã shi faŋŋ akɛ ohiɛ baasɔ waa diɛŋtsɛ, ejaakɛ kulɛ onyɛŋ owo nakai nyɔmɔ lɛ! Ŋwanejee ko bɛ he akɛ, nikeenii ni tamɔ nɛkɛ lɛ baafee nɔ ko ni jara wa waa, aloo jeee nakai?\n“Tamɔ bɔ ni Adam mli ni mɛi fɛɛ gboiɔ yɛ lɛ, nakai nɔŋŋ hu Kristo lɛ mli lɛ, abaahã mɛi fɛɛ hiɛ akamɔ.” (1 Korintobii 15:22) Akɛni wɔji Adam shwiei hewɔ lɛ, wɔ fɛɛ ‘wɔgboiɔ,’ ni wɔnyɛɛɛ wɔjo hela kɛ gbele naa foi, ni asaŋ wɔnyɛɛɛ wɔkpãtã wɔ kɛ Nyɔŋmɔ teŋ koni wɔhenilee akɛbu wɔ fɔ. Ni akɛni wɔyeee emuu hewɔ lɛ, wɔnyɛŋ wɔhã wɔ diɛŋtsɛ loo mɔ ko mɔ ko hiɛ ‘akã.’ Biblia lɛ kɛɔ akɛ: “Mɔ ko mɔ ko nyɛŋ enyɛmi ekpɔ̃, loo ní eeehã Nyɔŋmɔ eyi nii, (ejaakɛ amɛsusuma kpɔ̃mɔnii lɛ jara wa tsɔ̃).” (Lala 49:8, 9) Yelikɛbuamɔ he miihia wɔ waa, ejaakɛ wɔnyɛŋ kpɔmɔnɔ lɛ he jara lɛ wɔwo. Kɛ́ ayeee abuaaa wɔ lɛ, wɔnii baafee mɔbɔ.\nSuɔmɔ kpele ni Yehowa yɔɔ lɛ hewɔ lɛ, ewo nyɔmɔ lɛ koni “anyɛ atsa” nakai hela ni kulɛ ebaagbe wɔ lɛ, bɔ ni afee ni kɛtsɔ Yesu nɔ lɛ, “mɛi fɛɛ hiɛ akamɔ.” Mɛɛ gbɛ nɔ kpɔmɔnɔ lɛ tsuɔ yiŋtoo nɛɛ he nii? Biblia lɛ kɛɔ akɛ, “Yesu lá lɛ tsuɔ wɔhe kɛjɛɔ esha fɛɛ esha mli.” Hɛɛ, hemɔkɛyeli ni wɔɔná yɛ Yesu lá ni efɔse eshwie shi lɛ mli lɛ hãa akɛ wɔhe eshai keɔ wɔ, ni egbeleɔ gbɛ kɛhãa wɔ koni wɔná naanɔ wala. (1 Yohane 1:7; 5:13) Ni mɛni kpɔmɔnɔ lɛ baatsu ahã wɔsuɔlɔi ni egboi lɛ? “Akɛni gbele tsɔ gbɔmɔ nɔ kɛba hewɔ lɛ, gbohiiashitee hu baatsɔ gbɔmɔ [Yesu] nɔ kɛba.”—1 Korintobii 15:21. *\nYesu afɔleshaa lɛ ji nikeenii ko ni mɔ ko ni nɔ kwɔ fe fɛɛ kɛhã, loo nɔ ni ajɛ suɔmɔ kpele mli akɛhã. Mɔ ko kwraa bɛ ni kɛ nɔ ko ni jara wa fe nɔ ni Yehowa Nyɔŋmɔ kɛke wɔ lɛ eke wɔ dã. Ni nikeenii ko bɛ ni tsuɔ hiamɔ wulu ko he nii fe Yesu afɔleshaa ni hãa wɔyeɔ wɔhe kɛjɛɔ esha kɛ gbele mli lɛ. Hɛɛ, nikeenii ko kwraa bɛ ni abaanyɛ akɛto kpɔmɔnɔ lɛ he.\n^ kk. 19 Kɛ́ ootao ole yiŋ ni Nyɔŋmɔ eto akɛ ebaatee gbohii lɛ ashi lɛ he saji babaoo lɛ, kwɛmɔ wolo ni ji, Mɛni Biblia lɛ Tsɔɔ Diɛŋtsɛ? ni Yehowa Odasefoi fee lɛ, yitso 7 lɛ. Eko yɛ www.jw.org/gaa.\nMɛni ji wiemɔ “Nyɔŋmɔ lɛ suɔmɔ ji lɛ” lɛ shishinumɔ diɛŋtsɛ?\nKɛmaje Mɔ Ko Kɛmaje Mɔ Ko Nyɔŋmɔ Nɔkeenɔ Ni Fe Fɛɛ Lɛ—Mɛni Hewɔ Ejara Wa Waa Nakai Lɛ?\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ Ani Obaakpɛlɛ Nyɔŋmɔ Nɔkeenɔ Ni Fe Fɛɛ Lɛ Nɔ?\nTswaa Ni Obo Toi Nibii ni atswaa aboɔ toi ni obaanyɛ oŋɔ eko BUU-MƆƆ Ani Obaakpɛlɛ Nyɔŋmɔ Nɔkeenɔ Ni Fe Fɛɛ Lɛ Nɔ?\nKɛmaje Mɔ Ko Kɛmaje Mɔ Ko BUU-MƆƆ Ani Obaakpɛlɛ Nyɔŋmɔ Nɔkeenɔ Ni Fe Fɛɛ Lɛ Nɔ?\nAni Obaakpɛlɛ Nyɔŋmɔ Nɔkeenɔ Ni Fe Fɛɛ Lɛ Nɔ?\nBUU-MƆƆ Ani Obaakpɛlɛ Nyɔŋmɔ Nɔkeenɔ Ni Fe Fɛɛ Lɛ Nɔ?\nBɔ Ni Yesu Gbele Lɛ Baanyɛ Ahere Oyiwala


Ani Obaanyɛ Oye Obua Osafo Lɛ? | Nikasemɔ\nKANEMƆ YƐ Afrikaans Bislama Blɔfo Cambodia Chitonga Cibemba Cinyanja Dangme Drehu Efik Ewe French Ga Garifuna Greenland Haitian Creole Hausa Hmong (White) Igbo Isoko Italia Kazakh Kikaonde Kikongo Kimbundu Kongo Kwangali Kwanyama Laos Lingala Lunda Luvale Malta Mam Mambwe-Lungu Mauritia Creole Myanmar Nahuatl (Central) Nahuatl (Northern Puebla) Ndebele Ndonga Ngabere Nyaneka Nzema Otetela Portugal Quechua (Ancash) Quechua (Ayacucho) Quechua (Cuzco) Sepedi Sesotho (Lesotho) Setswana Seychelles Creole Silozi Spania Swahili (Congo) Swati Tahiti Tiv Tlapanec Tojolabal Totonac Tshiluba Tsonga Twi Umbundu Urhobo Venda Wallis Wayuunaiki Welsh Xhosa Yoruba Zulu\nKwɛmɔ nɔ ni obaanyɛ ofee kɛye obua onyɛmimɛi Kristofoi lɛ; kɛ́ shika loo heloonaa nɔ ko obaahã amɛ jio, amɛmii obaashɛje jio, obaajɛ Biblia lɛ mli owo amɛ ŋaa jio\nDANI Yesu baaku esɛɛ eya ŋwɛi lɛ, ekɛɛ ekaselɔi lɛ akɛ: ‘Nyɛbaatsɔmɔ midasefoi kɛyashi shikpɔŋ lɛ nɔ hei ni yɔɔ shɔŋŋshɔŋŋ lɛ.’ (Bɔfoi 1:8) Shi te kaselɔi lɛ baafee tɛŋŋ amɛfee nakai?\nWoloŋlelɔ ko ni tsuɔ nii yɛ Oxford University, ni atsɛɔ lɛ Martin Goodman lɛ wie akɛ, “nɔ ni hã esoro Kristofoi lɛ yɛ Yudafoi lɛ kɛ jamɔi krokomɛi ni yɔɔ blema Roma nɔyeli lɛ shishi lɛ ahe ji akɛ, amɛle akɛ oti ko ma amɛhiɛ ni amɛbɔ mɔdɛŋ akɛ amɛbaashɛ he.” Yesu tee hei srɔtoi eyashiɛ. Ni ehe bahia ni anɔkwa Kristofoi akase lɛ, ni amɛ hu amɛshiɛ “Nyɔŋmɔ Maŋtsɛyeli lɛ he sane kpakpa lɛ” yɛ he fɛɛ he. Ehe bahia ni amɛtao mɛi ni miisumɔ ni amɛle anɔkwale lɛ. (Luka 4:43) Enɛ hewɔ atsɛ Kristofoi komɛi ni hi shi yɛ klɛŋklɛŋ afii 100 lɛ mli lɛ “bɔfoi” lɛ, ejaakɛ atsu amɛ koni amɛyashiɛ. (Marko 3:14) Yesu fã esɛɛnyiɛlɔi lɛ akɛ: “Nyɛyaa nyɛyafea mɛi ni jɛ jeŋmaji lɛ fɛɛ mli lɛ kaselɔi.”—Mateo 28:18-20.\nYesu bɔfoi 12 lɛ ateŋ mɔ ko mɔ ko bɛ shikpɔŋ lɛ nɔ ŋmɛnɛ. Kɛ̃lɛ, Yehowa tsuji babaoo miikase hiɛdɔɔ ni amɛkɛtsu shiɛmɔ nitsumɔ lɛ. Kɛ́ awo amɛ hewalɛ ni amɛyasɔmɔ yɛ hei ni hiamɔ lɛ da yɛ lɛ, amɛkɛɔ akɛ: “Naa mi, tsũ mi!” (Yesaia 6:8) Amɛteŋ mɛi komɛi, tamɔ mɛi akpei abɔ ni etee Gilead Skul lɛ, efã amɛyahi maji ni kɛ amɛjakumaŋ teŋ jekɛ. Mɛi komɛi hu efã kɛtee hei krokomɛi yɛ amɛjakumaŋ lɛ nɔŋŋ mli. Mɛi pii hu ekase wiemɔi hei, bɔ ni afee ni amɛnyɛ amɛye amɛbua asafo ko loo kuu ko. Jeee be fɛɛ be nyɛmimɛi ni kɛ amɛhe shãa afɔle yɛ gbɛi srɔtoi nɛɛ anɔ lɛ náa nibii mlɛo, shi akɛni amɛsumɔɔ Yehowa kɛ amɛnanemɛi gbɔmɛi hewɔ lɛ, amɛkɛ amɛhe shãa afɔle kɛ̃. Amɛtoɔ amɛnibii ahe gbɛjianɔ jogbaŋŋ, ni amɛkɛ amɛbe, amɛhewalɛ, kɛ amɛshika shãa afɔle, koni amɛyaye amɛbua yɛ hei ni shiɛlɔi ahe ehia yɛ lɛ. (Luka 14:28-30) Nyɛmimɛi nɛɛ ahe eba sɛɛnamɔ waa yɛ hei ni amɛtee lɛ.\nJeee wɔ fɛɛ wɔbaanyɛ wɔfã kɛya hei ni hiamɔ lɛ da yɛ, loo wɔkase wiemɔ hee. Kɛ̃lɛ, wɔ fɛɛ wɔbaanyɛ wɔsɔmɔ akɛ “maŋsɛɛ sɔɔlɔi” yɛ wɔ diɛŋtsɛ wɔsafoi lɛ amli.\nOBAANYƐ OSƆMƆ AKƐ MAŊSƐƐ SƆƆLƆ YƐ OSAFO LƐ MLI\nYe obua osafo\nEyɛ mli akɛ Kristofoi ni hi shi yɛ klɛŋklɛŋ afii 100 lɛ mli lɛ ateŋ mɛi babaoo sɔmɔɔɔ akɛ maŋsɛɛ sɔɔlɔi, ni amɛfãaa kɛyaaa maji krokomɛi anɔ moŋ, shi amɛ fɛɛ amɛkɛ ekãa shiɛ sane kpakpa lɛ. Paulo wo Timoteo ŋaa ko, ni Kristofoi fɛɛ baanyɛ amɛkɛ ŋaawoo nɛɛ atsu nii, ekɔɔɔ he eko he ni amɛyɔɔ. Ewo lɛ ŋaa akɛ: “Tsu sane kpakpa shiɛlɔ nitsumɔ lɛ, tsu osɔɔmɔ lɛ he nii kɛmɔ shi kwraa.” (2 Timoteo 4:5) Esa akɛ Kristofoi fɛɛ aye Yesu famɔ akɛ ayashiɛ Maŋtsɛyeli lɛ he sane lɛ ni afee mɛi kaselɔi lɛ nɔ. Mɛni ji nibii komɛi ni maŋsɛɛ sɔɔlɔi feɔ, ní wɔ hu wɔbaanyɛ wɔfee yɛ wɔsafoi lɛ amli?\nKɛ́ maŋsɛɛ sɔɔlɔi fã kɛtee maŋ kroko nɔ lɛ, esa akɛ amɛtsake amɛhe amɛwo shihilɛ ni yɔɔ jɛmɛ lɛ mli. Kɛ́ wɔnyɛɛɛ wɔfã kɛya he ni hiamɔ lɛ da yɛ po lɛ, ani wɔ hu wɔbaanyɛ wɔfee nɔ ko ni tamɔ nakai? Hɛɛ, wɔbaanyɛ wɔtsake gbɛi ni wɔtsɔɔ nɔ wɔshiɛɔ lɛ, ni wɔka gbɛi krokomɛi wɔkwɛ. Akɛ nɔkwɛmɔnɔ lɛ, yɛ afi 1940 lɛ, awo nyɛmimɛi lɛ hewalɛ ni amɛhala gbi kome yɛ otsi lɛ mli, ni amɛkɛshiɛ yɛ gbɛjegbɛi ahe. Enɛ bafee nɔ ko hee kɛhã nyɛmimɛi lɛ. Ani oka gbɛjegbɛi ahe odaseyeli okwɛ pɛŋ? Ani okɛ shwiili ni akɛtsuɔ maŋ odaseyeli lɛ etsu nii pɛŋ? Yɛ kukufoo mli lɛ, kɛ́ wɔhiɛ jwɛŋmɔ ni ja yɛ shiɛmɔ nitsumɔ lɛ he, ni wɔná he miishɛɛ akɛ wɔbaaka gbɛi srɔtoi ni atsɔɔ nɔ ashiɛɔ ni wɔkɛtsuko nii pɛŋ lɛ wɔkwɛ lɛ, wɔkɛ miishɛɛ kɛ ekãa baatsu shiɛmɔ nitsumɔ lɛ.\nWo mɛi krokomɛi hewalɛ ni amɛtsu “sane kpakpa shiɛlɔ nitsumɔ lɛ”\nBei pii lɛ, mɛi ni fãa kɛyaa hei ni hiamɔ lɛ da yɛ loo amɛkaseɔ wiemɔ kroko lɛ ji shiɛlɔi ni bɔɔ mɔdɛŋ waa, ni amɛnyɛɔ amɛyeɔ amɛbuaa asafoi ni amɛkɛyasɔmɔɔ lɛ jogbaŋŋ. Akɛ nɔkwɛmɔnɔ lɛ, amɛnyiɛɔ hiɛ yɛ shiɛmɔ nitsumɔ lɛ mli. Bei pii lɛ, maŋsɛɛ sɔɔlɔi tsuɔ sɔ̃i komɛi ni he hiaa waa ahe nii yɛ asafoi ni amɛkɛsɔmɔɔ lɛ amli, ni amɛfeɔ nakai kɛyashi nyɛmimɛi hii ni yɔɔ jɛmɛ lɛ ahe baasa bɔ ni abaanyɛ atuu sɔ̃i nɛɛ awo amɛdɛŋ. Kɛ́ nyɛmi nuu ji bo, ni abaptisi bo lɛ, ani oobɔ mɔdɛŋ ni oya ohiɛ yɛ asafo lɛ mli? Ani oosumɔ ni otsɔ asafoŋ sɔɔlɔ loo asafoŋ onukpa bɔ ni afee ni onyɛ osɔmɔ onyɛmimɛi lɛ?—1 Timoteo 3:1.\nYE OBUA ONYƐMIMƐI LƐ NI OWAJE AMƐ\nKpeemɔ mɛi krokomɛi kɛ amɛjatsui\nWɔbaanyɛ wɔye wɔbua nyɛmimɛi ni yɔɔ wɔsafo lɛ mli lɛ yɛ gbɛi krokomɛi hu anɔ. Wɔ fɛɛ wɔbaanyɛ wɔwaje wɔnyɛmimɛi ni ehia amɛ lɛ, ekɔɔɔ he eko afii abɔ ni wɔye.—Kolosebii 4:11, shishigbɛ niŋmaa.\nJa wɔle wɔnyɛmimɛi lɛ jogbaŋŋ dani wɔbaanyɛ wɔye wɔbua amɛ. Biblia lɛ kɛɔ wɔ akɛ, ‘wɔteŋ mɔ fɛɛ mɔ asusu enyɛmi he.’ Enɛ tsɔɔ akɛ, kɛ́ wɔtee asafoŋ kpeei lɛ, esa akɛ wɔkɛ wɔjwɛŋmɔ aya wɔnyɛmimɛi lɛ anɔ, ni wɔkwɛ nibii ni he baanyɛ ahia amɛ. (Hebribii 10:24) Shi no etsɔɔɔ akɛ wɔbaanyɛ wɔkoli amɛteemɔŋ saji amli. Nɔ pɛ ni etsɔɔ ji akɛ, esa akɛ wɔbɔ mɔdɛŋ wɔle wɔnyɛmimɛi lɛ jogbaŋŋ, ni wɔkwɛ nɔ ni wɔbaanyɛ wɔfee kɛye wɔbua amɛ; kɛ́ shika loo heloonaa nɔ ko wɔbaahã amɛ jio, amɛmii wɔbaashɛje jio, wɔbaajɛ Biblia lɛ mli wɔwo amɛ ŋaa jio. Naagbai komɛi yɛ ni kɛ́ enina wɔnyɛmimɛi lɛ, asafoŋ onukpai kɛ asafoŋ sɔɔlɔi pɛ baanyɛ aye abua amɛ. (Galatiabii 6:1) Shi ekomɛi yɛ ni wɔ fɛɛ wɔbaanyɛ wɔfee he eko. Wɔ fɛɛ wɔbaanyɛ wɔye wɔbua wɔnyɛmimɛi ni egbɔlɔ lɛ, loo wekui ni kɛ naagbai komɛi miikpe lɛ.\nShɛjemɔ mɛi ni kɛ naagbai kpeɔ yɛ amɛshihilɛ mli lɛ amii, ni owo amɛ hewalɛ\nBe ni nyɛmi nuu ko ni atsɛɔ lɛ Salvatore lɛ he bafi lɛ waa lɛ, ená yelikɛbuamɔ ni wɔwieɔ he nɛɛ mli niiashikpamɔ. Anɔkwa, ehe fi lɛ aahu akɛ, enitsumɔ lɛ, eshĩa lɛ, kɛ nibii pii ni lɛ kɛ eweku lɛ yɔɔ lɛ ŋmɛɛ amɛ. Salvatore ye etsui waa yɛ bɔ ni ebaafee ekwɛ eweku lɛ he. Shi, weku kroko ni yɔɔ amɛsafo lɛ mli lɛ na akɛ yelikɛbuamɔ he miihia amɛ. No hewɔ lɛ, amɛhã Salvatore shika fioo, ni amɛye amɛbua lɛ kɛ eŋa lɛ ni amɛná nitsumɔ. Kɛfata he lɛ, amɛyasara Salvatore kɛ eweku lɛ gbɛkɛgbɛkɛ. Amɛbo amɛ toi, ni amɛwo amɛ hewalɛ. Anɔkwa, amɛfee nakai shii abɔ, ni wekui enyɔ lɛ batsɔmɔ nanemɛi ni bɛŋkɛ amɛhe waa. Ŋmɛnɛ lɛ, nibii amli ehi ehã Salvatore kɛ eweku lɛ, ni wekui enyɔ lɛ fɛɛ náa miishɛɛ kɛ́ amɛsusu bɔ ni nibii tee lɛ ehã lɛ he.\nAnɔkwa Kristofoi shashaooo shi kwraa akɛ amɛbaagba mɛi krokomɛi nibii ni amɛkase yɛ Biblia lɛ mli lɛ. Esa akɛ wɔkase Yesu, ni wɔhã mɔ fɛɛ mɔ ale nibii kpakpai ni Nyɔŋmɔ ewo shi akɛ ebaafee ehã adesai lɛ. Kɛ́ wɔbaanyɛ wɔfã kɛya he ko ni hiamɔ lɛ da yɛ jio, wɔnyɛŋ wɔfee nakai jio lɛ, wɔbaanyɛ wɔye wɔbua mɛi krokomɛi yɛ wɔ diɛŋtsɛ wɔsafo lɛ mli. (Galatiabii 6:10) Kɛ́ wɔfee nakai lɛ, wɔmii baashɛ wɔhe, ni wɔbaaya nɔ wɔwo yibii yɛ “nitsumɔ kpakpa fɛɛ nitsumɔ kpakpa mli.”—Kolosebii 1:10; Bɔfoi 20:35.


1 Kronika 12 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\n1 Kronika 12:1-40\nMɛi ni ye amɛbua David yɛ emaŋtsɛyeli lɛ mli (1-40)\n12 Agbɛnɛ, mɛnɛɛmɛi ji hii ni ba David ŋɔɔ yɛ Ziklag+ be ni enyɛɛɛ eya he fɛɛ he ni esumɔɔ yɛ Saul,+ Kish binuu lɛ hewɔ lɛ, ni amɛfata tawulɔi kãkãlɔi ni ye amɛbua lɛ yɛ ta mli lɛ ahe.+ 2 Amɛhiɛ gãii, ni amɛbaanyɛ amɛkɛ amɛninejurɔ kɛ abɛku+ fɛɛ afɔ̃ akromia+ loo amɛkɛtsɛ̃ gãi. Amɛjɛ Benyaminbii+ lɛ ateŋ, ni amɛji Saul wekumɛi.* 3 Ahiezer kɛ Yoash, Gibeanyo+ Shemaa bihii lɛ ji mɛi ni nyiɛ amɛhiɛ; Yeziel kɛ Pelet, Azmawet+ bihii lɛ, kɛ Beraka, kɛ Yehu, Anatotnyo lɛ, 4 kɛ Ishmaia, Gibeonnyo+ lɛ, eji tawulɔ kãkãlɔ yɛ mɛi 30 lɛ ateŋ,+ ni lɛ ji amɛnɔkwɛlɔ; agbɛnɛ hu, Yeremia, kɛ Yahaziel, kɛ Yohanan, kɛ Yozabad, Gederanyo lɛ, 5 kɛ Eluzai, kɛ Yerimot, kɛ Bealia, kɛ Shemaria, kɛ Shefatia, Harifnyo lɛ, 6 kɛ Elkana, kɛ Ishia, kɛ Azarel, kɛ Yoezer, kɛ Yashobeam, ni ji Korabii+ lɛ; 7 kɛ Yoela kɛ Zebadia, Yeroham ni jɛ Gedor lɛ bihii lɛ. 8 Gadbii lɛ ekomɛi tse amɛhe kɛtee David ŋɔɔ yɛ teemɔhe lɛ yɛ ŋa lɛ nɔ;+ amɛji tawulɔi kãkãlɔi, asraafoi ni atsɔse amɛ kɛhã ta, ni le tsɛŋ wulu kɛ akpɔlɔ hiɛmɔ, ni amɛhiɛ tamɔ jatai ahiɛ, ni amɛhe yɛ oya tamɔ gɔji anɔ adowai. 9 Mɔ ni he esa fe fɛɛ* ji Ezer, ni mɔ ni ji enyɔ nɔ ji Obadia, ni mɔ ni ji etɛ nɔ ji Eliab, 10 ni mɔ ni ji ejwɛ nɔ ji Mishmana, ni mɔ ni ji enumɔ nɔ ji Yeremia, 11 ni mɔ ni ji ekpaa nɔ ji Atai, ni mɔ ni ji kpawo nɔ ji Eliel, 12 ni mɔ ni ji kpaanyɔ nɔ ji Yohanan, ni mɔ ni ji nɛɛhu nɔ ji Elzabad, 13 ni mɔ ni ji nyɔŋma nɔ ji Yeremia, ni mɔ ni ji nyɔŋma kɛ ekome nɔ ji Makbanai. 14 Mɛnɛɛmɛi jɛ Gadbii+ lɛ ateŋ ni amɛji asraafoi lɛ anɔ onukpai. Mɔ ni he esako kwraa lɛ baanyɛ ekɛ mɛi 100 anɔ, ni mɔ ni he esa fe fɛɛ lɛ baanyɛ ekɛ mɛi 1,000 anɔ.+ 15 Hii nɛɛ ji mɛi ni fo Yordan lɛ yɛ klɛŋklɛŋ nyɔɔŋ lɛ nɔ be ni faa lɛ eyi ni eje ŋa lɛ, ni amɛwo mɛi fɛɛ ni yɔɔ jɔɔ lɛ mli lɛ foi kɛtee bokã kɛ anai. 16 Hii ni jɛ Benyamin kɛ Yuda weku lɛ mli lɛ ekomɛi hu tee David ŋɔɔ yɛ eteemɔhe lɛ.+ 17 David je kpo kɛba amɛŋɔɔ ni ebakɛɛ amɛ akɛ: “Kɛ́ nyɛba miŋɔɔ yɛ toiŋjɔlɛ mli koni nyɛbaye nyɛbua mi lɛ, no lɛ, miyɛ he tsui akɛ mikɛ nyɛ baafee ekome. Shi kɛ́ nyɛba koni nyɛbajie mi nyɛhã mihenyɛlɔi lɛ be ni mifeko nɔ fɔŋ ko lɛ, no lɛ, wɔtsɛmɛi a-Nyɔŋmɔ lɛ akwɛ ni ekojo.”+ 18 Kɛkɛ ni mumɔ lɛ ba* Amasai,+ mɛi 30 lɛ anɔkwɛlɔ lɛ nɔ, ni ekɛɛ: “Onii ji wɔ, David, ni wɔyɛ osɛɛ, Yishai binuu.+ Toiŋjɔlɛ, toiŋjɔlɛ ahã bo, ni toiŋjɔlɛ ahã mɔ ni yeɔ ebuaa bo lɛ hu,Ejaakɛ o-Nyɔŋmɔ lɛ miiye kɛmiibua bo.”+ No hewɔ lɛ, David here amɛ, ni ehole amɛ onukpai yɛ asraafoi lɛ anɔ. 19 Manasebii lɛ hu ateŋ mɛi komɛi tse amɛhe kɛtee David ŋɔɔ be ni efata Filistibii lɛ ahe kɛba koni amɛkɛ Saul abawu lɛ; shi enáaa eye ebua Filistibii lɛ, ejaakɛ be ni Filistibii+ lɛ anɔyelɔi lɛ tee ajina sɛɛ lɛ, amɛwo lɛ gbɛ, amɛkɛɛ: “Ebaatse ehe eyafata enuŋtsɔ Saul he, ni no kɛ wɔwala baawo oshãra mli.”*+ 20 Be ni etee Ziklag+ lɛ, mɛnɛɛmɛi ji Manase weku lɛ mli bii ni tse amɛhe kɛba eŋɔɔ: Adna, kɛ Yozabad, kɛ Yediael, kɛ Mikael, kɛ Yozabad, kɛ Elihu, kɛ Ziletai, ni ji Manase weku lɛ mli mɛi akpe nɔkwɛlɔi lɛ.+ 21 Amɛye amɛbua David ni ekɛ ojotswalɔi ata lɛ wu, ejaakɛ hii kãkãlɔi ji amɛ fɛɛ,+ ni amɛbatsɔmɔ tatsɛmɛi yɛ asraafoi lɛ ateŋ. 22 Daa gbi lɛ, mɛi baa David ŋɔɔ+ koni amɛbaye amɛbua lɛ, ni enɛ tee nɔ aahu kɛyashi amɛtsɔ nsara kpele tamɔ Nyɔŋmɔ nsara lɛ.+ 23 Hii ni ewula amɛhe kɛhã ta ni ba David ŋɔɔ yɛ Hebron+ koni amɛkɛ Saul maŋtsɛyeli lɛ ahã David yɛ Yehowa famɔ naa lɛ ayifalɛ nɛ.+ 24 Hii ni jɛ Yuda weku lɛ mli ni hiɛɔ tsɛŋ wulu kɛ akpɔlɔ ni amɛwula kɛhã ta lɛ ayifalɛ ji 6,800. 25 Yɛ Simeon weku lɛ mli lɛ, tawulɔi kãkãlɔi 7,100. 26 Yɛ Levibii lɛ ateŋ lɛ, mɛi 4,600. 27 Yehoiada+ ji Aaronbii+ lɛ ahiɛnyiɛlɔ, ni mɛi 3,700 fata ehe, 28 kɛ agbɛnɛ hu Zadok,+ oblanyo kãkãlɔ, kɛ etsɛmɛi ashĩa onukpai 22. 29 Yɛ Benyaminbii lɛ, ni ji Saul+ wekumɛi* lɛ ateŋ lɛ, mɛi 3,000, no mli lɛ, amɛteŋ mɛi babaoo kwɛɔ Saul shĩa lɛ nibii lɛ anɔ. 30 Yɛ Efraimbii lɛ ateŋ lɛ, ayɛ tawulɔi kãkãlɔi 20,800 ni ehe gbɛ́i yɛ amɛtsɛmɛi ashĩai lɛ. 31 Yɛ Manase weku lɛ fã kroko lɛ mli lɛ, mɛi 18,000 ni aje gbɛ atsɛ amɛ* koni amɛbawó David maŋtsɛ. 32 Yɛ Isakar weku lɛ ni le bei lɛ ahe nii, kɛ nɔ ni esa akɛ Israel afee lɛ mli lɛ, amɛyɛ onukpai 200, ni amɛnyɛmimɛi hii lɛ fɛɛ yɛ amɛshishi. 33 Yɛ Zebulon weku lɛ mli lɛ, mɛi 50,000 ni baanyɛ asɔmɔ yɛ asraafoi lɛ ateŋ, ni nyɛɔ amɛbuaa amɛhe naa kɛhã ta ni amɛhiɛɔ tawuu nii srɔtoi fɛɛ, amɛ fɛɛ amɛba David ŋɔɔ kɛ amɛtsui fɛɛ.* 34 Yɛ Naftali weku lɛ mli lɛ, tatsɛmɛi 1,000, ni mɛi 37,000 ni hiɛɔ tsɛŋ wulu kɛ akpɔlɔ fata amɛhe. 35 Yɛ Dan weku lɛ mli lɛ, mɛi 28,600 ni buaa amɛhe naa kɛhã ta. 36 Ni yɛ Asher weku lɛ mli lɛ, mɛi ni baanyɛ asɔmɔ yɛ asraafoi lɛ ateŋ ni amɛbuaa amɛhe naa kɛhã ta lɛ ji mɛi 40,000. 37 Yɛ Rubenbii lɛ, kɛ Gadbii lɛ, kɛ Manase weku lɛ fã kroko lɛ, ni ji wekui ni yɔɔ Yordan+ Faa lɛ sɛɛ lɛ ateŋ hu lɛ, asraafoi 120,000 ni hiɛɔ tawuu nii srɔtoi fɛɛ. 38 Hii nɛɛ fɛɛ ji tawulɔi ni buaa amɛhe naa kɛhã ta; amɛba Hebron kɛ amɛtsui muu fɛɛ koni amɛbawó David maŋtsɛ yɛ Israel fɛɛ nɔ, ni Israelbii krokomɛi lɛ fɛɛ hu miisumɔ ni* awó David maŋtsɛ.+ 39 Ni amɛkɛ David hi shi gbii etɛ yɛ jɛmɛ, ni amɛye nii ni amɛnu nii, ejaakɛ amɛnyɛmimɛi hii lɛ esara amɛsɛɛ. 40 Agbɛnɛ hu, mɛi ni bɛŋkɛ amɛ lɛ, kɛ mɛi ni yɔɔ shɔŋŋ tamɔ Isakar, kɛ Zebulon, kɛ Naftali lɛ po kɛ niyenii srɔtoi—ashikishaŋ, agbami keekii,* wain yibii keekii,* wain, kɛ mu—tereɔ tejii, kɛ afukpɔŋɔi, kɛ teji okpɔŋɔi,* kɛ tsinai kɛbaa, ni amɛkɛ tsinai kɛ gwantɛŋi babaoo hu baa, ejaakɛ no mli lɛ, mɔ fɛɛ mɔ ená miishɛɛ yɛ Israel.\n^ Loo “nyɛmimɛi hii.”\n^ Loo “Mɔ ni ji yitso.”\n^ Hebri sht. ŋm., “baha.”\n^ Loo “ni wɔkɛ wɔyitsei baatse.”\n^ Loo “aje gbɛ atsĩ amɛgbɛ́ii atã.”\n^ Loo “mɛi fɛɛ ni bafataa David he lɛ, jeee tsui ntatsɛmɛi.”\n^ Hebri sht. ŋm., “fɛɛ hu hiɛ tsui kome akɛ.”


Ani Oyɛ He Miishɛɛ Akɛ Yehowa Hiŋmɛi Kã Ohe? | Nikasemɔ\nKANEMƆ YƐ Afrikaans Albania Amharic Arabic Argentina Mumuii Awiemɔ Armenia Aymara Azerbaijani Azerbaijani (Cyrillic) Bengali Bicol Bislama Blɔfo Brazil Mumuii Awiemɔ Bulgaria Cambodia Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Colombia Mumuii Awiemɔ Croatia Czech Dangme Denmark Drehu Dutch Efik Estonia Ewe Finland French Ga Georgia Germany Greenland Guarani Gujarat Gun Haitian Creole Hebri Hela Hiligaynon Hindi Hungary Iceland Igbo Iloko Indonesia Italia Italia Mumuii Awiemɔ Japan Japan Mumuii Awiemɔ Kannada Kazakh Kikaonde Kikuyu Kinyarwanda Kirghiz Kirundi Kisonge Kongo Korea Krio Kwangali Kwanyama Latvia Lingala Lithuania Luganda Lunda Luo Luvale Macedonia Malagasy Malay Malayalam Malta Marathi Maya Mexico Mumuii Awiemɔ Moore Ndebele Ndonga Nepali Norway Nyaneka Nzema Oromo Ossetia Pangasinan Papiamento (Aruba) Papiamento (Curaçao) Persia Poland Portugal Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romania Russia Sango Sepedi Serbia Serbia (Roma) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Swahili (Congo) Swati Sweden Tagalog Tahiti Tamil Tatar Telugu Thailand Tigrinya Tshiluba Tsonga Turkey Twi Tzotzil Ukrain Umbundu Urdu Uzbek Venda Vietnam Wallis Waray-Waray Wayuunaiki Wolaita Xhosa Yoruba Zande Zulu\n“Yehowa hiŋmɛii yɛ he fɛɛ he, ni ekwɛɔ mɛi fɔji kɛ mɛi kpakpai fɛɛ.”—ABƐI 15:3.\nOTII TITRI NI ESA AKƐ WƆKAI\nMɛni hewɔ Yehowa hãa ehiŋmɛi hiɔ wɔhe lɛ?\nMɛɛ gbɛi anɔ Yehowa bɔɔ wɔ kɔkɔ, ekuneɔ wɔ, ni etsɔɔ wɔ gbɛ?\nMɛni hewɔ bei komɛi lɛ, Yehowa ŋmɛɔ gbɛ ni wɔkɛ shihilɛi ni jaraa kpeɔ lɛ?\n1, 2. Mɛɛ gbɛ nɔ esoro yiŋtoo ni Yehowa kɛkwɛɔ wɔ lɛ yɛ bɔ ni akɛ kamerai tsuɔ nii kɛkwɛɔ mɛi lɛ he?\nYƐ MAJI pii anɔ lɛ, akɛ kamerai ewo gbɛjegbɛi ahe koni akɛna tsɔnekudɔlɔi ni kudɔɔɔ amɛtsɔji jogbaŋŋ kɛ osharai ni baa hu. Kɛ́ mɔ ko kɛ tsɔne tswa mɔ ko ni ejo foi lɛ, kamera lɛ baanyɛ aye abua amralofoi lɛ ni amɛmɔ lɛ. Kamerai nɛɛ ahewɔ lɛ, sɛɛkpee nɛɛ, ewa akɛ awuiyelɔi aaajo foi ni anaaa amɛ.\n2 Ani Yehowa, wɔ-Tsɛ ni sumɔɔ wɔ lɛ kwɛɔ wɔ taakɛ akɛ kamerai nɛɛ tsuɔ nii lɛ? Biblia lɛ kɛɔ akɛ, ehiŋmɛii “yɛ he fɛɛ he.” (Abɛi 15:3) Shi ani enɛ tsɔɔ akɛ etsu ehiŋmɛii eshwie wɔnɔ koni kɛ́ wɔku emlai lɛ amli nɔŋŋ lɛ emɔ wɔ? Ani eemɛ koni kɛ́ wɔku emlai amli nɔŋŋ lɛ, egbala wɔtoi? (Yer. 16:17; Heb. 4:13) Dabi kwraa! Suɔmɔ ni Yehowa sumɔɔ wɔ lɛ hewɔ ni ekwɛɔ wɔteŋ mɔ fɛɛ mɔ lɛ, ni agbɛnɛ hu, wɔhilɛkɛhamɔ kã etsui nɔ.—1 Pet. 3:12.\n3. Mɛɛ gbɛi enumɔ ni Nyɔŋmɔ tsɔɔ nɔ ekwɛɔ wɔnɔ lɛ ahe wɔbaasusu?\n3 Mɛni baaye abua wɔ koni wɔnu suɔmɔ ni Nyɔŋmɔ sumɔɔ wɔ lɛ shishi jogbaŋŋ? Wɔbaasusu gbɛi enumɔ ni Yehowa tsɔɔ nɔ ekwɛɔ wɔnɔ lɛ he yɛ nikasemɔ nɛɛ mli. (1) Ebɔɔ wɔ kɔkɔ dani wɔfeɔ nɔ ko gbonyo. (2) Ekuneɔ wɔ loo ejajeɔ wɔ kɛ́ wɔkɔ gbɛ fɔŋ ko. (3) Ekɛ Biblia mli shishitoo mlai tsɔɔ wɔ gbɛ. (4) Ewaa wɔ kɛ́ wɔkɛ kai kpe. (5) Ejuroɔ wɔ kɛ́ wɔfee ekpakpa.\nYEHOWA BƆƆ WƆ KƆKƆ\n4. Mɛni hewɔ Yehowa bɔ Kain kɔkɔ dani efee esha lɛ?\n4 Klɛŋklɛŋ lɛ, nyɛhãa wɔsusua bɔ ni Nyɔŋmɔ bɔɔ wɔ kɔkɔ dani wɔfeɔ nɔ ko gbonyo lɛ he. (1 Kron. 28:9) Akɛ nɔkwɛmɔnɔ lɛ, be ni Nyɔŋmɔ ekpɛlɛɛɛ Kain nɔ lɛ, “Kain mli wo la naakpa.” (Nyɛkanea 1 Mose 4:3-7.) Yehowa wo Kain hewalɛ ni ‘efee ekpakpa.’ Yehowa bɔ lɛ kɔkɔ akɛ, kɛ́ efeee nakai lɛ, “esha bu shinaa lɛ shi,” ni tsɔɔ akɛ ebaafee esha. Nyɔŋmɔ kɛɛ lɛ akɛ: “Ye enɔ.” Yehowa miitao Kain ‘hiɛ aba nyam.’ Eji Kain bo kɔkɔbɔɔ lɛ toi kulɛ, wekukpaa kpakpa baakã he ahi ekɛ Nyɔŋmɔ teŋ.\n5. Mɛɛ gbɛi anɔ Yehowa tsɔɔ ebɔɔ wɔ kɔkɔ yɛ susumɔi ni esaaa ni ekolɛ wɔbaaná lɛ he?\n5 Ni ŋmɛnɛ hu? Yehowa naa nɔ ni yɔɔ wɔtsuiŋ tɔ̃ɔ; wɔnyɛŋ wɔkɛ wɔsusumɔi kɛ wɔshwelɛi atee lɛ. Wɔ-Tsɛ lɛ sumɔɔ wɔ ni eetao wɔfee nɔ ni ja; kɛlɛ, enyɛɛɛ wɔnɔ. Kɛ́ wɔyaakɔ gbɛ ko ni ejaaa lɛ, etsɔɔ e-Wiemɔ ni ji Biblia lɛ nɔ ebɔɔ wɔ kɔkɔ. Yɛ mɛɛ gbɛ nɔ? Daa gbi kɛ́ wɔmiikane Biblia lɛ, efɔɔ kaa akɛ wɔnaa ŋmalɛi komɛi ni yeɔ ebuaa wɔ koni wɔye sui gbohii kɛ susumɔi ni esaaa anɔ. Kɛfata he lɛ, ekolɛ asafo lɛ woji lɛ egbala naagba ko ni wɔkɛmiikpe shi wɔnyɛko wɔtsu he nii lɛ mli, ni etsɔɔ bɔ ni wɔɔfee wɔkpee nakai naagba lɛ naa. Ni kɛ́ wɔtee asafoŋ kpeei hu lɛ, akɛ ŋaawoo ni baa yɛ ebe naa hãa wɔ fɛɛ!\n6, 7. (a) Mɛni tsɔɔ akɛ Yehowa sumɔɔ etsuji lɛ ateŋ mɔ fɛɛ mɔ sane? (b) Te ooofee tɛŋŋ oná Yehowa kɔkɔbɔi lɛ ahe sɛɛ lɛ?\n6 Kɔkɔbɔi ni tamɔ nɛkɛ ni yɔɔ Biblia lɛ mli lɛ tsɔɔ akɛ Yehowa sumɔɔ wɔteŋ mɔ fɛɛ mɔ sane lɛɛlɛŋ. Eyɛ mli akɛ aŋma Biblia lɛ kɛ asafo lɛ woji lɛ ahã mɛi akpekpei abɔ, ni ŋaawoo ni akɛhãa yɛ kpeei ashishi lɛ yɛ kɛhã asafo muu lɛ fɛɛ moŋ, shi Yehowa miikɛɛ bo akɛ, bo kɔkɔbɔi ni yɔɔ e-Wiemɔ lɛ mli lɛ toi, koni ofee nɔ ni ja. Enɛ tsɔɔ akɛ Yehowa susuɔ ohe.\nKɛ́ wɔkɛ Biblia lɛ tsɔse wɔhenilee lɛ, wɔbaaye wɔhe kɛjɛ osharai babaoo ahe (Kwɛmɔ kuku 6, 7)\n7 Dani wɔbaaná kɔkɔbɔi ni Nyɔŋmɔ kɛhãa lɛ ahe sɛɛ lɛ, ja wɔyɔse akɛ esusuɔ wɔhe. No sɛɛ lɛ, esa akɛ wɔkɛ e-Wiemɔ lɛ atsu nii yɛ wɔshihilɛ mli, ní wɔbɔ mɔdɛŋ wɔtsake susumɔi fɛɛ ni kɛ nɔ ni Nyɔŋmɔ sumɔɔ lɛ kpãaa gbee lɛ amrɔ nɔŋŋ. (Nyɛkanea Yesaia 55:6, 7.) Kɛ́ wɔbo kɔkɔbɔi lɛ atoi amrɔ nɔŋŋ lɛ, wɔbaaye wɔhe kɛjɛ osharai babaoo ahe. Shi kɛ́ wɔbooo toi hu? Ani wɔ-Tsɛ ni sumɔɔ wɔ lɛ baaya nɔ eye ebua wɔ?\nWƆTSƐ NI SUMƆƆ WƆ LƐ KUNEƆ WƆ\n8, 9. Kɛ́ mɔ ko jɛ Ŋmalɛ lɛ mli ewo wɔ ŋaa lɛ, mɛɛ gbɛ nɔ no hãa wɔnaa akɛ Yehowa susuɔ wɔhe? Okɛ enɛ he nɔkwɛmɔnɔ ahã.\n8 Kɛ́ Yehowa kune loo ejaje wɔ lɛ, wɔle akɛ wɔsane ni esumɔɔ lɛ hewɔ efeɔ nakai lɛ. (Nyɛkanea Hebribii 12:5, 6.) Eji anɔkwale akɛ, kɛ́ awo wɔ ŋaa, atsɔse wɔ, loo akune wɔ lɛ, wɔnáaa he miishɛɛ. (Heb. 12:11) Shi kɛ́ mɔ ko jɛ Ŋmalɛ lɛ mli ewo wɔ ŋaa lɛ, esa akɛ wɔsusu nɔ ni tee nɔ yɛ mɔ lɛ jwɛŋmɔ mli dani ewo wɔ ŋaa lɛ he. Mɔ lɛ wooo wɔ ŋaa akɛni eetao ekɛɛ wɔ nɔ ko ni baadɔ wɔ lɛ hewɔ, shi efee nakai ejaakɛ ena akɛ sane miihe aba wɔ kɛ Yehowa teŋ wekukpaa lɛ he. Ehe be, ni ejɛ Biblia lɛ mli eye ebua wɔ koni wɔna nɔ ni kɛ́ wɔfee lɛ wɔbaasa Nyɔŋmɔ hiɛ. Wɔmiisumɔ ni wɔkɛ ŋaawoo ni tamɔ nɛkɛ lɛ atsu nii, ejaakɛ ejɛ Yehowa ŋɔɔ.\n9 Nyɛhãa wɔsusua nɔkwɛmɔnɔ ko ni hãa wɔnaa akɛ, kɛ́ mɔ ko wo wɔ ŋaa lɛ, no tsɔɔ akɛ Nyɔŋmɔ susuɔ wɔhe lɛ he. Nyɛmi nuu ko fɔɔ mfonirii ni teɔ bɔlɛnamɔ akɔnɔ shi kwɛmɔ dani eba anɔkwale lɛ mli. Shi be ni eba anɔkwale lɛ mli lɛ, ebɔ mɔdɛŋ eye su gbonyo nɛɛ nɔ. Kɛ̃lɛ, su nɛɛ shishi efãaa kwraa. Be ni eyahe mobail foŋ hee lɛ, ekɛbɔi mfonirii ni teɔ bɔlɛnamɔ akɔnɔ shi kwɛmɔ ekoŋŋ yɛ Intanɛt lɛ nɔ. (Yak. 1:14, 15) Gbi ko lɛ, ekɛ efoŋ lɛ ma asafoŋ onukpa ko, ni asafoŋ onukpa lɛ na Wɛb saitii ni mfonirii ni teɔ bɔlɛnamɔ akɔnɔ shi yɔɔ jɛmɛ lɛ yɛ foŋ lɛ nɔ. Asafoŋ onukpa lɛ wo nyɛmi nuu lɛ ŋaa amrɔ nɔŋŋ. Nyɛmi nuu lɛ bo ŋaawoo lɛ toi, ni fiofio lɛ, enyɛ eye su gbonyo nɛɛ nɔ. Yehowa naa nibii gbohii ni wɔfeɔ yɛ teemɔŋ lɛ fɛɛ, ni ebaanyɛ ekune wɔ dani wɔ kɛ lɛ teŋ wekukpaa lɛ afite. Eŋɔɔ wɔnaa waa akɛ Yehowa susuɔ wɔhe.\nKƐ WƆKƐ BIBLIA MLI SHISHITOO MLAI TSU NII LƐ, WƆNÁA HE SƐƐ\n10, 11. (a) Mɛni esa akɛ wɔfee kɛtsɔɔ akɛ ‘wɔkaiɔ’ Nyɔŋmɔ? (b) Gbaa weku ko ni kɛ Yehowa gbɛtsɔɔmɔ tsu nii lɛ niiashikpamɔ.\n10 Lalatsɛ lɛ lá ehã Yehowa akɛ: “Okɛ oŋaawoo lɛ aaatsɔɔ mi gbɛ.” (Lala 73:24) Kɛ́ wɔkwɛ Nyɔŋmɔ Wiemɔ lɛ mli kɛtao gbɛtsɔɔmɔ koni wɔna bɔ ni esusuɔ yɛ saji ahe lɛ, no tsɔɔ akɛ ‘wɔmiikai lɛ.’ Kɛ́ wɔkɛ Biblia mli shishitoo mlai tsu nii lɛ, ewajeɔ wɔ kɛ Yehowa teŋ wekukpaa lɛ, ni bei komɛi hu lɛ, ehãa wɔnyɛɔ wɔtsuɔ wɔheloonaa hiamɔ nii ahe nii.—Abɛi 3:6.\n11 Akɛ nɔkwɛmɔnɔ lɛ, nyɛmi nuu ko yaba nuu ko shikpɔŋ yɛ Philippines maŋ ni ji Masbate lɛ mli koni ekɛ eweku lɛ ahi nɔ ni amɛdu nii yɛ jɛmɛ. No mli lɛ, ekɛ eŋa fɛɛ miisɔmɔ akɛ daa gbɛgbalɔi, ni amɛyɛ bii babaoo. Gbi ko lɛ, amɛyɛ nɔŋŋ ni shikpɔŋtsɛ lɛ kɛɛ amɛfã. Mɛni eba? Asomoaŋ, mɔ ko eyafolɔ amɛnaa. Eyɛ mli akɛ nyɛmi nuu lɛ miisusu he ni ebaaná ni ekɛ eweku lɛ ayahi lɛ he moŋ, shi ewie akɛ: “Yehowa baatsɔɔ. Ehãa wɔ wɔhiamɔ nii daa gbi, ekɔɔɔ he eko nɔ ni baa.” Ehiɛ ni ekɛfɔ̃ Yehowa nɔ lɛ efeee efolo. Gbii komɛi asɛɛ lɛ, shikpɔŋtsɛ lɛ bakɛɛ amɛ akɛ amɛkafã dɔŋŋ, ni enɛ hã amɛtsui nyɔ amɛmli waa. Mɛni hã etsake ejwɛŋmɔ? Shikpɔŋtsɛ lɛ na akɛ, yɛ nyɛmimɛi lɛ anaa ni afolɔ lɛ fɛɛ sɛɛ lɛ, amɛkɛ Biblia mli shishitoo mlai tsu nii, ni amɛtee nɔ amɛkɛ lɛ ye yɛ bulɛ mli, ni amɛfeee basabasa. Shikpɔŋtsɛ lɛ hiɛ sɔ bɔ ni amɛfee amɛnii lɛ aahu akɛ, eŋmɛ amɛ gbɛ akɛ amɛya nɔ amɛhi shikpɔŋ lɛ nɔ, ni esaa ehã amɛ shikpɔŋ lɛ eko efata he akɛ amɛhu nɔ. (Nyɛkanea 1 Petro 2:12.) Anɔkwa, Yehowa tsɔɔ e-Wiemɔ lɛ nɔ etsɔɔ wɔ gbɛ koni wɔnyɛ wɔdamɔ shihilɛ mli naagbai anaa.\nNAANYO KO NI WAA WƆ KONI WƆDAMƆ KAI ANAA\n12, 13. Mɛɛ shihilɛi amli ebaanyɛ ewa kɛhã wɔ akɛ wɔɔhe wɔye akɛ Nyɔŋmɔ susuɔ wɔhe?\n12 Bei komɛi lɛ, wɔkɛ shihilɛi ni jaraa kpeɔ be kpalaŋŋ. Ebaanyɛ efee hela, shiteekɛwoo ni jɛ wekumɛi aŋɔɔ, loo yiwaa. Bei komɛi lɛ, fatɔi ni yɔɔ wɔ kɛ wɔnyɛmimɛi lɛ ahe lɛ baanyɛ ahã béi aba wɔteŋ, ni enɛ baanyɛ ahao wɔ waa.\n13 Akɛ nɔkwɛmɔnɔ lɛ, ekolɛ nɔ ko ni nyɛmi ko wie lɛ dɔ bo waa. No hewɔ lɛ ekolɛ obaakɛɛ akɛ: ‘Ani nakai esa akɛ Yehowa tsulɔ kɛ enyɛmi awie?’ Fɛɛ sɛɛ lɛ, aahã nyɛmi nuu nɛɛ sɔɔmɔ hegbɛi yɛ asafo lɛ mli, ni etamɔ nɔ ni mɔ fɛɛ mɔ sumɔɔ esane. Ekolɛ obaasusu akɛ: ‘Mɛni hewɔ esa akɛ ahã mɔ ko ni tamɔ nɛkɛ lɛ sɔɔmɔ hegbɛi? Ani Yehowa enaaa? Ani efeŋ he nɔ ko?’—Lala 13:1, 2; Hab. 1:2, 3.\n14. Mɛni hewɔ ekolɛ Yehowa baahã wɔnyɛmimɛi lɛ akã wɔ hiɛ lɛ?\n14 Ekolɛ yiŋtoo kpakpa ko hewɔ Yehowa eŋmɛ gbɛ ni nibii aya nɔ nakai lɛ. Akɛ nɔkwɛmɔnɔ lɛ, ekolɛ bo osusuɔ akɛ nɔ ni mɔ lɛ fee lɛ esaaa kwraa. Shi ekolɛ jeee nakai kwraa Nyɔŋmɔ naa sane lɛ. Ekolɛ yɛ Nyɔŋmɔ hiɛ lɛ, bo moŋ osane ejaaa. Ekolɛ nɔ ni onyɛmi lɛ wie ni dɔ bo waa lɛ ji ŋaawoo ko ni he hiaa bo waa diɛŋtsɛ ni esa akɛ osusu he. Yɛ Nyɛminuu Karl Klein, ni be ko ni eho lɛ eji Gbɛtsɔɔmɔ Kuu lɛ mli nyo lɛ wala shihilɛ he sane mli lɛ, ewie akɛ, be ko lɛ Nyɛminuu J. F. Rutherford kã ehiɛ waa. Sɛɛ mli lɛ, Nyɛminuu Rutherford kɛ Nyɛminuu Klein kpe, ni ekɛ miishɛɛ ŋa lɛ akɛ, “Hɛloo, Karl!” Shi akɛni sane lɛ miidɔ Nyɛminuu Klein lolo hewɔ lɛ, ehereee nɔ ekpakpa ko. No hewɔ lɛ, Nyɛminuu Rutherford kɛɛ lɛ akɛ: “Kwɛmɔ jogbaŋŋ. Abonsam miitao osɛɛgbɛ.” Ŋaawoo nɛɛ ye ebua Nyɛminuu Klein waa. Sɛɛ mli lɛ ewie akɛ, wɔnyɛmimɛi lɛ yɛ hegbɛ akɛ amɛwoɔ wɔ ŋaa, no hewɔ lɛ, kɛ́ amɛwo wɔ ŋaa ni wɔbɛ amɛ wɔwo wɔmli lɛ, Abonsam nine baashɛ wɔnɔ. *\n15. Kɛ́ wɔkɛ shihilɛ ni jaraa kpe lɛ, mɛni esa akɛ wɔhã ehi wɔjwɛŋmɔŋ?\n15 Kɛ̃lɛ, kɛ́ efee tamɔ nɔ ni shihilɛ ni jaraa ni wɔkɛkpeɔ lɛ sɛɛ efooo lɛ, ekolɛ wɔbaafee yeyeeye. Mɛni esa akɛ wɔfee kɛ́ eba lɛ nakai? Ŋɔɔ lɛ akɛ, ookudɔ tsɔne ni oyaka yɛ trafiki mli. Obaanyɛ oto otsui shi kɛyashi tsɔji lɛ baabɔi yaa. Shi kɛ́ onaaa tsui, ni otsɔ gbɛ kroko nɔ lɛ, ekolɛ no moŋ baahã olaaje, ni okpe sɛɛ kɛya he ni oyaa lɛ. Shi kɛ́ oná tsui ohi trafiki lɛ mli lɛ, ekolɛ obaayashɛ he ni oyaa lɛ yɛ be naa. Yɛ gbɛ ni tamɔ nakai nɔŋŋ nɔ lɛ, kɛ́ oto otsui shi okɛ Biblia mli shishitoo mlai tsu nii lɛ, Yehowa baaye ebua bo ni onyɛ okpee shihilɛ ni jaraa lɛ naa.\n16. Mɛɛ yiŋtoo kroko hewɔ ekolɛ Yehowa baaŋmɛ gbɛ ni wɔtsɔ shihilɛ ni jaraa mli lɛ?\n16 Ekolɛ Yehowa baaŋmɛ gbɛ ni wɔtsɔ shihilɛ ni jaraa mli, ejaakɛ eetao etsɔ no nɔ esaa wɔ. (Nyɛkanea 1 Petro 5:6-10.) Shi esaaa akɛ wɔsusuɔ akɛ Nyɔŋmɔ ji mɔ ni hãa wɔkɛ shihilɛ ni jaraa lɛ kpeɔ. (Yak. 1:13) Mɔ ni kɛ naagbai ni wɔkɛkpeɔ lɛ babaoo baa moŋ ji, ‘wɔhenyɛlɔ, Abonsam lɛ.’ Kɛ̃lɛ, Nyɔŋmɔ baanyɛ etsɔ shihilɛ ko ni jaraa nɔ ehã wɔhe awa yɛ mumɔŋ. Enaa wɔpiŋmɔi lɛ, ni akɛni “ejwɛŋɔ” wɔnɔ hewɔ lɛ, ebaaŋmɛ gbɛ ni wɔpiŋ be “fioo” ko kɛkɛ. Ná nɔmimaa akɛ Yehowa susuɔ ohe, ni ebaahã bo hewalɛ ni fa ni okɛkpee naa.—2 Kor. 4:7-9.\nYEHOWA BAAJURO BO\n17. Namɛi Yehowa taoɔ, ni mɛni hewɔ?\n17 Naagbee kwraa lɛ, Yehowa pɛiɔ gbɔmɛi fɛɛ atsuiiaŋ koni ena mɛi ni sumɔɔ lɛ lɛɛlɛŋ lɛ. Etsɔ gbalɔ Hanani nɔ ekɛɛ Maŋtsɛ Asa akɛ: “Yehowa yɔɔ nɛɛ, ehiŋmɛii kpaa shikpɔŋ muu lɛ fɛɛ nɔ, ni ejieɔ ehewalɛ kpo ehãa mɛi ni amɛtsui ehi kɛwula shi yɛ egbɛfaŋ lɛ.” (2 Kron. 16:9) Eyɛ mli akɛ Asa tsui ehiii kɛwulaaa shi yɛ Nyɔŋmɔ gbɛfaŋ moŋ, shi kɛ́ otee nɔ ofee nɔ ni ja lɛ, ‘ebaajie ehewalɛ lɛ kpo’ etsɔɔ bo, ni tsɔɔ akɛ, ebaabu ohe ni ebaajuro bo.\n18. Kɛ́ onuɔ he akɛ asusuuu ohe lɛ, mɛni esa akɛ okai yɛ Yehowa he? (Kwɛmɔ mfoniri ni yɔɔ nikasemɔ lɛ shishijee lɛ.)\n18 Nyɔŋmɔ miitao ni ‘wɔtao nɔ kpakpa,’ ‘wɔsumɔ nɔ kpakpa,’ ni ‘wɔfee nɔ kpakpa,’ koni ‘eduro’ wɔ. (Amos 5:14, 15; 1 Pet. 3:11, 12) Yehowa naa mɛi ni feɔ jalɛ nii lɛ, ni ejɔɔ amɛ. (Lala 34:16) Akɛ nɔkwɛmɔnɔ lɛ, susumɔ Shifra kɛ Pua, ni ji Hebriyei ni fɔ́ɔ mɛi lɛ ahe okwɛ. Be ni Israelbii lɛ yɔɔ nyɔŋyeli shishi yɛ Mizraim lɛ, Farao fã nɛkɛ yei enyɔ nɛɛ akɛ amɛgbe Hebri abifabii hii fɛɛ ni abaafɔ lɛ. Shi yei nɛɛ bo Nyɔŋmɔ moŋ toi fe Farao. Eka shi faŋŋ akɛ, amɛhenilee tsirɛ amɛ ni amɛbaa abifabii lɛ ayi. Yehowa na nɔ ni Shifra kɛ Pua fee lɛ, ni ejɔɔ amɛ ni amɛwo shwiei. (2 Mose 1:15-17, 20, 21) Ekolɛ bei komɛi lɛ, wɔbaanu he akɛ mɔ ko yɔseee ekpakpa ni wɔfeɔ lɛ. Shi Yehowa susuɔ wɔhe. Enaa nɔ kpakpa fɛɛ nɔ kpakpa ni wɔfeɔ lɛ, ni ebaajuro wɔ.—Mat. 6:4, 6; 1 Tim. 5:25; Heb. 6:10.\n19. Mɛɛ niiashikpamɔ nyɛmi yoo ko ná?\n19 Nyɛmi yoo ko ni yɔɔ Austria lɛ ná niiashikpamɔ ni hã ena akɛ Nyɔŋmɔ naa nibii kpakpai fɛɛ ni wɔfeɔ lɛ. Akɛni ejɛ Hungary hewɔ lɛ, atsɔɔ lɛ he ni mɔ ko ni yɔɔ wiemɔ lɛ he miishɛɛ ni wieɔ Hungarian lɛ shĩa yɔɔ, koni ekɛ lɛ ayakase nii. Amrɔ nɔŋŋ lɛ, etee mɔ lɛ shĩa lɛ, shi eyanaaa mɔ ko. Eku sɛɛ etee jɛmɛ shii abɔ, shi fɛɛ lɛ, kranaa. Bei komɛi lɛ, enuɔ he akɛ mɔ ko yɛ shĩa lɛ, shi kɛ́ etswa shinaa lɛ mɔ ko mɔ ko hereee nɔ. No hewɔ lɛ, eshiɔ asafo lɛ woji lɛ eko, woji ni lɛ diɛŋtsɛ eŋmala, kɛ etɛlifoŋ nɔmba, kɛ nibii krokomɛi. Be ni etee jɛmɛ shii abɔ yɛ afi kɛ fã sɛɛ lɛ, gbi ko be ni etswa shinaa lɛ, yoo ko je kpo. Yoo lɛ kɛ miishɛɛ ŋa lɛ ni ekɛɛ: “Ofainɛ ba mli. Mikaneɔ woji ni obashiɔ lɛ fɛɛ, ni miikpa bo gbɛ.” No mli lɛ yoo lɛ bɛ hewalɛ, ni no hewɔ lɛ esumɔɔɔ ni ekɛ mɛi gbaa sane. Akɛ lɛ bɔi Biblia lɛ kasemɔ. Hɛɛ, Nyɔŋmɔ juro nyɛmi yoo lɛ yɛ mɔdɛŋ ni ebɔ lɛ hewɔ!\n20. Te Yehowa hiŋmɛi ni kã ohe lɛ hãa onuɔ he ohãa tɛŋŋ?\n20 Yehowa naa nɔ fɛɛ nɔ ni ofeɔ lɛ, ni ebaajuro bo yɛ be ni sa mli. Esaaa akɛ le ni wɔle akɛ Nyɔŋmɔ hiŋmɛi kã wɔhe lɛ hãa wɔnuɔ he akɛ eefee enii tamɔ kamera ko ni miitao asha tɔmɔi fɛɛ ni wɔfeɔ lɛ. Moŋ lɛ, eba akɛ obaatsi obɛŋkɛ Nyɔŋmɔ ni yɔɔ suɔmɔ lɛ kpaakpa, ejaakɛ ohilɛkɛhamɔ kã etsui nɔ!\n^ kk. 14 Nyɛminuu Klein wala shihilɛ he sane lɛ yɛ October 1, 1984 Blɔfo Buu-Mɔɔ lɛ mli.


Abraham, Mɛi ni Yɔɔ Hemɔkɛyeli lɛ Atsɛ | Anɔkwa Hemɔkɛyeli\nKANEMƆ YƐ Abkhaz Acholi Afrikaans Albania Amerika Mumuii Awiemɔ Amharic Arabic Armenia Armenia (West) Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Bengali Bicol Blɔfo Brazil Mumuii Awiemɔ Bulgaria Catalan Cebuano Chichewa Chile Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Colombia Mumuii Awiemɔ Croatia Cuban Sign Language Czech Denmark Dutch Efik Estonia Ewe Faroese Fiji Finland French Ga Georgia Germany Greenland Guarani Gujarat Gun Haitian Creole Hausa Hebri Hela Herero Hiligaynon Hindi Hungary Igbo Iloko Indonesia Isoko Italia Italia Mumuii Awiemɔ Japan Javanese Jula Kabiye Kannada Karen (S'gaw) Kazakh Kikuyu Kiluba Kinyarwanda Kirghiz Kirundi Kisonge Kongo Korea Korea Mumuii Awiemɔ Kwangali Kwanyama Lhukonzo Lingala Lithuania Luganda Lunda Luo Macedonia Macua Malagasy Malawi Mumuii Awiemɔ Malay Malayalam Malta Marathi Mauritia Creole Maya Mexico Mumuii Awiemɔ Mixe (North Central) Mongolia Moore Myanmar Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nias Norway Nyaneka Nzema Oromo Ossetia Otetela Pangasinan Papiamento (Aruba) Papiamento (Curaçao) Persia Peru Mumuii Awiemɔ Poland Poland Mumuii Awiemɔ Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romania Russia Russia Mumuii Awiemɔ Samoa Sango Sena Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Sidama Silozi Sinhala Slovak Slovenia Spania Spania Mumuii Awiemɔ Sranantongo Swahili Swahili (Congo) Swati Sweden Tagalog Tahiti Tamil Tatar Telugu Tetun Dili Thailand Tigrinya Tiv Totonac Tshiluba Tshwa Tsonga Turkey Turkmen Twi Tzotzil Ukrain Umbundu Urdu Venda Vietnam Waray-Waray Wayuunaiki Wolaita Xhosa Yoruba Zande Zapotec (Isthmus) Zulu\n‘Mɛi Fɛɛ ni Yɔɔ Hemɔkɛyeli lɛ Atsɛ’\n1, 2. Mɛɛ gbɛ nɔ je lɛ tsake kɛjɛ Noa beaŋ, ni te enɛ sa Abram he eha tɛŋŋ?\nABRAM wo ehiɛ nɔ, ehiɛ nikwɛmɔ ni ehiɛ yagba mɔɔ ni kwɔ gojoo ni ji jamɔhe ko ni yɔɔ emaŋ Ur lɛ nɔ. * No mli lɛ, mɛi miibolɔ waa yɛ jɛmɛ, ni lasu miifã kpo. Nyɔŋtsere nyɔŋmɔ lɛ osɔfoi lɛ miishã afɔle ekoŋŋ. Feemɔ Abram he mfoniri okwɛ ni etsɔ ehe, eehoso eyitso, ni etu ehiɛ. Beni ekuɔ esɛɛ etsɔɔ gbɔmɛi babaoo ni bua shi yɛ gbɛjegbɛi lɛ anɔ lɛ ateŋ kɛyaa shĩa lɛ, eeenyɛ efee akɛ esusu amagajamɔ ni ekpele Ur fɛɛ lɛ he. Kwɛ bɔ ni nakai apasa jamɔ ni ekpɔtɔ lɛ nifeemɔi egbɛ eshwa je lɛŋ fɛɛ kɛjɛ Noa beaŋ tɔ̃ɔ ha!\n2 Noa gbele sɛɛ afii enyɔ pɛ ni afɔ Abram. Beni Noa kɛ eweku lɛ je adeka lɛ mli yɛ Nu Afua lɛ sɛɛ lɛ, nakai blematsɛ lɛ shã afɔle eha Yehowa Nyɔŋmɔ, ni Yehowa hu ha kwaabuɛtɛ pue. (1 Mose 8:20; 9:12-14) Nakai beaŋ lɛ, anɔkwa jamɔ pɛ ji jamɔ ni yɔɔ jeŋ fɛɛ. Shi beni yinɔbii ni ji nyɔŋma nɔ, ni ba kɛjɛ Noa nɔ lɛ ayi faa yɛ shikpɔŋ lɛ nɔ lɛ, anɔkwa jamɔ he basɛ̃. No mli lɛ, gbɔmɛi ni yɔɔ he fɛɛ he lɛ miijá apasa nyɔŋmɔi. Abram tsɛ Tera po kɛ ehe wo wɔŋjamɔ mli, ekolɛ efee amagai tete.—Yosh. 24:2.\nTe fee tɛŋŋ Abram batsɔ mɔ ko ni hemɔkɛyeli sa kadimɔ waa nakai?\n3. Mɛɛ su ha ebasoro Abram kwraa yɛ mɛi krokomɛi ahe, ni mɛni wɔbaanyɛ wɔkase yɛ mli?\n3 Abram yɛ srɔto. Ehemɔkɛyeli lɛ ha ebasoro lɛ kwraa yɛ mɛi krokomɛi ahe. Anɔkwa, sɛɛ mli lɛ, akɛ mumɔ tsirɛ bɔfo Paulo ni etsɛ Abram akɛ ‘mɛi fɛɛ ni yɔɔ hemɔkɛyeli lɛ atsɛ’! (Nyɛkanea Romabii 4:11.) Ha wɔkwɛ nɔ ni ha Abram hemɔkɛyeli lɛ mli bawa lɛ. No baaha wɔ diɛŋtsɛ hu wɔkase nibii babaoo ni kɔɔ bɔ ni wɔbaaha wɔhemɔkɛyeli lɛ mli awa lɛ he.\nYehowa Sɔɔmɔ yɛ Nu Afua lɛ Sɛɛ\n4, 5. Namɔ ŋɔɔ ekolɛ Abram kase Yehowa he nii kɛjɛ, ni mɛni hewɔ wɔbaanyɛ wɔmu sane naa akɛ ebaanyɛ eba lɛ nakai lɛ?\n4 Te fee tɛŋŋ Abram bale Yehowa Nyɔŋmɔ lɛ? Wɔle akɛ no beaŋ lɛ, Yehowa yɛ anɔkwa tsuji yɛ shikpɔŋ lɛ nɔ. Shem ji amɛteŋ mɔ kome. Eyɛ mli akɛ jeee lɛ ji Noa bihii etɛ lɛ ateŋ kromɔ moŋ, kɛlɛ, be babaoo lɛ atsĩɔ egbɛ́i tã klɛŋklɛŋ. Eeenyɛ efee akɛ, akɛni Shem ji nuu ni ná hemɔkɛyeli ni nɔ bɛ lɛ hewɔ. * Fee sɛɛ yɛ Nu Afua lɛ sɛɛ lɛ, Noa tsɛ Yehowa akɛ “Shem Nyɔŋmɔ.” (1 Mose 9:26) Shem jie bulɛ kpo etsɔɔ Yehowa kɛ anɔkwa jamɔ.\n5 Ani Abram ná ele Shem? Ebaanyɛ eba lɛ nakai. Bo lɛ feemɔ beni Abram ji oblanyo fioo lɛ he mfoniri okwɛ. Kwɛ bɔ ni ekolɛ emii shɛ ehe babaoo eha, beni ená ele akɛ eyɛ blematsɛ ko yɛ wala mli lolo, mɔ ko ni kɛ nɔ ni fe afii 400 ehi shi lɛ! Shem na efɔŋfeemɔ ni tee nɔ dani Nu Afua lɛ ba lɛ, ena Nu Afua ni kpãta shikpɔŋ lɛ hiɛ lɛ, ena maji hee ni ato shishi klɛŋklɛŋ kwraa beni adesai ayi bɔi famɔ yɛ shikpɔŋ lɛ nɔ lɛ, ni ena nibii gbohii ni tee nɔ beni Nimrod tse atua kɛma Babel Mɔɔ lɛ hu. Akɛni anɔkwafo Shem kɛ ehe wooo nakai atuatsemɔ lɛ mli hewɔ lɛ, beni Yehowa tsake mɛi ni maa mɔɔ lɛ awiemɔ efee lɛ wiemɔi srɔtoisrɔtoi lɛ, Shem kɛ eweku lɛ tee nɔ amɛwie wiemɔ ni akɛduro adesa kɛjɛ shishijee lɛ, ni ji wiemɔ ni Noa wie lɛ. Abram ji nakai weku lɛ mlinyo. Belɛ, eyɛ faŋŋ akɛ beni Abram daa lɛ, ená bulɛ kple eha Shem. Kɛfata he lɛ, Shem hi shi yɛ Abram wala shihilɛ fã kpotoo mli. No hewɔ lɛ, ekolɛ Abram kase Yehowa he nii kɛjɛ Shem ŋɔɔ.\nAbram kpoo wɔŋjamɔ ni ehé shi waa yɛ Ur lɛ\n6. (a) Mɛɛ gbɛ nɔ Abram tsɔɔ akɛ ekase nɔ̃ kple kɛjɛ Nu Afua ni ba lɛ mli? (b) Mɛni Abram kɛ Sarai fee ekome kɛfee?\n6 Bɔ fɛɛ bɔ ni ji lɛ, Abram kase nɔ̃ kple ko kɛjɛ Nu Afua ni ba lɛ mli. Etswa efai shi akɛ ekɛ Nyɔŋmɔ baanyiɛ taakɛ Noa fee lɛ. No hewɔ ni Abram kpoo wɔŋjamɔ, ni eha esoro lɛ kwraa yɛ mɛi ni yɔɔ Ur lɛ, ekolɛ yɛ ewekumɛi ni bɛŋkɛ kpaakpa lɛ po ateŋ lɛ. Shi ebaná hefatalɔ ko ni nɔ bɛ kwraa. Ekɛ Sarai, yoo ko ni he yɔɔ fɛo waa, ni yɔɔ hemɔkɛyeli kple hu yɛ Yehowa mli lɛ bote gbalashihilɛ mli. * Eyɛ mli akɛ no mli lɛ, gbalashihilɛ mli hefatalɔi nɛɛ bɛ bi moŋ, shi ŋwanejee ko bɛ he akɛ amɛfee ekome kɛsɔmɔ Yehowa, ni amɛná miishɛɛ pam. Kɛfata he lɛ, amɛŋɔ Abram wɔfase Lot akɛ amɛbi.\n7. Mɛni ehe baahia ni Yesu sɛɛnyiɛlɔi lɛ afee kɛkase Abram?\n7 Abram shiii Yehowa sɛɛ eyajáaa Ur wɔji lɛ. Ekɛ Sarai fɛɛ sumɔ koni amɛha esoro amɛ kwraa yɛ nakai wɔŋjamɔ kpokpaa lɛ nɔ. Kɛ́ wɔbaaná hemɔkɛyeli krɔŋŋ lɛ, esa akɛ wɔsumɔ akɛ wɔbaafee nakai nɔŋŋ. Esa akɛ wɔ hu wɔsumɔ akɛ wɔbaaha esoro wɔ. Yesu wie akɛ esɛɛnyiɛlɔi lɛ bafee mɛi ni ‘jɛɛɛ je lɛŋ,’ ni no hewɔ lɛ je lɛ baanyɛ amɛ. (Nyɛkanea Yohane 15:19.) Kɛ́ oyiŋ ni okpɛ akɛ obaasɔmɔ Yehowa lɛ hewɔ ni owekumɛi loo okutsoŋbii kpoo bo lɛ, kaimɔ akɛ jeee okome pɛ okɛ shihilɛ ni tamɔ nakai kpeɔ. Ookase Abram kɛ Sarai nɔkwɛmɔnɔ kpakpa lɛ, amɛhu amɛkɛ anɔkwayeli sɔmɔ Yehowa.\n“Jee Oshikpɔŋ lɛ Nɔ”\n8, 9. (a) Mɛɛ niiashikpamɔ Abram ná ni ehiɛ kpaaa nɔ kɔkɔɔkɔ? (b) Mɛɛ shɛɛ Yehowa kɛha Abram?\n8 Gbi ko lɛ, Abram ná niiashikpamɔ ko ni ehiɛ kpaaa nɔ kɔkɔɔkɔ. Enine shɛ shɛɛ ko nɔ kɛjɛ Yehowa Nyɔŋmɔ dɛŋ! Biblia lɛ etsɔɔɔ bɔ ni fee ni Abram nine shɛ shɛɛ lɛ nɔ lɛ mli fitsofitso, shi ekɛɔ akɛ “Anunyam Nyɔŋmɔ lɛ” jie ehe kpo etsɔɔ nakai nuu anɔkwafo lɛ. (Nyɛkanea Bɔfoi lɛ Asaji 7:2, 3.) Eeenyɛ efee akɛ kɛtsɔ ŋwɛibɔfo ko nɔ lɛ, Abram na jeŋ muu fɛɛ Maŋtsɛ lɛ anunyam ni haa mɔ naa kpɛɔ ehe lɛ he nɔ ko fioo ko. Kwɛ bɔ ni ekolɛ, Abram mii baashɛ ehe waa beni ena akɛ, esoro Nyɔŋmɔ hiɛkalɔ lɛ kwraa yɛ amagai ni wala bɛ amɛmli ni eyinɔbii lɛ jáa lɛ ahe lɛ.\n9 Mɛɛ shɛɛ Yehowa kɛha Abram lɛ? ‘Jee oshikpɔŋ lɛ nɔ kɛ owekumɛi ateŋ kɛya shikpɔŋ ni matsɔɔ bo lɛ nɔ.’ Yehowa etsɔɔɔ shikpɔŋ pɔtɛɛ ni no mli lɛ eyɔɔ ejwɛŋmɔ mli lɛ—nɔ ni ekɛɛ pɛ ji akɛ ekɛbaatsɔɔ Abram. Shi klɛŋklɛŋ lɛ, ebaabi ni Abram ashi ejakumaŋ kɛ ewekumɛi. Abu weku akɛ nɔ ko ni he hiaa waa yɛ blema Middle East kusumii anaa. No beaŋ lɛ, ajieee yi akɛ nuu ko ashi ewekumɛi ni eyahi he ko shɔŋŋ, abuɔ no akɛ eji nɔ ko ni ehiii kwraa; yɛ mɛi komɛi agbɛfaŋ lɛ, gbele tete po kɛ ehe ayakã!\n10. Mɛni hewɔ ebabi koni Abram kɛ Sarai kɛ nibii ashã afɔle bɔni afee ni amɛnyɛ amɛshi amɛshĩa yɛ Ur lɛ?\n10 Ebabi koni Abram kɛ nibii ashã afɔle bɔni afee ni enyɛ eshi emaŋ. Odaseyeli tsɔɔ akɛ no mli lɛ, Ur ji maŋtiase ko ni yɔɔ nii waa, ni anáaa hiɛ kwraa kɛ jarayeli yɛ jɛmɛ. (Kwɛmɔ akrabatsa ni ji “ Maŋ ni Abram kɛ Sarai Shi Mli Lɛ.”) Nibii ni atsa shi ana lɛ tsɔɔ akɛ no mli lɛ, shĩai kpakpai ni asaa amɛmli jogbaŋŋ yɛ blema Ur; afee tsũi babaoo yɛ shĩai nɛɛ ekomɛi amli aha weku kɛ tsuji, amamɔ tsũi lɛ kɛbɔle, ni ashi kpoteŋ agboi yɛ shĩai lɛ amli. Agbala nu awo maŋ lɛ mli fɛɛ, anuɔ eko, akɛ eko juɔ he, ni akɛ eko hu tsuɔ niiasɛɛyaa kɛ nibii ni tamɔ nakai lɛ ahe nii, ni enɛ ha shihilɛ yɛ jɛmɛ fee ogbɔjɔ. Kaimɔ hu akɛ no mli lɛ, Abram kɛ Sarai edara yɛ afii amli; eeenyɛ efee akɛ no mli lɛ, Abram yɛ afi 70 afii amli, ni Sarai hu yɛ afi 60 afii amli. Ekã shi faŋŋ akɛ, Abram sumɔ ni Sarai aná shihilɛ kpakpa ni nɔ ko he akahia lɛ—nibii ni wu kpakpa fɛɛ wu kpakpa baasumɔ akɛ eŋa aná lɛ. Bo lɛ susumɔ saji ni ekolɛ amɛbaagba yɛ nitsumɔ nɛɛ he, saji ni amɛbaabibii amɛhe, kɛ naagbai ni amɛbaasusu he lɛ ahe okwɛ. Ekolɛ, beni Sarai kpɛlɛ nɔ akɛ amɛshi lɛ, Abram mii shɛ ehe waa! Taakɛ eji yɛ Abram gbɛfaŋ lɛ, Sarai hu sumɔ koni eshi ogbɔjɔ shihilɛ fɛɛ ni yɔɔ emaŋ lɛ.\n11, 12. (a) Dani abaashi Ur lɛ, mɛɛ nibii ehe bahia ni ato he gbɛjianɔ, ni mɛɛ yiŋ hu ehe bahia ni akpɛ? (b) Te obaafee nibii ni tee nɔ gbi leebi ni amɛbaashi lɛ ahe mfoniri oha tɛŋŋ?\n11 Yiŋ ni Abram kɛ Sarai kpɛ akɛ amɛbaashi lɛ hewɔ lɛ, nibii babaoo yɛ ni esa akɛ amɛfee. Ebaabi ni amɛbua amɛnibii anaa, ni amɛto he gbɛjianɔ. Mɛni amɛbaakɔlɔ kɛfã gbɛ ni amɛleee nɛɛ, ni mɛɛ nibii amɛbaashi yɛ sɛɛ? Shi nɔ ni he hiaa amɛ waa ji amɛwekumɛi kɛ amɛtsuji lɛ. Mɛni amɛbaafee Tera ni egbɔ lɛ? Amɛkpɛ mli akɛ amɛkɛ lɛ baaya koni amɛkwɛ lɛ. Ekolɛ, Tera jɛ esuɔmɔ mli ekpɛlɛ akɛ ekɛ amɛ baaya, ejaakɛ amaniɛbɔɔ lɛ tsɔɔ akɛ lɛ enyiɛ eweku lɛ hiɛ kɛshi Ur. Etamɔ nɔ ni no mli lɛ Tera ekpa wɔŋjamɔ. Abram wɔfase Lot hu baafata amɛhe kɛfã gbɛ lɛ.—1 Mose 11:31.\n12 Gbi leebi ni amɛbaafã gbɛ lɛ bashɛ agbɛnɛ. Bo lɛ feemɔ he mfoniri okwɛ; naa gbɔmɛi lɛ miibua amɛhe naa, ni amɛmiibua amɛkooloi kɛ amɛjatsui lɛ hu anaa yɛ Ur maŋ lɛ gbogboi ni atsa nu jɔɔi awo he lɛ asɛɛ. Afimɔ jatsui ashwie yomai lɛ kɛ tejii lɛ anɔ, abua kooloi krokomɛi lɛ fɛɛ anaa, weku lɛ kɛ tsuji lɛ hu ebua amɛhe naa, ni mɔ fɛɛ mɔ mii eshɛ ehe akɛ ebaafã gbɛ lɛ. * Ekolɛ, mɔ fɛɛ mɔ etsɔ ehiɛ eekwɛ Abram kɛmiimɛ koni efã akɛ aya. Agbɛnɛ be lɛ bashɛ, ni amɛfã amɛshi Ur kwraa.\n13. Mɛɛ gbɛ nɔ Yehowa tsuji ni yɔɔ ŋmɛnɛ lɛ ateŋ mɛi babaoo jieɔ su ni tamɔ Abram kɛ Sarai nɔ lɛ kpo?\n13 Ŋmɛnɛ lɛ, Yehowa tsuji babaoo kpɛɔ amɛyiŋ ni amɛshiɔ kɛyaa hei ni Maŋtsɛyeli shiɛlɔi ahe ehia waa yɛ lɛ. Mɛi komɛi hu kaseɔ wiemɔ kroko bɔni afee ni amɛkɛlɛɛ amɛsɔɔmɔ lɛ mli. Aloo amɛbɔɔ mɔdɛŋ akɛ amɛbaaka shiɛmɔ gbɛi krokomɛi ni amɛkɛtsuko nii daŋ loo amɛnyaaa he lɛ amɛkwɛ. Bei pii lɛ, nakai yiŋkpɛi lɛ biɔ afɔleshãa, ni tsɔɔ akɛ aná suɔmɔ akɛ abaaŋmɛɛ heloonaa nibii komɛi ni haa mɔ náa ogbɔjɔ shihilɛ lɛ ahe. Kwɛ bɔ ni kɛ́ Yehowa tsuji kase Abram kɛ Sarai su nɛɛ, ni amɛjie lɛ kpo lɛ esa yijiemɔ waa ha! Kɛ́ wɔjie hemɔkɛyeli ni tamɔ nɛkɛ kpo lɛ, wɔbaanyɛ wɔná nɔmimaa be fɛɛ be akɛ Yehowa baaha wɔ nibii ni fe nɔ ni wɔha lɛ lɛ. Ehaaa mɛi ni kɛ amɛhe fɔ̃ɔ enɔ lɛ anine anyɛ shi kɔkɔɔkɔ. (Heb. 6:10; 11:6) Ani eha Abram nine nyɛ shi?\nAmɛfo Eufrate Faa Lɛ\n14, 15. Te gbɛfãa kɛjɛ Ur kɛyaa Haran lɛ yɔɔ tɛŋŋ, ni mɛni ekolɛ no ha Abram kpɛ eyiŋ akɛ ebaahi Haran kɛyashi be ko lɛ?\n14 Fiofio lɛ, gbɛfalɔi nɛɛ babɔi nibii komɛi ni kɛ́ aafã gbɛ lɛ afeɔ lɛ afeemɔ. Wɔbaanyɛ wɔfee Abram kɛ Sarai he mfoniri wɔkwɛ; naa amɛ ni kɛ́ etɔ mɔ kome kɛ teji lɛ nɔ tamɔ lɛ, kɛkɛ lɛ eyi shi enyiɛ, kɛkɛ lɛ mɔ kroko lɛ hu eta nɔ, ni beni amɛmiigba sane lɛ belɛ ŋmɛji ni tsotsoro kooloi lɛ ahe lɛ hu miigbɛɛ. Fiofio lɛ, mɛi po ni efɔɔɔ gbɛfãa lɛ bale bɔ ni atoɔ shi ajɔɔ he kɛ bɔ ni abua he naa atsaa gbɛfãa lɛ nɔ, ni amɛyeɔ amɛbuaa nuumo Tera hu koni enyɛ eta yoma loo teji lɛ eko nɔ bɔ ni baaha ehe ajɔ lɛ. Amɛwo kooyi-anaigbɛ amɛtere kɛtsɔ Eufrate Faa lɛ naa. Gbii ho kɛbote otsii amli fɛɛ ni amɛnyiɛ amɛgbɛfãa lɛ nɔ lolo.\n15 Naagbee lɛ, beni amɛfã gbɛ jɛkɛmɔ kilomitai 960 lɛ, amɛyashɛ Haran maŋ lɛ mli; emli tsũi lɛ efee tamɔ wobii atsũi, ni eji maŋ ko ni eshwere waa ni Boka-Anai jarayeli gbɛjegbɛi lɛ tsɔɔ mli. Weku lɛ to shi yɛ jɛmɛ ni amɛhi jɛmɛ kɛyashi be ko. Ekolɛ no mli lɛ, Tera egbɔjɔ tsɔ bɔ ni enyɛŋ etsa gbɛfãa lɛ nɔ.\n16, 17. (a) Mɛɛ kpaŋmɔ wo Abram hewalɛ? (b) Mɛɛ gbɛ nɔ Yehowa jɔɔ Abram yɛ beni eyɔɔ Haran lɛ?\n16 Fee sɛɛ lɛ, Tera gbo beni eye afii 205. (1 Mose 11:32) Ashɛje Abram mii waa beni agbo yɛ enɔ lɛ, ejaakɛ Yehowa kɛlɛ wie shi kome ekoŋŋ. Eti gbɛtsɔɔmɔ ni ekɛha lɛ beni eyɔɔ Ur lɛ mli ekoŋŋ, ni ekɛ nibii krokomɛi hu fata shi ni ewo lɛ lɛ he. No ji, Abram baatsɔ “jeŋmaŋ kpeteŋkpele,” ni abaajɔɔ wekui fɛɛ ni yɔɔ shikpɔŋ lɛ nɔ lɛ yɛ ehewɔ. (Nyɛkanea 1 Mose 12:2, 3.) Kpaŋmɔ ni kã ekɛ Nyɔŋmɔ teŋ lɛ wo lɛ hewalɛ koni etsa gbɛfãa lɛ nɔ.\n17 Kɛlɛ be nɛɛ mli lɛ, Abram yɛ nibii babaoo ni ebaato fe tsutsu lɛ, ejaakɛ beni eyɔɔ Haran lɛ Yehowa jɔɔ lɛ ni eshwere. Amaniɛbɔɔ lɛ tsĩ “amɛnibii fɛɛ ní amɛbua naa kɛ susumai ní amɛná yɛ Haran lɛ” tã. (1 Mose 12:5) Dani Abram baanyɛ atsɔ maŋ lɛ, ehe baahia ni ená heloonaa nibii kɛ tsuji babaoo. Jeee be fɛɛ be Yehowa haa etsuji tsɔmɔɔ niiatsɛmɛi, kɛlɛ ehaa amɛ nɔ fɛɛ nɔ ni he baahia amɛ bɔni afee ni amɛnyɛ amɛfee esuɔmɔnaa nii. Akɛni awaje Abram hewɔ lɛ, etsa egbɛfãa lɛ nɔ kɛmiiya he ni eleee lɛ.\nOgbɔjɔ shihilɛ ni Abram kɛ Sarai shi yɛ Ur lɛ haaa amɛná shihilɛ lɛ mlɛo\n18. (a) Yɛ bɔ ni Nyɔŋmɔ kɛ ewebii lɛ yeɔ ehaa lɛ ayinɔsane mli lɛ, mɛɛ be Abram kɛ shihilɛ ko ni he hiaa waa kpe? (b) Mɛɛ nifeemɔi krokomɛi ni he hiaa waa ba yɛ Nisan 14 lɛ nɔ yɛ afii ni nyiɛ sɛɛ lɛ amli? (Kwɛmɔ akrabatsa ni ji “ Be ko ni He Hiaa Waa yɛ Biblia Yinɔsane Mli” lɛ.)\n18 Beni amɛshi Haran lɛ, amɛye gbii babaoo dani amɛyashɛ Karkemish, he ni gbɛfãlɔi fɔɔ Eufrate Faa lɛ foo yɛ lɛ. Ekolɛ, biɛ ji he ni Abram shɛ oti ko ni he hiaa waa lɛ he yɛ Nyɔŋmɔ kɛ ewebii asharamɔ yinɔsane mli. Ekã shi faŋŋ akɛ, yɛ nyɔɔŋ ni sɛɛ mli lɛ abatsɛ lɛ Nisan lɛ nɔ, gbi 14 lɛ nɔ yɛ afi 1943 D.Ŋ.B. lɛ ji be ni Abram kɛ mɛi ni ekɛfãa gbɛ lɛ fo Eufrate Faa lɛ. (2 Mose 12:40-43) Eufrate Faa lɛ wuoyigbɛ ji he ni shikpɔŋ shwaŋŋ ni Yehowa wo Abram shi akɛ ekɛbaatsɔɔ lɛ lɛ yɔɔ. Nakai gbi lɛ nɔ kpaŋmɔ ni Nyɔŋmɔ kɛ Abram fee lɛ je shishi.\n19. Mɛni tã Yehowa tsĩ efata shi ni ewo Abram lɛ he, ni mɛni ekolɛ no ha Abram kai?\n19 Abram yi mli kɛtsɔ shikpɔŋ lɛ wuoyigbɛ lɛ, ni amɛwa yɛ tsei wuji ni yɔɔ More ni bɛŋkɛ Shekem lɛ ahe. Yehowa kɛ Abram wie ekoŋŋ yɛ jɛmɛ. Be nɛɛ mli lɛ, Nyɔŋmɔ wo Abram shi ni etsĩ Abram seshi loo shwie ni baaŋɔ shikpɔŋ lɛ tã. Ani Abram gbala ejwɛŋmɔ kɛtee gbalɛ ni Yehowa gba yɛ Eden, ni tsĩ ‘seshi’ loo shwie ni baakpɔ̃ adesai gbi ko tã lɛ nɔ? (1 Mose 3:15; 12:7) Ekolɛ efee nakai. Ekolɛ, Abram babɔi yɔsemɔ akɛ Yehowa kɛ lɛ miitsu nii koni Yehowa yiŋtoo kple lɛ aba mli.\n20. Mɛni Abram fee kɛtsɔɔ akɛ ehiɛ sɔ hegbɛ ni Yehowa kɛduro lɛ lɛ?\n20 Abram hiɛ sɔ hegbɛ ni Yehowa kɛduro lɛ nɛɛ waa. Beni ekpaa shikpɔŋ lɛ nɔ lɛ—ŋwanejee ko bɛ he akɛ ekwɛ ehe nɔ jogbaŋŋ, ejaakɛ Kanaanbii lɛ yɛ shikpɔŋ lɛ nɔ lolo—eto shi, ni emamɔ afɔleshãa latɛi eha Yehowa, klɛŋklɛŋ lɛ yɛ he ko ni bɛŋkɛ More tsei wuji lɛ ahe, ni ema eko hu ni bɛŋkɛ Betel. Etsɛ Yehowa gbɛ́i, ni ekolɛ ejɛ etsuiŋ eda e-Nyɔŋmɔ lɛ shi beni esusuɔ eseshi lɛ wɔsɛɛ he lɛ. Ekolɛ, eshiɛ etsɔɔ Kanaanbii ni eyɔɔ amɛteŋ lɛ. (Nyɛkanea 1 Mose 12:7, 8.) Anɔkwa, Abram kɛ ehemɔkɛyeli lɛ he kaa wuji baakpe yɛ ewala shihilɛ mli. Ákɛ mɔ ko ni hiɛ kã shi lɛ, Abram kɛ ejwɛŋmɔ eyaaa nibii ni haa shihilɛ feɔ ogbɔjɔ ni eshi yɛ Ur lɛ anɔ. Ekɛ ejwɛŋmɔ ma shi ni Yehowa ewo lɛ lɛ nɔ. Hebribii 11:10 lɛ kɛɔ yɛ Abram he akɛ: “Eekwɛ maŋ ní yɔɔ shishitoo ní wa ní etolɔ kɛ emalɔ ji Nyɔŋmɔ lɛ gbɛ.”\n21. Kɛ́ akɛ wɔ to Abram he lɛ, namɔ le Nyɔŋmɔ Maŋtsɛyeli lɛ he nii babaoo, ni mɛni no woɔ bo hewalɛ ni ofee?\n21 Wɔ mɛi ni wɔjáa Yehowa ŋmɛnɛ lɛ, wɔle mfonirifeemɔŋ maŋ ni ji Nyɔŋmɔ Maŋtsɛyeli lɛ he nii babaoo kwraa fe Abram. Wɔle akɛ Maŋtsɛyeli lɛ miiye nɔ yɛ ŋwɛi, ni etsɛŋ ekɛ je nɛŋ gbɛjianɔtoo lɛ baaba naagbee, ni wɔle hu akɛ Abram Seshi ni ji Yesu Kristo, ni ajɛ jeeŋmɔ awo ehe shi lɛ miiye nakai Maŋtsɛyeli lɛ nɔ amrɔ nɛɛ. Kwɛ hegbɛ kple ni ebaaji kɛha wɔ akɛ wɔbaana beni abaatee Abraham shi, ni nakai beaŋ lɛ ebaanu bɔ ni Yehowa yiŋtoo lɛ ba mli lɛ eha lɛ shishi jogbaŋŋ! Ani obaasumɔ ni ona akɛ Yehowa eha eshiwoo lɛ fɛɛ eba mli? Kɛ́ nakai lɛ, ehe miihia ni oya nɔ ofee nɔ ni Abram fee lɛ. Okɛ nibii komɛi ni haa shihilɛ feɔ ogbɔjɔ lɛ ashã afɔle, feemɔ toi, ni ohiɛ asɔ nitsumɔ fɛɛ nitsumɔ ni Yehowa kɛhaa bo lɛ. Beni okaseɔ Abram, “mɛi fɛɛ ní heɔ yeɔ . . . lɛ atsɛ” lɛ hemɔkɛyeli lɛ, ebaatsɔ bo hu otsɛ yɛ gbɛ ko nɔ!\nMaŋ ni Abram kɛ Sarai Shi Mli Lɛ\nYehowa gbɛjianɔtoo lɛ ejɛ jeeŋmɔ ebɔ mɔdɛŋ egba mɛi ni hi shi yɛ Biblia beaŋ kɛ amɛshihilɛi ahe saji bɔ ni haa wɔnuɔ he tamɔ wɔyɛ jɛmɛ ni nibii nɛɛ tee nɔ. Ákɛ nɔkwɛmɔnɔ lɛ, bɔ ni awie maŋ ni Abram kɛ Sarai shi mli lɛ he aha lɛ je kpo yɛ May 22, 1988, Awake! lɛ mli:\n“ANAA ntayai komɛi ni akɛ sũ fee ni ekumɔ efee kukuji ni bua shi yɛ he ko ni kã Persia Ŋshɔnine lɛ kɛ Baghdad teŋ gbɛ. Eji he ko ni etsɔ amaŋfɔ kɛkɛ, ni kɛ́ adamɔ jɛmɛ lɛ anaa shia ŋa ni kã shi shwaŋŋ lɛ. Ahum kɛ emli mulu eshimɔ lɛ, hulu ni naa wa eshã lɛ, emli tsũi ni efee koikoi lɛ miiye ŋkɔmɔ, jɛmɛ efee dioo tamɔ gɔɔ mli, ni ja patui kɛ amɛhenɔi ni nyiɛɔ gbɛkɛ lɛ ebolɔ dani anuɔ gbɛɛmɔ ko he. Nɛkɛ ji bɔ ni Ur, ni be ko lɛ eji maŋ kple lɛ ebatsɔ amrɔ nɛɛ.\n“Bo lɛ kɛ ojwɛŋmɔ aya aaafee afii 4,000 ni eho lɛ okwɛ. No beaŋ lɛ, Ur maŋ lɛ kã Eufrate Faa lɛ naa bokagbɛ, ni eji maŋ ni eshwere waa! No mli lɛ, shĩai kɛ shwapoi ni ashashaa amɛhe futaa eto srɛnɛɛ yɛ maŋ lɛ gbɛjegbɛi lɛ ahe. Jarayelɔi kɛ nihelɔi yeyeɔ nibii anaa yɛ shwapoi lɛ amli. Nitsulɔi gboɔ deŋme jenamɔ muu fɛɛ ni amɛkɛ kooloi ahe tsɔi loɔ kpãi. Obaana nyɔji miijie jatsui ni tsiitsii ni meelei kɛba lɛ.\n“No mli lɛ, ekɔɔɔ he eko he ni oyɔɔ lɛ, onaa jamɔhe ni kwɔ grɔŋŋ ni yɔɔ maŋ lɛ mli lɛ. Mɛi baa jamɔhe nɛɛ amɛbajáa nyɔŋtsere nyɔŋmɔ ni atsɛɔ lɛ Nanna loo Sin, ní amɛsusuɔ akɛ lɛ ji mɔ ni eha Ur maŋ lɛ eshwere lɛ.\n“Shi nuu ko yɛ maŋ lɛ mli ni nyaŋeɔ afɔlei ni ashãa yɛ nakai jamɔhe grɔŋŋ lɛ, ni ejeɔ fu waa ewoɔ lɛ. Egbɛ́i ji Abram.”\nBe ko ni He Hiaa Waa yɛ Biblia Yinɔsane Mli\nGbi ni Abram fo Eufrate Faa lɛ he hiaa waa yɛ Biblia yinɔsane mli. Afii komɛi ni nyiɛ sɛɛ lɛ amli lɛ, nibii krokomɛi ni amɛhe hiaa waa ba yɛ gbi nɛɛ nɔŋŋ nɔ. Afii 430 sɛɛ pɛpɛɛpɛ, yɛ Nisan 14, afi 1513 D.Ŋ.B. lɛ nɔ lɛ, Yehowa kpɔ̃ Israel kɛjɛ Mizraim nyɔŋyeli shishi koni Israel anyɛ ayaŋɔ shikpɔŋ ni Nyɔŋmɔ kɛwo Abram shi lɛ. (2 Mose 12:40, 41; Gal. 3:17) Ni sɛɛ mli yɛ Nisan 14, afi 33 Ŋ.B. lɛ nɔŋŋ nɔ lɛ, Yesu bua ekaselɔi loo ebɔfoi lɛ anaa ni ekɛ amɛ fee kpaŋmɔ ko ni baaha amɛtsɔmɔ nɔyeli ko ni etsɛŋ ebaajɛ ŋwɛi eye adesai anɔ lɛ mli bii, ni nɔyeli nɛɛ baajie adesai anaagbai fɛɛ kɛya. (Luka 22:29) Kɛbashi ŋmɛnɛ lɛ, daa afi lɛ, Yehowa Odasefoi buaa amɛhe naa kɛkaiɔ Nuŋtsɔ lɛ Gbɛkɛnaashi Niyenii lɛ, ni gbi ni amɛhalaa lɛ yagbeɔ Nisan 14 yɛ Yudafoi lɛ abe buu naa.—Luka 22:19.\n^ kk. 1 Afii komɛi asɛɛ lɛ, Nyɔŋmɔ tsake Abram gbɛ́i ni etsɛ lɛ Abraham, eshishi ji “Maji Pii Atsɛ.”—1 Mose 17:5, Ga Biblia hee.\n^ kk. 4 Nakai nɔŋŋ afɔɔ Abram hu gbɛ́i tsɛmɔ klɛŋklɛŋ yɛ Tera bihii lɛ ateŋ, eyɛ mli akɛ ejeee kromɔbi moŋ.\n^ kk. 6 Fee sɛɛ lɛ, Nyɔŋmɔ tsake Sarai gbɛ́i ni etsɛ lɛ Sara, eshishi ji “Maŋtsɛ Biyoo” loo “Ablade.”—1 Mose 17:15.\n^ kk. 12 Woloŋlelɔi komɛi ekpɛlɛɛɛ nɔ akɛ yɛ Abram beaŋ lɛ, yoma fata shĩa kooloi lɛ ahe. Kɛlɛ, amɛbɛ nɔdaamɔnɔ ko kɛha amɛsusumɔi nɛɛ. Biblia lɛ tsĩɔ yomai atã shii abɔ kɛfataa nibii ni Abram yɔɔ lɛ ahe.—1 Mose 12:16; 24:35.\nYɛ wɔŋjamɔ gbɛfaŋ lɛ, mɛni Abram fee kɛtsɔɔ akɛ eyɛ hemɔkɛyeli?\nMɛni ohiɛ sɔɔ waa yɛ bɔ ni Abram sumɔ akɛ ebaashi Ur lɛ he?\nAbram hemɔkɛyeli lɛ ha ená mɛɛ jɔɔmɔi kɛ hegbɛi?\nMɛɛ gbɛi anɔ obaasumɔ ni okase Abram hemɔkɛyeli lɛ?\nKɛmaje Mɔ Ko Kɛmaje Mɔ Ko ‘Mɛi Fɛɛ ni Yɔɔ Hemɔkɛyeli lɛ Atsɛ’\nAni Mɔ ko Ena Nyɔŋmɔ Pɛŋ?


Kpɔmɔnɔ lɛ Maa nɔ Aduatsɔ akɛ Abaate Gbohii Ashi\nGbohiiashitee Lɛ—Kpɔmɔnɔ lɛ Hewɔ lɛ, Ebaaba Mli\nKaimɔ lɛ hãa wɔnáa hegbɛ kɛsusuɔ jɔɔmɔi ni kpɔmɔnɔ lɛ baahã wɔnine ashɛ nɔ wɔsɛɛ, tamɔ gbohiiashitee lɛ nɛkɛ lɛ, he. Ejeee Yehowa yiŋtoo akɛ adesai agboi kɔkɔɔkɔ. No hewɔ ni nibii ni hãa wɔyeɔ awerɛho fe fɛɛ yɛ shihilɛ mli lɛ ateŋ ekome ji, kɛ́ wɔsuɔlɔ ko gbo lɛ. (1Ko 15:26) Be ni Yesu na akɛ ekaselɔi lɛ miiye awerɛho yɛ Lazaro gbele lɛ hewɔ lɛ, edɔ lɛ waa. (Yoh 11:33-35) Akɛni Yesu jieɔ e-Tsɛ lɛ sui akpo hewɔ lɛ, wɔyɛ nɔmimaa akɛ edɔɔ Yehowa hu waa kɛ́ ena akɛ wɔmiiye awerɛho yɛ wɔsuɔlɔ ko gbele hewɔ. (Yoh 14:7) Yehowa miikpa be ni ekɛbaatee etsuji ni egboi lɛ ashi lɛ gbɛ waa, ni esa akɛ wɔ hu wɔfee nakai.—Hio 14:14, 15.\nAkɛni Yehowa ji Nyɔŋmɔ ni toɔ gbɛjianɔ jogbaŋŋ hewɔ lɛ, nilee yɛ mli akɛ wɔɔhe wɔye akɛ gbohiiashitee lɛ baaya nɔ yɛ gbɛjianɔtoo kpakpa naa. (1Ko 14:33, 40) Nɔ najiaŋ ni wɔbaafee yara lɛ, wɔbaahere mɛi ni abaatee amɛ shi lɛ atuu. Ani ojwɛŋɔ gbohiiashitee lɛ nɔ, titri lɛ, kɛ́ ooye awerɛho? (2Ko 4:17, 18) Ani odaa Yehowa shi akɛ ehã wɔ kpɔmɔnɔ lɛ, ni akɛ, ehã wɔle yɛ Ŋmalɛi lɛ amli akɛ gbohii lɛ baaba wala mli ekoŋŋ?—Kol 3:15.\nOnanemɛi kɛ owekumɛi lɛ ateŋ namɛi okpaa gbɛ waa akɛ obaaná amɛ ekoŋŋ?\nMɛi ni Biblia lɛ ewie amɛhe lɛ ateŋ namɛi okpaa gbɛ waa akɛ okɛ amɛ baakpe ni okɛ amɛ agba sane?


KƐ́ WƆGBOI lɛ, ani Nyɔŋmɔ baasumɔ ni etee wɔ shi, ni ji akɛ, ekɛ wɔ aba wala mli ekoŋŋ?— Gbɔmɔ kpakpa Hiob hé eye akɛ, Nyɔŋmɔ miisumɔ ni efee nakai. No hewɔ lɛ, beni Hiob susu akɛ ebaagbo lɛ, ekɛɛ Nyɔŋmɔ akɛ: “Oootsɛ́, ni mahereo nɔ.” Hiob kɛɛ akɛ Yehowa Nyɔŋmɔ baatao, aloo ebaasumɔ waa akɛ etee lɛ shi.—Hiob 14:14, 15.\nYesu tamɔ Yehowa Nyɔŋmɔ, ni ji e-Tsɛ lɛ pɛpɛɛpɛ. Yesu miisumɔ ni eye ebua wɔ. Beni nuu ko ni he yeɔ kɛ hela ni ji kpiti lɛ kɛɛ lɛ akɛ, “kɛji oosumɔ lɛ, ooonyɛ oha mihe atse” lɛ, Yesu ha lɛ hetoo akɛ: “Miisumɔ!” Kɛkɛ ni etsá nuu lɛ kpiti lɛ eha lɛ.—Marko 1:40-42, wɔma efã ko nɔ mi.\nMɛɛ gbɛ nɔ Yehowa tsɔɔ yɛ akɛ esumɔɔ gbekɛbii bibii?\nYesu kase kɛjɛ e-Tsɛ lɛ ŋɔɔ akɛ esa akɛ ená suɔmɔ eha gbekɛbii. Yɛ bei enyɔ komɛi ni eho lɛ mli lɛ, Yehowa kɛ etsuji tsu nii koni amɛtee gbekɛbii ni egboi lɛ ashi. Elia kpa Yehowa fai koni etee yoo ni Elia efee lɛ ekpakpa babaoo lɛ binuu lɛ shi. Ni Yehowa fee nakai. Yehowa kɛ etsulɔ Elisha hu tsu nii koni etee gbekɛ nuu bibioo ko shi.—1 Maŋtsɛmɛi 17:17-24; 2 Maŋtsɛmɛi 4:32-37.\nAni ejeee miishɛɛ sane akɛ wɔɔle akɛ Yehowa sumɔɔ wɔ babaoo nakai?— Jeee be mli ni wɔyɔɔ wala mli pɛ esusuɔ wɔhe. Ekaiɔ wɔ hu kɛ́ wɔgboi. Yesu kɛɛ akɛ, Tsɛ lɛ buɔ mɛi ni egboi ni esumɔɔ amɛ lɛ po akɛ amɛyɛ wala mli lolo! (Luka 20:38) Biblia lɛ kɛɔ akɛ, ‘gbele jio, wala jio, aloo nibii ni yɔɔ nɛɛ jio, aloo nibii ni baaba lɛ jio, amɛnyɛŋ amɛgbála wɔkɛ Nyɔŋmɔ suɔmɔ lɛ teŋ.’—Romabii 8:38, 39.\nBeni Yesu yɔɔ shikpɔŋ nɔ lɛ, etsɔɔ akɛ Yehowa susuɔ gbekɛbii bibii ahe. Obaakai akɛ Yesu hé be ni ekɛ gbekɛbii wie Nyɔŋmɔ he. Shi ani ole akɛ Nyɔŋmɔ kɛ hewalɛ ha Yesu koni ekɛ gbekɛbii ni egboi lɛ aba wala mli ekoŋŋ?— Ha wɔwie be ni Yesu tee nuu ko ni atsɛɔ lɛ Yairo lɛ biyoo ni eye afii 12 lɛ shi kɛba wala mli lɛ he.\nYairo kɛ eŋa kɛ amɛbi kome pɛ lɛ hi shi yɛ Galilea Ŋshɔ lɛ masɛigbɛ. Gbi ko lɛ gbekɛ yoo lɛ he baye waa, ni Yairo nyɛ́ ena akɛ ebiyoo lɛ baagbo. Yairo je shishi esusu Yesu, ni ji nakai nuu ni he yɔɔ naakpɛɛ waa ni enu ehe sane, ni nyɛɔ etsáa gbɔmɛi ahelai lɛ he. No hewɔ lɛ, Yairo tee eyatao lɛ. Ena Yesu yɛ Galilea Ŋshɔ lɛ naa, ní eetsɔɔ mɛi pii anii.\nYairo ho kɛtsɔ gbɔmɛi pii lɛ ateŋ ni eyakula shi yɛ Yesu najiashi. Ekɛɛ Yesu akɛ: ‘Mibiyoo fioo lɛ he miiye waa. Ofainɛ ani obaaba ni obaye obua lɛ? Ofainɛ ba.’ Amrɔ nɔŋŋ ni Yesu kɛ Yairo tee. Gbɔmɛi asafo babaoo ni amɛba koni amɛbana Tsɔɔlɔ Kpele lɛ hu nyiɛ amɛsɛɛ kɛtee. Shi beni amɛnyiɛ kɛshɛ hiɛ saŋŋ lɛ, hii komɛi jɛ Yairo shia lɛ amɛbakɛɛ lɛ akɛ: “Obiyoo lɛ égbo; mɛɛba ogbáa tsɔɔlɔ lɛ naa lolo?”\nYesu nu ni hii lɛ miiwie nakai. Ele bɔ ni Yairo baaye awerɛho eha kɛ́ ebi kome too pɛ lɛ gbo. No hewɔ lɛ, E-kɛɛ lɛ akɛ: ‘Kaashe gbeyei. Bo lɛ ná Nyɔŋmɔ mli hemɔkɛyeli kɛkɛ, ni obiyoo lɛ he baawa lɛ.’ Amɛtee nɔ amɛnyiɛ kɛyashi amɛbashɛ Yairo shia lɛ. Weku lɛ nanemɛi miifó. Amɛmiiye awerɛho ejaakɛ amɛnaanyo fioo lɛ egbo. Shi Yesu kɛɛ amɛ akɛ: ‘Nyɛkpaa yaafó. Gbekɛ yoo lɛ gboko, shi eewɔ.’\nBeni Yesu wie enɛ lɛ, gbɔmɛi lɛ je shishi amɛŋmɔ, ejaakɛ amɛle akɛ gbekɛ yoo lɛ egbo. Belɛ mɛni hewɔ osusuɔ akɛ Yesu kɛɛ akɛ eewɔ lɛ?— Mɛɛ nikasemɔ ko osusuɔ akɛ etaoɔ ni etsɔɔ gbɔmɛi lɛ?— Eesumɔ ni amɛle akɛ gbele baanyɛ atamɔ wɔ̀ ni tsii. Eesumɔ ni etsɔɔ amɛ akɛ, ebaanyɛ etsɔ Nyɔŋmɔ hewalɛ lɛ nɔ ekɛ mɔ ni egbo lɛ aba wala mli yɛ gbɛ ni waaa kwraa nɔ, tamɔ bɔ ni abaanyɛ atsĩɛ mɔ ko ni wɔɔ lɛ hiɛ lɛ.\nMɛni wɔkaseɔ kɛjɛɔ Yairo biyoo lɛ ni Yesu tee lɛ shi lɛ mli?\nYesu ha mɔ fɛɛ mɔ shi shia lɛ mli, ja ebɔfoi ni ji Petro, Yakobo, kɛ Yohane, kɛ gbekɛ yoo lɛ papa kɛ emami. Kɛkɛ ni etee he ni gbekɛ yoo lɛ yɔɔ lɛ. Emɔ enine mli ni ekɛɛ akɛ: ‘Gbekɛ yoo, tee shi!’ Amrɔ nɔŋŋ ni ete shi ni ebɔi nyiɛmɔ! Epapa kɛ emami ná miishɛɛ babaoo diɛŋtsɛ.—Marko 5:21-24, 35-43; Luka 8:40-42, 49-56.\nAgbɛnɛ susumɔ enɛ he okwɛ. Akɛni Yesu baanyɛ ni ekɛ nakai gbekɛ yoo lɛ aba wala mli hewɔ lɛ, ani ebaanyɛ efee nakai nɔŋŋ eha mɛi krokomɛi?— Ani osusuɔ akɛ ebaafee nakai diɛŋtsɛ?— Hɛɛ, ebaafee. Yesu diɛŋtsɛ kɛɛ akɛ: “Ŋmɛlɛtswaa lɛ miiba, nɔ̃ mli ni mɛi fɛɛ ni yɔɔ gbohiiabui lɛ amli lɛ aaanu egbee, ni amɛaaje kpo.”—Yohane 5:28, 29.\nAni osusuɔ akɛ Yesu miisumɔ ni etee mɛi ashi?— Nɔkwɛmɔnɔ kroko hu ni yɔɔ Biblia lɛ mli lɛ yeɔ ebuaa wɔ koni wɔha nakai sanebimɔ lɛ hetoo. Nɔ ni ba gbi ko yɛ he ko ni bɛŋkɛ Nain maŋ lɛ tsɔɔ bɔ ni Yesu nuɔ he ehaa mɛi ni miiye awerɛho yɛ yarafeemɔ shishi lɛ.\nYoo ko fata ebinuu lɛ yarafeelɔi ni amɛto sɛrɛnɛɛ kɛyaa lɛ he yɛ be mli ni asafo babaoo lɛ shi Nain lɛ. Yoo lɛ wu etsɔ hiɛ egbo, ni agbɛnɛ ebi kome too pɛ lɛ hu egbo. Kwɛ bɔ ni eyeɔ awerɛho waa ehaa! Nain maŋ lɛ mli bii pii nyiɛ esɛɛ beni amɛtere ebinuu lɛ gbonyo yɛ maŋ lɛ sɛɛ lɛ. Yoo lɛ miifó waa, ni gbɔmɛi lɛ nyɛɛɛ afee nɔ ko ni amɛkɛshɛje emii.\nYɛ nɛkɛ gbi nɛɛ nɔ lɛ, Yesu kɛ ekaselɔi lɛ nyiɛ kɛmiiba he ni Nain maŋ lɛ yɔɔ lɛ. Amɛkɛ asafo ni yaa amɛyafũ yoo lɛ binuu lɛ kpe yɛ maŋ lɛ agbonaa. Beni Yesu na yoo ni fóɔ lɛ, enii fee lɛ mɔbɔ. Awerɛho pii ni eyeɔ lɛ sa Yesu tsui he. Eesumɔ ni eye ebua lɛ.\nNo hewɔ lɛ, ekɛ musuŋtsɔlɛ kɛ shiŋŋfeemɔ ni ha yoo lɛ bo lɛ toi kɛɛ lɛ akɛ: “Kaafó!” Gbɛ ni etsɔ nɔ lɛ kɛ enifeemɔ ha mɔ fɛɛ mɔ kɛ miishɛɛ kwɛ lɛ. Kɛkɛ lɛ, beni Yesu yaa gbonyo lɛ he lɛ, mɔ fɛɛ mɔ baasusu nɔ ni ebaafee lɛ he. Yesu wie, ni efã lɛ akɛ: “Oblanyo, miikɛɛo akɛ: Tee shi!” Amrɔ nɔŋŋ ni ete shi eta shi! Kɛkɛ ni ebɔi wiemɔ.—Luka 7:11-17.\nSusumɔ bɔ ni yoo lɛ baanu he eha lɛ he okwɛ! Te osusuɔ akɛ obaahere suɔlɔ ko ni egbo ni atee lɛ shi ekoŋŋ lɛ he oha tɛŋŋ?— Ani enɛ etsɔɔɔ akɛ Yesu sumɔɔ gbɔmɛi lɛɛlɛŋ, ni ákɛ eesumɔ ni eye ebua amɛ?— Susumɔ bɔ ni ebaafee naakpɛɛ sane eha yɛ Nyɔŋmɔ jeŋ hee lɛ mli, ákɛ abaahere mɛi atuu kɛba wala mli ekoŋŋ lɛ he okwɛ!—2 Petro 3:13; Kpojiemɔ 21:3, 4.\nMɛni yoo nɛɛ bi kome too pɛ ni atee lɛ shi lɛ tsɔɔ?\nYɛ nakai be lɛ mli lɛ, mɛi ni abaatee amɛ shi lɛ ateŋ mɛi komɛi baafee mɛi ni wɔle amɛ momo, ni gbekɛbii fata he. Wɔbaale mɛi ni amɛji tamɔ bɔ ni Yairo le ebiyoo lɛ beni Yesu tee lɛ shi lɛ. Mɛi krokomɛi baafee mɛi ni gboi afii ohai loo akpei abɔ ni eho. Shi Nyɔŋmɔ hiɛ kpaŋ amɛnɔ akɛni amɛhi shi jeeŋmɔ be ko kɛkɛ hewɔ.\nAni ejeee miishɛɛ sane akɛ wɔɔle akɛ Yehowa Nyɔŋmɔ kɛ e-Bi, Yesu, sumɔɔ wɔ babaoo nakai nɔŋŋ?— Amɛmiisumɔ ni wɔhi shi, jeee afii fioo ko, shi moŋ kɛmiiya naanɔ!\nKɛha Biblia mli hiɛnɔkamɔ ni yɔɔ miishɛɛ kɛha gbohii lɛ, ofainɛ kanemɔ Yesaia 25:8; Bɔfoi lɛ Asaji 24:15; kɛ 1 Korintobii 15:20-22.


Eshaifaa—Yesu Gba He Nɔkwɛmɔnɔ | Yesu Wala Shihilɛ\nAKƐ ESHA AFA SHII KPAWO?\nNYƆŊ NI ENAAA MƆBƆ LƐ HE NƆKWƐMƆNƆ LƐ\nPetro nu ŋaa ni Yesu wo yɛ bɔ ni esa akɛ nyɛmimɛi enyɔ ni naagba ete shi yɛ amɛteŋ lɛ atsu naagba lɛ he nii amɛhã yɛ amɛ sɔŋŋ amɛteŋ lɛ. Fɛɛ sɛɛ lɛ, etamɔ nɔ ni Petro miitao ele shii abɔ ni esa akɛ mɔ ko abɔ mɔdɛŋ afee nakai.\nPetro bi akɛ: “Nuŋtsɔ, shii enyiɛ esa akɛ minyɛmi atɔ̃ minɔ ni miŋɔfa lɛ? Kɛyashi shii kpawo lo?” Jamɔŋ hiɛnyiɛlɔi komɛi tsɔɔ akɛ esa akɛ, akɛ esha afã kɛyashi shii etɛ nɔ. No hewɔ lɛ, ekolɛ Petro susu akɛ, kɛ́ eŋɔfa nyɛmi ko “shii kpawo” lɛ, belɛ efee mɔ lɛ ejurɔ pii.—Mateo 18:21.\nShi Yesu tsɔɔmɔ lɛ wooo hewalɛ ni akane shii abɔ ni mɔ ko efee esha ko. No hewɔ lɛ, ejaje Petro ekɛɛ: “Miikɛɛ bo akɛ, jeee kɛyashi shii kpawo, shi moŋ kɛyashi shii nyɔŋmai kpawo kɛ kpawo.” (Mateo 18:22) Kɛ́ wɔɔwie lɛ yɛ gbɛ kroko nɔ lɛ, kɛmiiya naanɔ. Husu bɛ shii abɔ ni esa akɛ Petro aŋɔ esha afa enyɛmi ko lɛ he.\nNo sɛɛ lɛ, Yesu gba Petro kɛ mɛi krokomɛi lɛ nɔkwɛmɔnɔ ko koni ekɛhã amɛna akɛ esa akɛ amɛkɛ eshai afa. Ekɔɔ nyɔŋ ko ni ekaseee enuŋtsɔ ni naa mɔbɔ lɛ he. Maŋtsɛ lɛ tao akɛ ekɛ enyɔji abu akɔntaa. Akɛ nyɔŋ ko ni hiɛ lɛ nyɔmɔ kpele ni naa shiɔ talɛntai 10,000 [denarioi 60,000,000] lɛ ba eŋɔɔ. Enyɛŋ ewo nyɔmɔ nɛɛ kɔkɔɔkɔ. Kɛkɛ ni maŋtsɛ lɛ fã akɛ ahɔ̃ɔ nyɔŋ lɛ, eŋa, kɛ ebii ni akɛwo nyɔmɔ lɛ. No hewɔ lɛ, nyɔŋ lɛ ho egbee shi yɛ enuŋtsɔ lɛ naji anaa ni ekpa lɛ fai ekɛɛ: “Too otsui shi ohã mi, ni mawo bo nyɔmɔ lɛ fɛɛ.”—Mateo 18:26.\nMaŋtsɛ lɛ musuŋ tsɔ lɛ yɛ no hewɔ, ni ejɛ mɔbɔnalɛ mli ekɛ nyɔŋ lɛ nyɔmɔ kpele lɛ ke lɛ. Be ni maŋtsɛ lɛ fee nakai sɛɛ lɛ, nyɔŋ nɛɛ tee ni eyana enaanyo nyɔŋ ko ni hiɛ lɛ nyɔmɔ denarioi 100. Emɔ nyɔŋ kroko lɛ, ni ebɔi esɛ̃ miamɔ ekɛɛ: “Wo mi nyɔmɔ ni ohiɛ mi lɛ fɛɛ.” Shi enaanyo nyɔŋ lɛ ni hiɛ lɛ nyɔmɔ lɛ ho egbee shi yɛ enaji anaa ni ekpa lɛ fai ekɛɛ: “Too otsui shi ohã mi, ni mawo bo nyɔmɔ lɛ.” (Mateo 18:28, 29) Shi nyɔŋ nɛɛ ni maŋtsɛ lɛ kɛ nyɔmɔ ni ehiɛ lɛ eke lɛ lɛ, ekaseee enuŋtsɔ lɛ. Ehã awo enaanyo nyɔŋ lɛ tsuŋ kɛyashi be ni ebaawo lɛ nyɔmɔ lɛ.\nYesu gba akɛ be ni nyɔji krokomɛi lɛ na bɔ ni nyɔŋ lɛ enaaa enaanyo nyɔŋ lɛ mɔbɔ lɛ, amɛtee amɛyabɔ nuŋtsɔ lɛ, ni emli fu ni efã ni ayatsɛ nyɔŋ lɛ kɛba ni ekɛɛ lɛ akɛ: “Nyɔŋ fɔŋ, be ni okpa mi fai lɛ, miŋɔ onyɔmɔ lɛ fɛɛ mike bo. Ani esaaa akɛ kulɛ bo hu onaa onaanyo nyɔŋ lɛ mɔbɔ taakɛ mina bo mɔbɔ lɛ?” Maŋtsɛ ni mli efu lɛ ŋɔ nyɔŋ ni enaaa mɔbɔ lɛ ehã tsuŋwoohe nɔkwɛlɔi lɛ, kɛyashi be ni ebaawo nyɔmɔ lɛ fɛɛ. Yesu mu sane lɛ naa akɛ: “Mi-Tsɛ ni yɔɔ ŋwɛi lɛ hu kɛ nyɛ baaye yɛ nakai gbɛ nɔ nɔŋŋ, kɛ́ nyɛteŋ mɔ fɛɛ mɔ kɛ enyɛmi tɔmɔ efaaa lɛ kɛjɛɛɛ etsui mli.”—Mateo 18:32-35.\nNɔkwɛmɔnɔ nɛɛ hãa wɔnaa akɛ esa jogbaŋŋ akɛ wɔkɛ eshai afa! Nyɔŋmɔ kɛ nyɔmɔ kpele ni wɔhiɛ lɛ akɛ eshafeelɔi lɛ eke wɔ. Esha fɛɛ esha ni nyɛmi Kristofonyo ko baafee kɛshi wɔ lɛ jeee nɔ ko kwraa kɛ́ akɛto nyɔmɔ ni wɔhiɛ Nyɔŋmɔ lɛ he. Yehowa kɛ esha ni wɔfeɔ lɛ faa wɔ shii akpei abɔ, jeee shi kome pɛ. Kɛ́ wɔnyɛmi ko fee esha eshi wɔ lɛ, ani wɔnyɛŋ wɔkɛfa lɛ shii abɔ? Taakɛ Yesu tsɔɔ yɛ Gɔŋ nɔ Shiɛmɔ lɛ mli lɛ, Nyɔŋmɔ ‘kɛ wɔnyɔji lɛ baake wɔ, taakɛ wɔ hu wɔkɛkeɔ mɛi ni hiɛ wɔ nyɔji lɛ.’—Mateo 6:12.\nMɛni tsirɛ Petro ni ebi enyɛmi esha ni ekɛaafa lɛ lɛ he sane lɛ? Mɛni hewɔ ekolɛ ebaasusu akɛ kɛ́ eŋɔfa mɔ ko shii kpawo lɛ efee mɔ lɛ ejurɔ pii lɛ?\nMɛɛ gbɛ nɔ esoro bɔ ni maŋtsɛ lɛ fee enii ehã be ni enyɔŋ lɛ kpa lɛ fai koni ena lɛ mɔbɔ lɛ yɛ bɔ ni nyɔŋ lɛ kɛ enaanyo nyɔŋ lɛ ye ehã lɛ he?\nMɛni esa akɛ wɔkase kɛjɛ Yesu nɔkwɛmɔnɔ lɛ mli?\nKɛmaje Mɔ Ko Kɛmaje Mɔ Ko Nɔ Hewɔ ni Eshaifaa He Hiaa\njy yitso 64 bf. 152-153


Slɔɔto Nɛ Ngɛ Dalɔ Kɛ Yayami Peelɔ A Kpɛti | Kase\nKANE NGƐ Afrikaans Albanian Alur Amharic Amis Arabic Armenian Azerbaijani Bassa (Cameroon) Belize Kriol Bicol Boulou Bulgarian Catalan Cebuano Chichewa Chile Mumuihi A Gbi Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Croatian Czech Damara Dangme Danish Digor Douala Dutch Edo English Estonian Ewe Fijian Filipi Mumuihi A Gbi Finland Mumuihi A Gbi Finnish Fon French Ga Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Hungary Mumuihi A Gbi Ibanag Icelandic Igbo Iloko Indonesian Isoko Italian Italy Mumuihi A Gbi Japanese Kabiye Kannada Kikamba Kikaonde Kikuyu Kinyarwanda Kirghiz Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Lunda Luo Luvale Macedonian Malagasy Malay Malayalam Mam Marathi Marshallese Mazatec (Huautla) Mbunda Mingrelian Mixtec (Guerrero) Mongolian Myanmar Nahuatl (Central) Nahuatl (Guerrero) Ndebele Ndebele (Zimbabwe) Ndonga Nepali Ngabere Norwegian Nzema Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Ponapean Portuguese Portuguese (Portugal) Punjabi Quechua (Ancash) Romanian Russian Samoan Sango Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin Spania Sranantongo Swahili Swahili (Congo) Swati Swedish Tagalog Tamil Tarascan Tatar Tetun Dili Thai Tigrinya Tok Pisin Tongan Totonac Tsonga Turkish Turkmen Tuvaluan Twi Tzeltal Tzotzil Ukrainian Uzbek Venda Venezuela Mumuihi A Gbi Wolaita Xhosa Yoruba Zande Zapotec (Isthmus) Zulu\n‘Nyɛ maa na slɔɔto nɛ ngɛ dalɔ kɛ yayami peelɔ a kpɛti.’—MAL. 3:18.\nLAHI: 127, 101\nMƐNI WA MAA PEE KONƐ . . .\nwa ko bu wa he pe ni kpahi?\nwaa kɛ ni kpahi nɛ hi si saminya?\nwa nyɛ nɛ wa je su kpakpahi kpo saminya?\n1, 2. Mɛni nyagba Mawu we bi kɛ ngɛ kpee mwɔnɛ ɔ? (Moo hyɛ fonihi nɛ ngɛ ní kasemi ɔ sisije ɔ.)\nDƆKITAHI kɛ nɛɛsihi fuu hyɛɛ nihi nɛ hiɔ nɛ sãa nɔ ngɛ a he. A hyɛɛ hiɔtsɛmɛ nɛ ɔmɛ ejakaa a suɔ nɛ a ye bua mɛ. Se ke a ngɛ hiɔtsɛmɛ nɛ ɔmɛ hyɛe ɔ, a woɔ tade pɔtɛɛ komɛ konɛ hiɔ nɛ ngɛ ni ɔmɛ a he ɔ ko sã mɛ. Jã nɔuu kɛ̃ nɛ wɔ hu waa kɛ nihi nɛ a ngɛ su yayahi nɛ a peeɔ níhi nɛ Mawu sume nɛ ngɛ he kake. Eko ɔ, waa kɛ mɛ tsuɔ ní, aloo waa kɛ mɛ ngɛ we mi. Enɛ ɔ ngɔɔ nyagba komɛ kɛ baa.\n2 Ngɛ nyagbe ligbi nɛ ɔmɛ a mi ɔ, nihi a je mi bami puɛ kulaa. Womi enyɔne nɛ bɔfo Paulo ngma kɛ ya ha Timoteo ɔ tsɔɔ bɔ nɛ nihi nɛ a ja we Mawu ɔ maa pee a ní ha ngɛ nyagbe ligbi ɔmɛ a mi. (Kane 2 Timoteo 3:1-5, 13.) E ngɛ mi kaa wa sume jamɛ a su ɔmɛ mohu lɛɛ, se ke wa hyɛ we nɛ hi ɔ, nihi nɛ a jeɔ jamɛ a su ɔmɛ kpo ɔ maa ngɔ a su yaya amɛ kɛ sã wɔ. (Abɛ 13:20) Ngɛ munyu nɛ ɔ mi ɔ, wa maa na bɔ nɛ Mawu we bi a subai ngɛ slɔɔto ngɛ nihi nɛ a ngɛ je ɔ mi ɔ a he ha. Jehanɛ hu ɔ, wa maa hyɛ bɔ nɛ wa maa pee ha kɛ ye bua nihi konɛ a ba sɔmɔ Yehowa, nɛ́ jamɛ a be ɔ mi nɔuu hu ɔ, a su yaya amɛ ko sã wɔ.\n3. Mɛnɔmɛ nɛ suhi nɛ a wo ta ngɛ 2 Timoteo 3:2-5 ɔ kɔɔ a he?\n3 Bɔfo Paulo ngma ke, “Ngɛ nyagbe ligbi ɔmɛ a mi ɔ, behi nɛ a mi wa nɛ a nya dami maa ye maa ba.” Lɔ ɔ se ɔ, e tsɔɔ su yayahi 19 nɛ nihi ma je kpo ngɛ nyagbe be nɛ ɔmɛ a mi. Suhi nɛ e wo tã nɛ ɔmɛ ngɛ kaa suhi nɛ e wo ta ngɛ Roma Bi 1:29-31 ɔ. Se suhi nɛ Paulo wo tã ngɛ Timoteo womi ɔ mi ɔ ekomɛ ngɛ nɛ a be Kristofohi A Hela Ngmami kpa amɛ a mi. Paulo je e munyu ɔ sisi ke, “adesahi maa pee.” Se tsa pi nimli tsuo nɛ a jeɔ su yaya nɛ ɔmɛ kpo. Kristofohi lɛɛ a ngɛ su kpakpahi.—Kane Malaki 3:18.\nBƆ NƐ WA NAA WA HE HA\n4. Mɛni o ma nyɛ ma de ngɛ he nɔ woli a he?\n4 Benɛ Paulo de ke nihi babauu maa pee nihi nɛ a suɔ mɛ nitsɛmɛ a he kɛ sika suɔli se ɔ, e tsɔɔ kaa nihi maa pee fiali, he nɔ woli, kɛ pupuupu peeli. Behi fuu ɔ, nihi jeɔ su nɛ ɔmɛ kpo ejakaa a susu kaa a le ní komɛ peemi, aloo a he ngɛ fɛu, aloo a ngɛ sika loo blɔ nya pe ni kpahi. Nɔ́ nɛ nimli nɛ ɔmɛ suɔ wawɛɛ ji kaa nihi nɛ a bu mɛ, nɛ a wo a hɛ nyami. Ní lelɔ ko ngma ngɛ nihi nɛ a woɔ a he nɔ ɔ he ke: “A puɛ amaga ko ngɛ a tsui mi nɛ a kɛ jaa mɛ nitsɛmɛ a he.” Ni komɛ hu tsɔɔ kaa he nɔ womi ji su ko nɛ hí kulaa, ejakaa ke he nɔ woli po na kaa nihi ngɛ a he nɔ woe ɔ, a sume kulaa.\n5. Mɛni ha nɛ Mawu sɔmɔli komɛ nɛ a ye lɛ anɔkuale be ko nɛ be ɔ wo a he nɔ?\n5 “He wo,” aloo he nɔ womi ji su ko nɛ Yehowa sume kulaa. (Abɛ 6:16, 17) Ke nɔ ko woɔ e he nɔ ɔ, e be nyɛe maa hɛ kɛ su Mawu he. (La 10:4) Jã pɛ nɛ Abosiami ngɛ ɔ nɛ. (1 Tim. 3:6) Aywilɛho sane ji kaa Yehowa sɔmɔli anɔkualetsɛmɛ komɛ po ná su yaya nɛ ɔ eko. Yuda matsɛ Uzia kɛ anɔkuale yemi sɔmɔ Yehowa jehahi fuu. Baiblo ɔ de ngɛ e he ke, ‘Benɛ Uzia tsɛ yemi ɔ ba he si ɔ, e wo e he nɔ, nɛ nɔ́ nɛ ɔ ha nɛ e hɛ mi kpata. E ya sã tsopa kɛ e he via ngɛ tsopa kɛ e he via sami la tɛ ɔ nɔ ngɛ Yehowa we ɔ, nɛ e kɛ nɔ́ nɛ ɔ tɔ̃ Yehowa e Mawu ɔ nɔ.’ Matsɛ Hezekia hu wo e he nɔ, se pee se ɔ, e tsake.—2 Kron. 26:16; 32:25, 26.\n6. Jinɛ mɛni ma nyɛ ma ha nɛ David nɛ wo e he nɔ, se mɛni he je nɛ e wo we e he nɔ ɔ?\n6 Ni komɛ woɔ a he nɔ akɛnɛ a he ngɛ fɛu, a he biɛ, a le lami, a le ní komɛ peemi, a ngɛ he wami, aloo a woɔ a he nɔ ngɛ he blɔ ngua ko nɛ a ngɛ ɔ he je. David ná ní nɛ ɔmɛ tsuo, se e ba e he si e wami be tsuo. Benɛ David gbe Goliat nɛ Matsɛ Saul ngɔ e biyo ɔ kɛ ha lɛ kaa e yo ɔ, David de ke: “Mɛnɔ ji mi, nɛ ye tsɛ we ɔ hu mɛnɔmɛ ji mɛ ngɛ Israel, nɛ́ imi nɛ ɔ i ba peeɔ matsɛ lɛɛ e ngatsɛ?” (1 Sam. 18:18) Mɛni ye bua David nɛ e wo we e he nɔ? Ke pi nɛ Yehowa “ma e yi si,” aloo e ba e he si kɛ ye bua David ɔ, jinɛ David ko ná we he blɔhi kɛ ní kpahi nɛ wa wo a ta kɛ sɛ hlami ɔ. (La 113:5-8) David le kaa ní kpakpahi tsuo nɛ e ngɛ ɔ, ekoeko be nɛ pi Yehowa nɛ e ha lɛ.—Kɛ to 1 Korinto Bi 4:7 ɔ he.\n7. Mɛni maa ye bua wɔ konɛ waa ba wa he si?\n7 Mwɔnɛ ɔ, Yehowa we bi bɔɔ mɔde kaa a maa ba a he si kaa David. E ngɛ nyakpɛ kaa Yehowa nɛ ji nɔ nɛ kle pe nɔ fɛɛ nɔ ngɛ hiɔwe kɛ zugba a nɔ ɔ po baa e he si. (La 18:35) Wa bɔɔ mɔde kaa waa kɛ ga womi nɛ nyɛɛ se ɔ ma tsu ní: “Nyɛɛ wo mi mi sami nɛ mi kuɔ, mi mi jɔmi, he si bami, he jɔmi, kɛ tsui si tomi.” (Kol. 3:12) Wa le hu kaa suɔmi ‘fĩɛ, nɛ e pee we pupuupu.’ (1 Kor. 13:4) Ke nihi na kaa wa baa wa he si ɔ, lɔ ɔ ma nyɛ ma ha nɛ a kase Yehowa he ní. Kaa bɔ nɛ yigbayihi a je mi bami nɛ munyu tumi piɛɛ we he ma nyɛ ma tsake a hunomɛ nɛ a be anɔkuale ɔ mi ɔ, jã nɔuu nɛ ke wa baa wa he si ɔ, lɔ ɔ ma nyɛ maa gbla nihi kɛ ba Mawu ngɔ.—1 Pet. 3:1.\nBƆ NƐ WAA KƐ NIHI HIƆ SI HA\n8. (a) Kɛ ni komɛ naa fɔli nɛ a bui mɛ ɔ ha kɛɛ mwɔnɛ ɔ? (b) Mɛni ga womi Ngmami ɔ kɛ ha bimɛ?\n8 Paulo tsɔɔ bɔ nɛ adesahi kɛ a sibi maa hi si ha ngɛ nyagbe ligbi nɛ ɔmɛ a mi. E tsɔɔ kaa ngɛ nyagbe ligbi ɔmɛ a mi ɔ, bimɛ be a fɔli bue. E ngɛ mi kaa mwɔnɛ ɔ, womihi, sinihi, kɛ tiivi nɔ ní peemihi ha nɛ nihi nɛ́ tɔmi ko ngɛ su nɛ ɔ he, se ngɛ anɔkuale mi ɔ, nɔ buimi su nɛ ɔ ngɛ wekuhi puɛe. Nihi nɛ a hi si blema a po le enɛ ɔ. Kaa nɔ hyɛmi nɔ́ ɔ, ngɛ blema Hela bi a kusumi nya a, ke nyumu ko wo e nine nɔ ngɛ e fɔli a nɔ ɔ, a ngɔɔ he blɔhi tsuo nɛ e ngɛ kaa ma a mi no ɔ ngɛ e dɛ. Ngɛ Roma bi a mlaa nya a, a naa nɔ nɛ wo e nine nɔ ngɛ e fɔli a nɔ ɔ kaa nɔ gbelɔ. Hebri Ngmami ɔ kɛ Kristofohi A Hela Ngmami ɔmɛ tsuo wo bimɛ ga kaa a bu a fɔli.—2 Mose 20:12; Efe. 6:1-3.\n9. Mɛni lɛ maa ye bua nihewi kɛ yihewi konɛ a bu a fɔli tue?\n9 Bimɛ ma nyɛ maa bɔ a he mɔde konɛ nɔ buimi su nɛ ngɛ je ɔ mi ɔ ko sã mɛ. Loko a ma nyɛ maa pee jã a, ja a susu ní kpakpahi nɛ a fɔli ɔmɛ pee ha mɛ ɔ he. E sa nɛ bimɛ nɛ a nu sisi kaa Mawu nɛ ji wɔ tsuo wa Tsɛ ɔ ngɛ blɔ hyɛe kaa a maa bu a fɔli. Ke bimɛ tu a fɔli a he munyu kpakpa a, enɛ ɔ ma ha nɛ nihewi kɛ yihewi kpahi hu maa kase, nɛ mɛ hu a maa pee jã. E ji anɔkuale kaa ke fɔli nui nɔ́ he hí a bimɛ ɔ, e he waa kɛ haa bimɛ ɔmɛ kaa a maa je a tsui mi nɛ a bu a fɔli ɔmɛ. Se ke bimɛ na kaa a fɔli ngɛ suɔmi nitsɛnitsɛ kɛ ha mɛ ɔ, enɛ ɔ woɔ mɛ he wami nɛ a buɔ a fɔli ɔmɛ tue ke e he wa ha mɛ kaa a maa pee jã po. Niheyo ko nɛ a tsɛɛ lɛ ke Austin de ke: “Be komɛ ɔ, i suɔ kaa ma pee níhi nɛ i suɔ, se ye fɔli ɔmɛ woɔ mi mlaahi nɛ sisi numi ngɛ he. A tsɔɔ mi nɔ́ he je nɛ a woɔ jamɛ a mlaa amɛ, nɛ a kɛ mi sɛɛɔ ní faa. Enɛ ɔ yeɔ bua mi nɛ i buɔ mɛ tue. I ba na kaa a susuɔ ye he, nɛ lɔ ɔ ha nɛ ye bua jɔ he kaa ma pee níhi nɛ ma ha a bua maa jɔ.”\n10, 11. (a) Mɛni suhi nɛ nihi jeɔ kpo nɛ tsɔɔ kaa a be suɔmi kɛ ha ni kpahi? (b) Kɛ suɔmi nɛ anɔkuale Kristofohi ngɛ kɛ ha ni kpahi ɔ mi wa ha kɛɛ?\n10 Paulo wo su kpahi ta nɛ tsɔɔ kaa nihi be suɔmi náe kɛ ha ni kpahi. Ngɛ “nihi nɛ a bui a fɔli” ɔ se ɔ, Paulo tsɔɔ kaa nihi maa pee a he nihi nɛ li sina. Sisi numi ngɛ he kaa Paulo to e munyu ɔ nya jã, ejakaa nihi nɛ a li sina a bua jɔɛ kpakpa nɛ ni kpahi peeɔ mɛ ɔ he. E de hu kaa nihi maa pee nihi nɛ a jeɔ nɔ se. A hí kɛ somi ko somi, nɛ tsɔɔ kaa a be kplɛɛe nɛ a dla a kɛ ni kpahi a kpɛti. A maa pee a he musu bɔli kɛ nɔ se blɔ tsɔɔli, nɛ tsɔɔ kaa a maa tu munyu yayahi kɛ si nimli kɛ Mawu po. Nihi maa pee a he nɔ he guɛ gbeli, nimli nɛ a yeɔ lakpa kɛ puɛɔ ni kpahi a biɛ. *\n11 Ngɛ suɔmi nɛ nihi be mwɔnɛ ɔ tsuo se ɔ, nihi nɛ a jaa Yehowa lɛɛ a ngɛ slɔɔto, ejakaa a jeɔ suɔmi nitsɛnitsɛ kpo kɛ haa nimli tsuo. Jã nɛ Mawu we bi ngɛ kɛ je blema. Yesu tsɔɔ kaa mlaa nɛ pe kulaa nɛ ngɛ Mose Mlaa a mi ɔ ji kaa nɔ ko maa suɔ Mawu. Mlaa nɛ nyɛɛ lɔ ɔ se ji kaa nɔ ko maa suɔ e nyɛmi nɔmlɔ, nɛ lɔ ɔ hu ngɛ kaa a·gaʹpe. (Mat. 22:37-39) Yesu tsɔɔ hu kaa suɔmi nɛ Kristofohi ma ná kɛ ha a sibi ɔ lɛ ma ha nɛ nihi maa na kaa a ji anɔkuale Kristofohi. (Kane Yohane 13:34, 35.) E tsɔɔ kaa anɔkuale Kristofohi maa suɔ a he nyɛli po.—Mat. 5:43, 44.\n12. Mɛni Yesu pee kɛ tsɔɔ kaa e suɔ ni kpahi?\n12 Yesu je suɔmi agbo kpo kɛ ha nihi. E hia blɔ kɛ ya mahi a nɔ, nɛ e fiɛɛ Mawu Matsɛ Yemi ɔ he sane kpakpa a. E tsa hɛ yuyuili, glɔtsɛmɛ, kpititsɛmɛ kɛ nihi nɛ a tue nui nɔ́, nɛ e tle gbogboehi si. (Luka 7:22) Nihi fuu sume Yesu sane, se kɛ̃ ɔ, e gbo kɛ ha adesahi tsuo. Yesu je suɔmi nitsɛnitsɛ kpo kaa e Tsɛ ɔ nɔuu. Ngɛ je ɔ mi tsuo ɔ, Yehowa Odasefohi jeɔ suɔmi nitsɛ kpo kɛ tsɔɔ nihi.\n13. Kɛ suɔmi nɛ wa jeɔ kpo kɛ haa nihi ɔ maa ye bua mɛ konɛ a ba le Yehowa ha kɛɛ?\n13 Suɔmi nɛ wa jeɔ kpo ha nihi ɔ haa nɛ a ba leɔ wa Tsɛ nɛ e ngɛ hiɔwe ɔ. Kaa nɔ hyɛmi nɔ́ ɔ, benɛ nyumu ko nɛ e je Thailand ɔ ya kpokpa nɔ kpe ko ɔ, suɔmi nɛ e na ngɛ wa nyɛmimɛ ɔmɛ a kpɛti ɔ pee lɛ nyakpɛ wawɛɛ. Benɛ e ya su we mi ɔ, e bi konɛ a kɛ lɛ nɛ ba kase Baiblo ɔ si enyɔ daa otsi. E fiɛɛ kɛ ha e weku li, nɛ nyɔhiɔ ekpa se ɔ, e pee e kekleekle Baiblo kanemi ngɛ Matsɛ Yemi Asa a nɔ. Ke wa suɔ nɛ waa le bɔ nɛ suɔmi nɛ wa ngɛ kɛ ha ni kpahi ɔ ngɛ ha a, wa ma nyɛ ma bi wa he ke: ‘Anɛ i bɔɔ mɔde kaa ma ye bua ye weku li, nyɛmimɛ nɛ a ngɛ ye we asafo ɔ mi, kɛ nihi nɛ i kɛ kpeɔ ngɛ fiɛɛmi mi ɔ lo? Anɛ i bɔɔ mɔde kaa ma na nihi kaa bɔ nɛ Yehowa naa mɛ ɔ lo?’\nOGBETEEHI KƐ JIJƆHI\n14, 15. Mɛni su yayahi nɛ nihi jeɔ kpo, se kɛ a ti ni komɛ tsake ha kɛɛ?\n14 Ngɛ nyagbe ligbi nɛ ɔmɛ a mi ɔ, nihi jeɔ su yaya komɛ hu kpo nɛ lɔ ɔ he je ɔ, e sa kaa Kristofohi nɛ a yu a he ngɛ nimli nɛ ɔmɛ a he. Nihi nɛ a sɔmɔ we Mawu ɔ sume nɔ́ kpakpa, aloo kaa bɔ nɛ Baiblo sisi tsɔɔmi komɛ hu de ɔ, “a teɔ si kɛ woɔ nɔ́ kpakpa.” Ni komɛ maa pee nihi nɛ a be he nɔ yemi, kɛ nihi nɛ a hɛ mi jɔɛ. Nihi maa pee a tsui nya ní aloo a maa pee a ní basabasa.\n15 Nimli nɛ jinɛ be ko nɛ be ɔ, a peeɔ a ní kaa lohwehi ɔ tsake a je mi bami. Baiblo ɔ de kɛ fɔ si kɛ je blema kaa tsakemi kaa jã maa ba ngɛ nihi a si himi mi. (Kane Yesaya 11:6, 7.) Ngmami ɔ tsɔɔ kaa lohwehi nɛ a he ngɛ gbeye kaa ogbetee kɛ jata kɛ we mi lohwehi kaa jijɔ bi kɛ na bi maa hi si ngɛ tue mi jɔmi mi. Mo kadi kaa nɔ́ nɛ maa ngɔ tue mi jɔmi ɔ kɛ ba ji lemi nɛ ‘zugba a tsuo maa le Yehowa’ a. (Yes. 11:9) Akɛnɛ lohwehi be nyɛe maa kase Yehowa he ní he je ɔ, gbami nɛ ɔ kɔɔ nimli nɛ a tsake a je mi bami ɔ he.\nBaiblo ɔ yeɔ bua nihi nɛ a tsakeɔ! (Hyɛ kuku 16)\n16. Kɛ Baiblo ɔ ye bua nihi nɛ a tsake a je mi bami ha kɛɛ?\n16 Nihi babauu ngɛ nɛ be ko nɛ be ɔ, jinɛ a ngɛ kaa ogbeteehi ejakaa a hɛ mi jɔɛ, se amlɔ nɛ ɔ, a kɛ nihi hiɔ si ngɛ tue mi jɔmi mi. O ma nyɛ maa kane nimli kaa jã a he sane ngɛ munyu nɛ ji “Baiblo ɔ Tsakeɔ Nihi A Si Himi” ngɛ jw.org. Nihi nɛ a ba le Yehowa nɛ a ngɛ lɛ sɔmɔe ɔ be kaa nihi nɛ a naa mɛ kaa Mawu jali se a kua e mi he wami ɔ. Nimli nɛ ɔmɛ peeɔ kaa nɔ́ nɛ a ngɛ Mawu jae, se a ní peepee tsɔɔ we jã. Yehowa we bi nɛ be ko nɛ be ɔ, a hɛ mi jɔɛ ɔ “wo su ehe ɔ nɛ́ a bɔ ngɛ Mawu suɔmi nya ngɛ dami nitsɛnitsɛ kɛ se fimi nitsɛnitsɛ mi ɔ.” (Efe. 4:23, 24) Ke nihi ngɛ Mawu he ní kasee ɔ, a naa kaa e sa nɛ a ba a je mi ngɛ Mawu mlaa amɛ a nya. Enɛ ɔ yeɔ bua mɛ nɛ a ngmɛɔ níhi nɛ a heɔ yeɔ ɔmɛ a he, nɛ a tsakeɔ a su kɛ a je mi bami. Tsakemi kaa jã be gbɔjɔɔ, se Mawu mumi ɔ ma nyɛ maa ye bua nihi nɛ a suɔ kaa a maa pee Mawu suɔmi nya ní ɔ.\n“JE O HE KƐ JE A HE”\n17. Mɛni maa ye bua wɔ konɛ wa ko kase nihi nɛ a jeɔ su yayahi kpo ɔ?\n17 Amlɔ nɛ ɔ, e he wɛ kaa wa maa na slɔɔto nɛ ngɛ Mawu sɔmɔli kɛ nihi nɛ a sɔmɔ we Mawu ɔ a kpɛti. Akɛnɛ wa ji Mawu sɔmɔli he je ɔ, e sa nɛ wa hɛ nɛ hi wa he nɔ saminya konɛ wa ko kase su yayahi nɛ nihi jeɔ kpo ɔ eko. Nile ngɛ mi kaa waa kɛ ga womi nɛ ngɛ 2 Timoteo 3:2-5 nɛ tsɔɔ kaa wa je wa he kɛ je a he ɔ ma tsu ní. Ngɛ anɔkuale mi ɔ, wa be nyɛe maa yu wa he kulaa ngɛ a he. Ejakaa waa kɛ mɛ nɛ tsuɔ ní, waa kɛ mɛ nɛ yaa sukuu nɛ waa kɛ mɛ lɛ ngɛ he kake. Se wa ma nyɛ ma kua a susumihi kɛ a ní peepee ɔmɛ. Wa ma nyɛ maa pee jã kɛ gu Baiblo ɔ nɛ wa maa kase, kɛ nihi nɛ a sɔmɔɔ Yehowa nɛ waa kɛ mɛ maa bɔ gbagbanii ɔ nɔ. Enɛ ɔ ma ha nɛ huɛ bɔmi nɛ ngɛ waa kɛ Yehowa wa kpɛti ɔ mi maa wa saminya.\n18. Kɛ wa munyu tutui kɛ wa je mi bami ma nyɛ maa ye bua ni kpahi konɛ a le Mawu ha kɛɛ?\n18 E sa nɛ waa bɔ mɔde nɛ waa ye bua nihi konɛ a ba le Yehowa. Mo hla he blɔhi nɛ o kɛ maa ye nihi odase. Mo kpa Yehowa pɛɛ nɛ e ye bua mo konɛ o nyɛ nɛ o de mɛ nɔ́ ko nɛ maa ta a tsui he. E sa nɛ wa ha nɛ ni kpahi nɛ a le kaa wa ji Yehowa Odasefohi. Ke wa pee jã a, wa je mi bami kpakpa a maa wo Yehowa hɛ mi nyami, se pi wɔ nitsɛmɛ. Yehowa tsɔɔ wɔ bɔ nɛ wa maa pee ha kɛ “kua ní peepeehi nɛ sɛ Mawu hɛ mi kɛ je mi akɔnɔhi, nɛ waa kɛ juɛmi nɛ mi tsɔ kɛ dami kɛ Mawu gbeye yemi nɛ hi si ngɛ níhi a blɔ nya tomi nɛ ɔ mi.” (Tito 2:11-14) Ke wa ba wa je mi saminya a, ni kpahi maa na, nɛ a kpɛti ni komɛ po ma de ke: ‘Waa kɛ nyɛ maa ya, ejakaa wa nu kaa Mawu kɛ nyɛ ngɛ.’—Zak. 8:23.\n^ kk. 10 Hela munyungu nɛ a tsɔɔ sisi ke “nɔ he guɛ gbelɔ” aloo “nya polɔ” ɔ ji di·aʹbo·los. E ji biɛ nɛ Baiblo ɔ kɛ tsɛɛ Satan, nɔ nɛ e gbeɔ Mawu he guɛ ɔ.


Mateo 20 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nWein ŋmɔ mli nitsulɔi kɛ nyɔmɔwoo kome too lɛ (1-16)\nAgba Yesu gbele lɛ afɔ̃ shi ekoŋŋ (17-19)\nAbi ni ahã mɛi komɛi gbɛhei yɛ Maŋtsɛyeli lɛ mli (20-28)\nYesu ji kpɔmɔnɔ kɛhã mɛi babaoo (28)\nAtsa shwilafoi enyɔ (29-34)\n20 “Ejaakɛ ŋwɛi Maŋtsɛyeli lɛ tamɔ shĩatsɛ ko ní je kpo leebi maŋkpa koni eyabɔ nitsulɔi apaa kɛya ewein ŋmɔ mli. 2 Be ni ekɛ nitsulɔi lɛ eye naa akɛ ebaahã amɛ denario kome* kɛhã gbi kome lɛ, ewo amɛ gbɛ kɛtee ewein ŋmɔ lɛ mli. 3 Be ni eje kpo aaafee ŋmɛlɛtswaa ni ji etɛ* lɛ hu nɔ lɛ, eyana mɛi krokomɛi damɔ jara lɛ nɔ ni amɛtsuuu nɔ ko; 4 ni ekɛɛ amɛ akɛ, ‘Nyɛ hu nyɛyaa wein ŋmɔ lɛ mli, ni nɔ ni sa lɛ mahã nyɛ.’ 5 No hewɔ lɛ, amɛyiŋ amɛtee. Ni eje kpo ekoŋŋ aaafee ŋmɛlɛtswaa ni ji ekpaa* kɛ ŋmɛlɛtswaa ni ji nɛɛhu* lɛ nɔ, ni eyafee nakai nɔŋŋ. 6 Naagbee lɛ, aaafee ŋmɛlɛtswaa ni ji nyɔŋma kɛ ekome* lɛ nɔ lɛ, eje kpo ni eyana mɛi krokomɛi hu damɔ shi, ni ekɛɛ amɛ akɛ, ‘Mɛni hewɔ nyɛdamɔ biɛ gbi muu fɛɛ ni nyɛtsuuu nɔ ko lɛ?’ 7 Amɛhere nɔ akɛ, ‘Ejaakɛ mɔ ko ebɔko wɔ apaa.’ Ekɛɛ amɛ akɛ, ‘Nyɛ hu nyɛyaa wein ŋmɔ lɛ mli.’ 8 “Be ni shɛ gbɛkɛ lɛ, wein ŋmɔtsɛ lɛ kɛɛ enitsumɔ nɔkwɛlɔ lɛ akɛ, ‘Tsɛ nitsulɔi lɛ ni owo amɛ nyɔmɔ, jee shishi kɛjɛ sɛɛkpeebii lɛ anɔ kɛyashi klɛŋklɛŋ bii lɛ anɔ.’ 9 Be ni mɛi ni abɔ amɛ apaa yɛ ŋmɛlɛtswaa ni ji nyɔŋma kɛ ekome lɛ nɔ lɛ ba lɛ, amɛteŋ mɔ fɛɛ mɔ ná denario kome. 10 No hewɔ lɛ, be ni klɛŋklɛŋ bii lɛ ba lɛ, amɛsusu akɛ amɛbaaná nɔ ni fa fe nakai, shi amɛ hu amɛná denario kome nyɔmɔwoo. 11 Be ni amɛnine shɛ nɔ lɛ, amɛbɔi tɔkemɔ kɛ shĩatsɛ lɛ woo 12 ni amɛkɛɛ, ‘Sɛɛkpeebii nɛɛ tsu nii ŋmɛlɛtswaa kome; kɛ̃lɛ okɛ amɛ eye tamɔ bɔ ni okɛ wɔ, ni wɔtsu nii dɛŋdɛŋ gbi muu fɛɛ ni hulu eshã wɔ lɛ, eye lɛ nɔŋŋ!’ 13 Shi ehere nɔ ekɛɛ amɛteŋ mɔ kome akɛ, ‘Naanyo, mifeko bo efɔŋ. Ani jeee denario kome okɛ mi ye naa? 14 Ŋɔɔ nɔ ni ji onɔ lɛ ni oya. Miisumɔ ni mahã sɛɛkpeebii nɛɛ bɔ ni mihã bo lɛ nɔŋŋ. 15 Ani mibɛ hegbɛ akɛ mikɛ mi diɛŋtsɛ minii feɔ nɔ ni misumɔɔ? Aloo ohiŋmɛi miiklɔ mɔ nɔ* yɛ ekpakpa* ni mifeɔ lɛ hewɔ?’ 16 Nakai nɔŋŋ sɛɛkpeebii lɛ baatsɔmɔ klɛŋklɛŋ bii, ni klɛŋklɛŋ bii lɛ baatsɔmɔ sɛɛkpeebii.” 17 Be ni amɛkwɔɔ kɛyaa Yerusalem lɛ, Yesu ŋɔ kaselɔi nyɔŋma kɛ enyɔ lɛ kɛtee afã, ni ekɛɛ amɛ yɛ gbɛ lɛ nɔ akɛ: 18 “Naa! Wɔmiikwɔ kɛmiiya Yerusalem, ni abaaŋɔ gbɔmɔ Bi lɛ awo osɔfoi tsiifoi lɛ kɛ woloŋmalɔi lɛ adɛŋ. Amɛbaabu lɛ gbele fɔ 19 ni amɛbaaŋɔ lɛ amɛhã jeŋmajiaŋbii lɛ koni amɛye ehe fɛo ni amɛkɛ kpelebii ayi lɛ ni amɛgbe lɛ yɛ tso jaŋŋ nɔ; ni yɛ gbi ni ji gbi etɛ lɛ nɔ lɛ, abaatee lɛ shi.” 20 Kɛkɛ ni Zebedeo bihii lɛ anyɛ kɛ ebihii lɛ ba eŋɔɔ bakoto lɛ koni ebi lɛ nɔ ko. 21 Ekɛɛ yoo lɛ akɛ: “Mɛni otaoɔ?” Yoo lɛ here lɛ nɔ akɛ: “Kɛɛmɔ koni mibihii enyɔ lɛ ateŋ mɔ kome ata oninejurɔ nɔ, ni mɔ kome hu ata obɛku nɔ, yɛ o-Maŋtsɛyeli lɛ mli.” 22 Yesu hã hetoo akɛ: “Nyɛleee nɔ ni nyɛbiɔ lɛ. Ani nyɛbaanyɛ nyɛnu kpulu ni miiba mibanu lɛ?” Amɛkɛɛ lɛ akɛ: “Wɔbaanyɛ.” 23 Ekɛɛ amɛ akɛ: “Anɔkwa, nyɛbaanu kpulu lɛ moŋ, shi mininejurɔ kɛ mibɛku nɔ taramɔ lɛ, jeee minɔŋ ni mikɛbaahã, shi moŋ mɛi ni mi-Tsɛ esaa eto amɛ lɛ anɔ ni.” 24 Be ni mɛi nyɔŋma ni eshwɛ lɛ nu he lɛ, amɛmli wo la amɛwo nyɛmimɛi enyɔ lɛ. 25 Shi Yesu tsɛ amɛ kɛba eŋɔɔ ni ekɛɛ amɛ akɛ: “Nyɛle akɛ jeŋmaji lɛ anɔyelɔi lɛ yeɔ amɛnɔ akɛ nuŋtsɔmɛi, ni gbɔmɛi agboi lɛ hu yɛ amɛnɔ hewalɛ. 26 Esaaa akɛ afeɔ nakai yɛ nyɛteŋ; moŋ lɛ, mɔ fɛɛ mɔ ni miisumɔ akɛ etsɔ agbo yɛ nyɛteŋ lɛ, esa akɛ etsɔ nyɛsɔɔlɔ, 27 ni mɔ fɛɛ mɔ ni miisumɔ akɛ etsɔ klɛŋklɛŋ mɔ yɛ nyɛteŋ lɛ, esa akɛ etsɔ nyɛnyɔŋ. 28 Tamɔ bɔ ni gbɔmɔ Bi lɛ baaa koni asɔmɔ lɛ, shi eba sɔɔmɔ moŋ, koni ebaŋɔ ewala* ehã akɛ kpɔmɔnɔ kɛkpɔ̃ mɛi babaoo lɛ.” 29 Be ni amɛshiɔ Yeriko lɛ, asafoku babaoo ko nyiɛ esɛɛ. 30 Ni naa! hii shwilafoi enyɔ ni tara gbɛ lɛ he lɛ nu akɛ Yesu miiho, ni amɛbolɔ amɛkɛɛ: “Nuŋtsɔ, David Bi, naa wɔ mɔbɔ!” 31 Shi asafoku lɛ kã amɛhiɛ akɛ amɛfee diŋŋ; kɛ̃lɛ amɛbolɔ waa fe tsutsu lɛ amɛkɛɛ: “Nuŋtsɔ, David Bi, naa wɔ mɔbɔ!” 32 No hewɔ lɛ, Yesu wa damɔ shi, etsɛ amɛ, ni ekɛɛ: “Mɛni nyɛtaoɔ ni mafee mahã nyɛ?” 33 Amɛkɛɛ lɛ akɛ: “Nuŋtsɔ, hã wɔhiŋmɛii agbele.” 34 Akɛni Yesu musuŋ tsɔ lɛ hewɔ lɛ, etara amɛhiŋmɛii lɛ ahe, ni amrɔ lɛ, amɛna nii, ni amɛnyiɛ esɛɛ.\n^ Romabii ajwiɛtɛi shika ni tsiimɔ ji g 3.85, ni eji gbi kome nyɔmɔwoo.\n^ Ni tsɔɔ akɛ, aaafee leebi ŋmɛlɛ 9 mli.\n^ Ni tsɔɔ akɛ, aaafee gbɛkɛ ŋmɛji 5.\n^ Aloo “ejurɔ.”


Tetragrammaton Lɛ Kɛ Nyɔŋmɔ Gbɛ́i Lɛ Kɛ Hebri Ŋmalɛ Lɛ | NWT\nNyɔŋmɔ gbɛ́i lɛ ni akɛ blema Hebri niŋmaa okadii ni akɛtsu nii dani aŋɔ Yudafoi lɛ nom kɛtee Babilon lɛ eŋma\nNyɔŋmɔ gbɛ́i lɛ ni akɛ Hebri niŋmaa okadii ni akɛtsu nii be ni Yudafoi lɛ jɛ nomŋɔɔ mli yɛ Babilon amɛba lɛ eŋma\nNyɔŋmɔ gbɛ́i lɛ jeɔ kpo aaafee shii 7,000 yɛ Hebri Ŋmalɛ lɛ mli, ni akɛ Hebri kɔnsonantii ejwɛ יהוה, ŋma egbɛ́i lɛ. Atsɛɔ niŋmaa okadii ejwɛ nɛɛ yɛ Blɔfo mli akɛ Tetragrammaton, ni Jeŋ Hee Shishitsɔɔmɔ lɛ tsɔɔ shishi akɛ, “Yehowa.” Gbɛ́i nɛɛ jeɔ kpo shii babaoo yɛ Biblia lɛ mli kwraa fe gbɛ́i krokomɛi fɛɛ ni yɔɔ Biblia lɛ mli. Eyɛ mli akɛ mɛi ni akɛ mumɔ tsirɛ amɛ ni amɛŋma Biblia lɛ kɛ gbɛnaa gbɛ́i pii tamɔ “Ofe,” “Mɔ Ni Nɔ Kwɔ Fe Fɛɛ,” kɛ “Nuŋtsɔ” tsɛ Nyɔŋmɔ moŋ, shi Tetragrammaton lɛ pɛ ji nɔ ni amɛkɛtsu nii akɛ Nyɔŋmɔ gbɛ́i diɛŋtsɛ.\nYehowa Nyɔŋmɔ diɛŋtsɛ ni kɛɛ Biblia ŋmalɔi lɛ akɛ amɛkɛ egbɛ́i lɛ atsu nii. Akɛ nɔkwɛmɔnɔ lɛ, ekɛ mumɔ tsirɛ gbalɔ Yoel ni eŋma akɛ: “Mɔ fɛɛ mɔ ni boɔ tsɛɔ Yehowa gbɛ́i lɛ, abaahere eyiwala.” (Yoel 2:32) Nyɔŋmɔ hã lalatsɛ ko ŋma hu akɛ: “Hã mɛi ale akɛ, bo ni ogbɛ́i ji Yehowa lɛ, bo okome too ji Mɔ Ni Nɔ Kwɔ Fe Fɛɛ yɛ shikpɔŋ lɛ nɔ fɛɛ.” (Lala 83:18) Anɔkwa, gbɛ́i nɛɛ jeɔ kpo aaafee shii 700 yɛ Lalai Awolo lɛ pɛ mli—eji wolo ni lalawiemɔi yɔɔ mli, ni Israelbii lɛ lá, ni amɛkɛɛ emli wiemɔi lɛ hu. No hewɔ lɛ, mɛni hewɔ Nyɔŋmɔ gbɛ́i lɛ bɛ shishitsɔɔmɔi pii amli lɛ? Mɛni hewɔ ni Jeŋ Hee Shishitsɔɔmɔ Biblia lɛ kɛ gbɛ́i “Yehowa” lɛ tsuɔ nii lɛ? Ni mɛni ji Nyɔŋmɔ gbɛ́i, Yehowa lɛ shishi?\nLalai awolo lɛ mli fãi komɛi ni yɔɔ Ŋshɔ Ni Egbo lɛ Wolokpoi lɛ eko mli; ekolɛ aŋma yɛ afi 1 Ŋ.B. kɛmiimɔ afi 50 Ŋ.B. Akɛ Hebri niŋmaa okadii ni akɛtsu nii be ni Yudafoi lɛ jɛ nomŋɔɔ mli yɛ Babilon amɛba lɛ sɛɛ ŋma ŋmalɛ nɛɛ, shi blema Hebri niŋmaa okadii ji nɔ ni akɛŋma Tetragrammaton ni je kpo shii abɔ yɛ ŋmalɛ nɛɛ mli lɛ, ni no hãa esoroɔ Tetragrammaton lɛ kwraa yɛ niŋmai krokomɛi lɛ ahe\nMɛni hewɔ Nyɔŋmɔ gbɛ́i lɛ bɛ Biblia shishitsɔɔmɔi pii amli lɛ? Yiŋtoi srɔtoi ahewɔ. Mɛi komɛi susuɔ akɛ ehe ehiaaa ni Nyɔŋmɔ Ofe lɛ ahiɛ gbɛ́i kome pɛ. Agbɛnɛ hu, kusum ni Yudafoi lɛ hiɛ akɛ esaaa akɛ atsɛɔ Nyɔŋmɔ gbɛ́i lɛ, akɛni ekolɛ amɛmiishe gbeyei akɛ kɛ́ afee nakai lɛ no baanyɛ agbe gbɛ́i lɛ he guɔ lɛ, ená mɛi komɛi anɔ hewalɛ. Mɛi krokomɛi hu susuɔ akɛ ehi moŋ akɛ akɛ gbɛnaa gbɛ́i, tamɔ “Nuŋtsɔ” loo “Nyɔŋmɔ” baatsu nii, ejaakɛ aleee bɔ ni esa akɛ atsɛ Nyɔŋmɔ gbɛ́i lɛ ahã. Kɛ̃lɛ, naajiemɔi nɛɛ ejaaa yɛ yiŋtoi ni nyiɛ sɛɛ nɛɛ ahewɔ:\nMɛi ni kɛɔ akɛ ehe ehiaaa ni Nyɔŋmɔ Ofe lɛ ahiɛ gbɛ́i kome pɛ lɛ kuɔ amɛhiɛ amɛfɔ̃ɔ anɔkwa sane ko nɔ, no ji akɛ Nyɔŋmɔ gbɛ́i lɛ je kpo yɛ e-Wiemɔ ni aŋmala yɛ blema lɛ ateŋ nɔ ni yɔɔ kɛbashi ŋmɛnɛ lɛ amli; ni nɔ ni aŋmala yɛ be ni tsɔ Kristo be lɛ hiɛ lɛ hu fata he. Tamɔ bɔ ni wɔtsɔ hiɛ wɔwie lɛ, Nyɔŋmɔ hã akɛ egbɛ́i lɛ wo e-Wiemɔ lɛ mli aaafee shii 7,000. Eyɛ faŋŋ akɛ, eetao ni wɔle egbɛ́i lɛ ni wɔkɛtsu nii.\nBiblia shishitsɔɔlɔi ni jieɔ gbɛ́i nɛɛ yɛ Biblia lɛ mli yɛ bulɛ ni amɛyɔɔ kɛhã Yudafoi lɛ akusum hewɔ lɛ kuɔ amɛhiɛ amɛfɔ̃ɔ anɔkwa sane titri ko nɔ. Eyɛ mli akɛ woloŋmalɔi komɛi ni ji Yudafoi kpoo akɛ amɛbaatsɛ gbɛ́i lɛ moŋ, shi kɛ́ amɛmiikwɛ Biblia lɛ nɔ amɛŋmala eko amɛshwie shi lɛ amɛjieee gbɛ́i nɛɛ kɛjeee mli. Gbɛ́i nɛɛ je kpo shii babaoo yɛ blema wolokpoi ni ana yɛ Kumran, ni bɛŋkɛ Ŋshɔ Ni Egbo lɛ amli. Shishitsɔɔlɔi komɛi kɛ niŋmaa okadii wuji ŋmaa gbɛnaa gbɛ́i ni ji “NUŊTSƆ” lɛ kɛyeɔ Nyɔŋmɔ gbɛ́i lɛ najiaŋ kɛtsɔɔ akɛ, Nyɔŋmɔ gbɛ́i lɛ ji nɔ ni yɔɔ jɛmɛ yɛ nɔ ni aŋma klɛŋklɛŋ kwraa lɛ mli. Fɛɛ sɛɛ lɛ, wɔmiibi akɛ, Mɛni hewɔ shishitsɔɔlɔi nɛɛ kɛ gbɛnaa gbɛ́i srɔtoi ye Nyɔŋmɔ gbɛ́i lɛ najiaŋ, aloo, mɛni hewɔ amɛjie kɛje Biblia lɛ mli kwraa ni amɛsheee gbeyei, yɛ kpɛlɛmɔ ni amɛkpɛlɛɔ akɛ ejeɔ kpo yɛ Biblia lɛ mli shii akpei abɔ lɛ fɛɛ sɛɛ? Namɔ hã amɛ hegbɛ akɛ amɛfee tsakemɔ ni tamɔ nɛkɛ? Amɛ pɛ amɛbaanyɛ amɛtsɔɔ.\nEyɛ naakpɛɛ akɛ, mɛi ni kɛɔ akɛ esaaa akɛ akɛ Nyɔŋmɔ gbɛ́i lɛ tsuɔ nii akɛni aleee bɔ ni esa akɛ atsɛ gbɛ́i nɛɛ ahã hewɔ lɛ kɛ gbɛ́i Yesu lɛ tsuɔ nii waa. Shi esoro bɔ ni Yesu kaselɔi ni hi shi yɛ afi 1 kɛyashi 100 Ŋ.B. lɛ tsɛ egbɛ́i lɛ amɛhã kwraa yɛ bɔ ni Kristofoi pii ni yɔɔ ŋmɛnɛ lɛ tsɛɔ gbɛ́i nɛɛ amɛhãa lɛ he. Ekolɛ Kristofoi ni ji Yudafoi lɛ tsɛ gbɛ́i Yesu lɛ akɛ, Ye·shuʹa‛. Ni amɛtsɛ gbɛnaa gbɛ́i ni ji “Kristo” lɛ Ma·shiʹach, loo “Mesia.” Kristofoi ni wieɔ Greek lɛ tsɛ lɛ I·e·sousʹ Khri·stosʹ, ni Kristofoi ni wieɔ Latin lɛ tsɛ lɛ Ieʹsus Chriʹstus. Akɛ mumɔ tsirɛ Biblia ŋmalɔi lɛ ni amɛŋma bɔ ni atsɛɔ egbɛ́i lɛ ahãa yɛ Greek mli lɛ yɛ Biblia lɛ mli, ni no tsɔɔ akɛ Kristofoi ni hi shi yɛ afi 1 kɛyashi 100 Ŋ.B. lɛ kɛ bɔ ni mɛi pii tsɛɔ gbɛ́i lɛ amɛhãa yɛ amɛwiemɔ mli lɛ tsu nii, ni nilee yɛ mli akɛ amɛfee nakai. Nakai nɔŋŋ ajinafoi ni tsɔɔ Jeŋ Hee Shishitsɔɔmɔ lɛ shishi lɛ hu susuɔ akɛ nilee yɛ mli akɛ amɛkɛ bɔ ni mɛi pii tsɛɔ Nyɔŋmɔ gbɛ́i lɛ, ni ji “Yehowa” lɛ baatsu nii, tsɛbelɛ jeee nakai pɛpɛɛpɛ atsɛ gbɛ́i nɛɛ yɛ blema Hebri wiemɔ mli.\nMɛni hewɔ Jeŋ Hee Shishitsɔɔmɔ Biblia lɛ kɛ gbɛ́i “Yehowa” lɛ tsuɔ nii lɛ? Yɛ Ga mli lɛ, aŋmaa niŋmaa okadii ejwɛ ni ji Tetragrammaton lɛ (יהוה) akɛ YHWH. Aŋmaa blema Hebri wiemɔi lɛ fɛɛ ni vaolii tamɔ a, e, ɛ, i, o, ɔ, loo u bɛ mli, ni nakai eji yɛ Tetragrammaton lɛ hu gbɛfaŋ. Kɛ́ blema Hebribii lɛ miikane nii lɛ, amɛ diɛŋtsɛ amɛkɛ vaolii ni sa lɛ woɔ wiemɔi lɛ amli.\nBe ni aŋma Hebri Ŋmalɛ lɛ agbe naa lɛ sɛɛ aaafee afii akpe lɛ, woloŋlelɔi ni ji Yudafoi lɛ sɔ̃ okadii (kpɔbii) komɛi ni kɛ́ aakane nii yɛ Hebri wiemɔ mli lɛ, nomɛi baatsɔɔ vaolii ni esa akɛ akɛhɔlɔ wiemɔi amli koni akɛna bɔ ni esa akɛ atsɛ wiemɔ ko ahã. Shi nakai beiaŋ lɛ, Yudafoi pii hiɛ hemɔkɛyeli gbonyo ko akɛ esaaa akɛ atsɛɔ Nyɔŋmɔ gbɛ́i lɛ, ni no hewɔ lɛ, amɛkɛ wiemɔi krokomɛi tsu nii kɛye egbɛ́i lɛ najiaŋ. No hewɔ lɛ, etamɔ nɔ ni kɛ́ amɛmiiŋma Tetragrammaton lɛ, amɛkɛ wiemɔi krokomɛi ni amɛkɛyeɔ Nyɔŋmɔ gbɛ́i lɛ najiaŋ lɛ amli vaolii lɛ hɔlɔɔ kɔnsonantii ejwɛ ni damɔ shi kɛhã Nyɔŋmɔ gbɛ́i lɛ amli. No hewɔ lɛ, blema wolokpoi ni akɛ niji ŋmala ni nakai vaolii okadii lɛ yɔɔ amɛmli lɛ hãaa ana bɔ ni atsɛ gbɛ́i lɛ ahã yɛ Hebri mli. Mɛi komɛi susuɔ akɛ atsɛ gbɛ́i lɛ akɛ, “Yahweh,” shi esoro bɔ ni mɛi krokomɛi hu etsɔɔ akɛ atsɛ gbɛ́i lɛ. Yɛ Mose Wolo Ni Ji Etɛ lɛ fã ko ni aŋma yɛ Greek mli ni fata wolokpoi ni ana yɛ he ko ni bɛŋkɛ Ŋshɔ Ni Egbo lɛ ahe lɛ mli lɛ, aŋma Nyɔŋmɔ gbɛ́i lɛ yɛ Greek mli akɛ Iao. Kɛfata Iao lɛ he lɛ, blema Greek woloŋmalɔi komɛi hu ŋma gbɛ́i lɛ akɛ Iae, I·a·beʹ, kɛ I·a·ou·eʹ. Shi ehe ehiaaa ni wɔfeɔ kpɛŋŋ yɛ sane nɛɛ he. Wɔleee bɔ ni Nyɔŋmɔ tsuji ni hi shi yɛ blema lɛ tsɛ gbɛ́i nɛɛ amɛhã yɛ Hebri mli. (1 Mose 13:4; 2 Mose 3:15) Nɔ ni wɔle ji akɛ Nyɔŋmɔ kɛ egbɛ́i lɛ tsu nii shii abɔ yɛ ekɛ ewebii lɛ asharamɔ mli, ni ewebii lɛ kɛ gbɛ́i nɛɛ tsɛ lɛ, ni amɛkɛtsu nii waa yɛ amɛkɛ mɛi krokomɛi asanegbai amli.—2 Mose 6:2; 1 Maŋtsɛmɛi 8:23; Lala 99:9.\nNo hewɔ lɛ, mɛni hewɔ Jeŋ Hee Shishitsɔɔmɔ lɛ kɛ gbɛ́i “Yehowa” lɛ tsuɔ nii lɛ? Ejaakɛ akɛ gbɛ́i “Yehowa” lɛ etsu nii yɛ wiemɔi pii ni Ga hu fata he lɛ amli afii babaoo.\nBɔ ni aŋma Nyɔŋmɔ gbɛ́i lɛ yɛ 1 Mose 15:2 lɛ yɛ Pɛntatɔk ni William Tyndale tsɔɔ shishi yɛ afi 1530 lɛ mli\nAkɛ Nyɔŋmɔ gbɛ́i lɛ tsu nii klɛŋklɛŋ kwraa yɛ Blɔfo Biblia mli yɛ afi 1530 mli yɛ Mose woji enumɔ (Pɛntatɔk) lɛ ni William Tyndale tsɔɔ shishi lɛ mli. Ekɛ “Iehouah” tsu nii. Be ni be shwie mli lɛ, Blɔfo wiemɔ lɛ tsake, ni bɔ ni aŋmaa Nyɔŋmɔ gbɛ́i lɛ ahãa lɛ hu tsake. Akɛ nɔkwɛmɔnɔ lɛ, yɛ afi 1612 mli lɛ, Henry Ainsworth tsɔɔ Lalai awolo lɛ shishi, ni ekɛ “Iehovah” tsu nii yɛ eshishitsɔɔmɔ lɛ mli fɛɛ. Kɛkɛ ni yɛ afi 1639, be ni afee tsakemɔi yɛ eshishitsɔɔmɔ lɛ mli ni akala Pɛntatɔk lɛ afata he lɛ, akɛ “Jehovah” tsu nii yɛ mli. Yɛ afi 1901 lɛ, Biblia shishitsɔɔlɔi ni fee American Standard Version Biblia lɛ kɛ “Jehovah” wo hei ni Nyɔŋmɔ gbɛ́i lɛ jeɔ kpo yɛ, yɛ Hebri Ŋmalɛ lɛ mli lɛ.\nBe ni Biblia he nilelɔ ko ni abuɔ lɛ waa ni atsɛɔ lɛ Joseph Bryant Rotherham lɛ tsɔɔ nɔ hewɔ ni ekɛ “Jehovah” tsu nii yɛ ewolo ni ji Studies in the Psalms ni eŋma yɛ afi 1911 lɛ mli moŋ fe nɔ ni ekɛ “Yahweh” baatsu nii lɛ, ekɛɛ akɛ eesumɔ ni ekɛ “gbɛ́i ni Biblia kanelɔi pii le (ni amɛkpɛlɛɔ nɔ hu) lɛ atsu nii.” Yɛ afi 1930 lɛ, woloŋlelɔ A. F. Kirkpatrick hu wie nɔ ko ni tamɔ nakai nɔŋŋ yɛ “Jehovah” ni ekɛtsu nii lɛ he. Ekɛɛ: “Wiemɔ he mlalelɔi ni yɔɔ ŋmɛnɛ lɛ kɛɔ akɛ esa akɛ aŋma Nyɔŋmɔ gbɛ́i lɛ akɛ, Yahveh loo Yahaveh; shi etamɔ nɔ ni JEHOVAH ehe shi waa yɛ Blɔfo wiemɔ mli, ni jeee bɔ ni atsɛɔ gbɛ́i lɛ ji nɔ ni he hiaa diɛŋtsɛ, shi moŋ, kpɛlɛmɔ ni abaakpɛlɛ nɔ akɛ eji Gbɛ́i Diɛŋtsɛ, shi jeee gbɛnaa gbɛ́i ni akɛtsɛɔ mɔ kɛkɛ tamɔ ‘Nuŋtsɔ’ lɛ.”\nTetragrammaton lɛ, YHWH: “Ehãa Etsɔɔ”\nFeemɔwiemɔ ni ji HWH lɛ: “tsɔ”\nMɛni ji gbɛ́i Yehowa lɛ shishi? Yɛ Hebri mli lɛ, aná gbɛ́i Yehowa lɛ kɛjɛ feemɔwiemɔ ko ni shishi ji “tsɔ” lɛ mli, ni woloŋlelɔi pii susuɔ akɛ Hebri feemɔwiemɔ nɛɛ tsɔɔ nɔ ko ni hãa nɔ ko baa. No hewɔ lɛ, ajinafoi ni tsɔɔ Jeŋ Hee Shishitsɔɔmɔ lɛ shishi lɛ susuɔ akɛ Nyɔŋmɔ gbɛ́i lɛ shishi ji “Ehãa Etsɔɔ.” Woloŋlelɔi hiɛ susumɔi srɔtoi yɛ sane nɛɛ he, ni no hewɔ lɛ, wɔfeee kpɛŋŋ yɛ susumɔ nɛɛ ni wɔhiɛ yɛ gbɛ́i lɛ shishi lɛ he. Kɛ̃lɛ, bɔ ni wɔtsɔɔ egbɛ́i lɛ shishi lɛ sa jogbaŋŋ, ejaakɛ ekɛ Yehowa gbɛnaa akɛ nibii fɛɛ a-Bɔlɔ, kɛ agbɛnɛ hu akɛ mɔ ni hãa eyiŋtoi baa mli lɛ kpãa gbee. Lɛ ehã jeŋ muu lɛ kɛ ŋwɛibɔfoi kɛ gbɔmɛi ba shihilɛ mli, ni jeee no pɛ kɛkɛ, shi be ni nibii yaa nɔ lɛ, eyaa nɔ ehãa esuɔmɔnaa nii kɛ eyiŋtoo baa mli.\nNo hewɔ lɛ, shishinumɔ ni Yehowa gbɛ́i lɛ hiɛ lɛ yaa shɔŋŋ fe feemɔwiemɔ ni kɛ egbɛ́i lɛ yɔɔ tsakpãa ni akɛtsu nii yɛ 2 Mose 3:14 lɛ ni kaneɔ akɛ: “Matsɔ Nɔ Ni Misumɔɔ Ni Matsɔ” aloo, “Matsɔ Nɔ Ni Matsɔ” lɛ kɛkɛ. Kɛ́ wɔɔwie yɛ anɔkwale mli lɛ, nakai wiemɔi lɛ etsɔɔɔ Nyɔŋmɔ gbɛ́i lɛ shishi kɛmɔɔɔ shi. Moŋ lɛ, amɛhãa anaa Nyɔŋmɔ sui lɛ ateŋ eko, ni tsɔɔ akɛ, etsɔɔ nɔ ni ehe hiaa akɛ etsɔ koni ekɛtsu eyiŋtoo he nii yɛ shihilɛ fɛɛ shihilɛ mli. No hewɔ lɛ, eyɛ mli akɛ susumɔ nɛɛ yɛ shishinumɔ ni gbɛ́i Yehowa lɛ hiɛ lɛ mli moŋ, shi shishinumɔ ni gbɛ́i Yehowa lɛ hiɛ lɛ yaa shɔŋŋ fe nɔ ni lɛ diɛŋtsɛ ehalaa akɛ ebaatsɔ lɛ kɛkɛ. Kɛfata he lɛ, ehãa ebɔɔ nii lɛ tsɔɔ nɔ fɛɛ nɔ ni ehe hiaa ni amɛtsɔ koni ekɛtsu eyiŋtoo he nii.\nTe onaa hegbɛ ni oná akɛ okɛ Yehowa gbɛ́i lɛ atsu nii lɛ ohaa tɛŋŋ? Mɛni Nyɔŋmɔ gbɛ́i lɛ ni aaale kɛ nakai gbɛ́i lɛ ni aaanyiɛ yɛ mli lɛ tsɔɔ?\nKɛmaje Mɔ Ko Kɛmaje Mɔ Ko Nyɔŋmɔ Gbɛ́i Lɛ Kɛ Hebri Ŋmalɛ Lɛ\nnwt bf. 1859-1863


Yesaia 16 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nAtsa sane ni awie ashi Moab lɛ nɔ (1-14)\n16 Nyɛjɛa Sela kɛtsɔa ŋa lɛ nɔKɛyaa Zion biyoo lɛ gɔŋ lɛ nɔ,Ni nyɛkɛ gwantɛŋnuu ayahãa shikpɔŋ lɛ nɔyelɔ lɛ. 2 Bɔ ni loofɔlɔ feɔ kɛ́ ashwie lɛ kɛje etsũ mli lɛ,+Nakai Moab biyei lɛ baafee yɛ hei ni afoɔ Arnon+ Faa lɛ yɛ lɛ. 3 “Nyɛwoa ŋaa, nyɛtsua yiŋkpɛɛ lɛ he nii. Shwane fintiŋŋ lɛ, nyɛhãa nyɛhɔɔŋ lɛ afea tamɔ jenamɔ. Nyɛkɛ mɛi ni egbɛ eshwã lɛ atoa, ni nyɛkajiea mɛi ni miijo foi lɛ nyɛhãa. 4 Ao Moab, hã miwebii ni egbɛ eshwã lɛ ahi omli. Tsɔ teemɔhe ohã amɛ yɛ hiɛkpatalɔ lɛ hewɔ.+ Yiwalɔ lɛ naagbee baaba,Hiɛkpatamɔ lɛ baaba naagbee,Ni mɛi ni naanaa mɛi anɔ lɛ ahiɛ baakpãtã kɛje shikpɔŋ lɛ nɔ. 5 Kɛkɛ lɛ, akɛ suɔmɔ ni tsakeee baato maŋtsɛ sɛi ko ama shi shiŋŋ. Mɔ ni ta nɔ yɛ David mama tsũ lɛ mli lɛ baaye anɔkwa;+Ebaakojo yɛ jalɛ naa, ni ebaafee jalɛ nii oya.”+ 6 Wɔnu Moab shwãa lɛ he—eshwãa waa+—Wɔnu ehenɔwomɔ, kɛ eshwãa, kɛ emlifu lɛ he;+Shi eshwãa lɛ baafee efolo. 7 No hewɔ lɛ, Moab baafó yɛ Moab hewɔ;Amɛ fɛɛ amɛbaafó.+ Mɛi ni atswia amɛ nii lɛ baakɛ̃mɔ yɛ Kir-hareset+ wain yibii keekii lɛ ahewɔ. 8 Ejaakɛ Heshbon+ ŋmɔji lɛ eŋala,Sibma+ wain tso lɛ,Jeŋmaji lɛ anɔyelɔi lɛ enaanaa etsei niji tsuji* lɛ anɔ;Amɛyashɛ Yazer+ tɔ̃ɔ;Amɛtsa nɔ kɛtee ŋa lɛ nɔ. Eniji lɛ amli ekpã, amɛmli ekpã kɛtee ŋshɔ lɛ naa tɔ̃ɔ. 9 No hewɔ ni mafó yɛ Sibma wain tso lɛ hewɔ tamɔ mifó yɛ Yazer hewɔ lɛ. Bo Heshbon kɛ Eleale,+ mikɛ miyaafonui lɛ baafɔ nyɛ,Ejaakɛ nyamɔ ni anyaa yɛ olatsa beiaŋ aduawa lɛ kɛ onikpamɔ lɛ hewɔ lɛ eba naagbee.* 10 Nyamɔ kɛ miishɛɛ sɛɛ efo yɛ aduawa ŋmɔ lɛ mli,Ni nyamɔ kɛ nyamɔ lalai asɛɛ efo yɛ wain ŋmɔji lɛ amli.+ Mɔ ni naanaa wain yibii anɔ lɛ enaaa wain yibii anɔ dɔŋŋ yɛ hei ni aŋaa wain yɛ lɛ,Ejaakɛ mihã nyamɔ lɛ sɛɛ efo.+ 11 No hewɔ ni mimli gbɛɔ yɛ Moab+ hewɔ,Tamɔ bɔ ni saŋku mli kpãa jijeɔ lɛ,Ni mimusuŋ hu gbɛɔ yɛ Kir-hareset+ hewɔ lɛ. 12 Kɛ́ Moab yagbo deŋme yɛ he grɔŋŋ lɛ, ni etee eyasɔle yɛ ehe krɔŋkrɔŋ lɛ po, ebaafee efolo.+ 13 Enɛ ji wiemɔ ni Yehowa tsɔ hiɛ ewie yɛ Moab he. 14 Shi nɔ ni Yehowa kɛɔ bianɛ ji akɛ: “Biɛ afii etɛ pɛpɛɛpɛ, tamɔ bɔ ni apaafonyo buɔ efii lɛ,* akɛ haomɔi srɔtoi fɛɛ baashwie Moab anunyam lɛ hiɛ shi, ni ebaashwɛ mɛi fioo pɛ, ni amɛnáŋ hewalɛ ko.”+\n^ Loo “etsei niji ni wain yibii tsuji yɔɔ he.”\n^ Shishitsɔɔmɔi komɛi kɛɔ akɛ, “Ejaakɛ lala ni awoɔ kɛhã ta lɛ eba olatsa beiaŋ aduawa lɛ kɛ onikpamɔ lɛ nɔ.”


Nyɔŋmɔ Miisumɔ Ni Obatsɔ Enaanyo\nNyɔŋmɔ Miifɔ̃ Bo Nine Koni Obatsɔ Enaanyo\nNyɔŋmɔ miisumɔ ni obatsɔ enaanyo. Ani osusu Mɔ ni fe mɔ fɛɛ mɔ yɛ jeŋ muu fɛɛ lɛ ni ooonyɛ otsɔ enaanyo lɛ he pɛŋ? Atsɛ́ Abraham, ni hi shi jeeŋmɔ ko lɛ akɛ Nyɔŋmɔ naanyo. (Yakobo 2:23) Mɛi krokomɛi ni awie amɛhe yɛ Biblia lɛ mli lɛ hu ná Nyɔŋmɔ kɛ naanyobɔɔ mli ŋɔɔmɔ ni ajɔɔ amɛ babaoo. Ŋmɛnɛ, gbɔmɛi ni jɛ shikpɔŋ lɛ nɔ hei srɔtoi fɛɛ ebatsɔmɔ Nyɔŋmɔ nanemɛi. Bo hu obaanyɛ otsɔ Nyɔŋmɔ naanyo.\nNyɔŋmɔ naanyo ní oootsɔ lɛ hi fe adesa fɛɛ adesa naanyo ní oootsɔ. Nyɔŋmɔ haaa enanemɛi anɔkwafoi lɛ ahiɛnɔkamɔ afee efolo kɔkɔɔkɔ. (Lala 18:27) Nyɔŋmɔ naanyo ni oji lɛ hi fe ninámɔ. Kɛji akɛ niiatsɛ gbo lɛ, eshika lɛ yajeɔ mɛi krokomɛi adɛŋ. Yɛ no najiaŋ lɛ, mɛi ni náa amɛkɛ Nyɔŋmɔ teŋ naanyobɔɔ mli ŋɔɔmɔ lɛ yɛ jwetri ko ni mɔ ko mɔ ko nyɛŋ aŋɔ kɛya.—Mateo 6:19.\nEkolɛ mɛi komɛi baabɔ mɔdɛŋ ni amɛtsĩ bo gbɛ koni okakase Nyɔŋmɔ he nii. Onanemɛi kɛ oweku lɛ mli bii po baanyɛ afee nakai. (Mateo 10:36, 37) Kɛji akɛ mɛi komɛi ŋmɔ bo aloo amɛwo ohe gbeyei lɛ, bi ohe akɛ, ‘Namɔ hiɛ misumɔɔ ni masa—adesai aloo Nyɔŋmɔ?’ Susumɔ enɛ he okwɛ: Kɛji akɛ mɔ ko kɛɛ bo akɛ okaye nii lɛ, ani obaabo lɛ toi? Dabi kwraa! Niyenii he miihia bo koni ohi wala mli. Shi Nyɔŋmɔ baanyɛ aha ohi shi kɛya naanɔ! No hewɔ lɛ, kaaha mɔ ko miitsĩ bo gbɛ yɛ bɔ ni ooofee okase Nyɔŋmɔ naanyo ni oootsɔ lɛ he.—Yohane 17:3.